
- Nella... 

Oh, nu. deja.? o mână îi bătea încet umărul, dar 
Nella n-avea nici un chef să se scoale, si îşi înăbuşi o 
exclamaţie de necaz, cu faţa înfundată în pernă. O 
nouă zi de înfruntat, de muncă grea, foarte grea, 
pentru a câştiga mai mult, mereu mai mult şi încă 
repede, căci timpul nu aşteaptă. 

- Nella! 

De data asta era aproape un ordin şi era 
scuturată energic. Invingându-şi oboseala, Nella se 
întoarse în sfârşit. Nimic de făcut, nu putea scăpa! 
Totuşi, se simţea atât de ostenită, în pragul epuizării! 

Deschizând cu regret un ochi, văzu o Elsie puţin 
neclară zâmbindu-i de sub incredibila claie de păr 
roşcovan. 

- Haide. sus! Ti-am făcut cafeaua. 

- Mulţumesc. 

Nella se sili să iasă din aşternut, apoi se aşeză pe 
marginea patului şi luă ceaşca cu cafea fierbinte pe 
care i-o întindea Elsie. 

- Te-ai întors târziu? 

- Nu, nu prea târziu. 

Elsie clătină din cap şi nu încercă să-şi ascundă 
îngrijorarea. 

- Trebuie să te opreşti, Nella... Trei slujbe în 
acelaşi timp este mult prea mult, chiar şi pentru tine! 
Cu atât mai mult cu cât îţi începi ziua fără să 
mănânci nimic. Nu mai eşti decât piele şi oase! 

Opusul lui Elsie, într-un cuvânt, se gândi Nella, 
amuzată. Draga de Elsie, amazoană a vremurilor 
moderne cu cei un metru şi optzeci şi cinci ai ei, era 
generozitatea întruchipată! Şi care veghea asupra ei 
şi a lui Debbie cu atenţiile exagerate ale unei mame, 
de când le primise pe amândouă sub acoperişul ei. 

- Am avut o masă copioasă ieri seară, Elsie. Cât 
despre să mă opresc, niciodată! Voi continua să mă 
zbat, să ştii, pentru ca Debbie să nu-şi piardă 
vederea! 

Elsie îi scoase hainele din şifonier, remarcând: 

- O să faci mare lucru dacă îţi laşi sănătatea 
acolo. 

Nella ripostă şi continuă să-şi bea cafeaua. Avea o 
sănătate 
excelentă şi intenţiona să şi-o păstreze. De altfel, 
dacă era necesar, avea suficientă voinţă pentru a 
rămâne în formă. 

- A fost totul în ordine. cu italianul acela, ieri 
seară. Aceeaşi notă de îngrijorare persista în vocea 

lui Elsie. Nella 
scoase un oftat exasperat. 

- Evident! Agenţia precizează limpede, de la 
început, că nu va tolera nici o abatere de comportare 
din partea clienţilor. 

Cum Elsie părea încă sceptică, Nella vru s-o 
liniştească pe deplin. 

- Am petrecut o seară foarte plăcută în compania 
domnului Vincente. Are vreo cincizeci de ani, e mic 
de statură, destul de corpolent, dar fermecător şi 
politicos. Engleza lui este ireproşabilă, astfel că n-am 
avut nevoie să-i vorbesc în italiană. Singurul lui 
dezavantaj când este la Sydney, este accentul şi de 
aceea nu ne înţelege - trebuie spus că vorbim atât de 
repede, noi, australienii! In fine, l-am însoţit peste tot 
unde dorea să meargă, veghind să nu se producă nici 
o încurcătură. De fapt, cea mai răsfăţată dintre noi 
am fost eu, deoarece este atât de atent! 

- Ai grijă, Nella! Nu se ştie niciodată, cu aceşti 
latini. Aminteşte-ţi de acela care te-a cerut în 
căsătorie! 

- Oh, a dat repede înapoi. Nu te nelinişti pentru 
mine, Elsie! 

- Eşti prea frumoasă, Nella, ăsta-i necazul. Asta le 
dă idei bărbaţilor, înţelegi. 

Nella o tachină, râzând: 

- Credeam că nu sunt decât piele şi oase. 

Elsie zâmbi şi adăugă: 

- In felul unei opere de artă, vroiam să spun! 

- Apropo de artă. Domnul Vincente n-avea decât 
acest cuvânt pe buze, ieri seară, ca să-mi laude 
comorile Romei, Florenței şi Veneţiei. In mod vizibil 
pradă dorului de ţară, nu vroia să ştie nimic despre 
Sydney sau despre Australia, dorea numai să-mi 
povestească despre Italia lui natală. 

Nella arboră un zâmbet vesel pentru a încheia 
discuţia: 

- Mi-a oferit cincizeci de dolari pentru a-mi 
mulţumi că l-am ascultat cu amabilitate. Iți dai 
seama? Ah, dacă şi celelalte slujbe mi-ar aduce 
asemenea gratificaţii! 

- Desigur, trebui să recunoască Elsie. 

Ea era de acord cu ţelurile Nellei, evident, numai 
metodele de a le atinge o frământau. Tânăra ei 
prietenă va sfârşi prin a se speti muncind pentru ca 
fetiţa ei să nu-şi piardă vederea. Dar intervenţia care 
putea s-o salveze pe Debbie se practica numai la Los 
Angeles şi costa o avere. In plus, când 
diagnosticaseră prevenţa unui chist pe nervul optic, 
medicii nu-i ascunseseră adevărul Nellei: prin 
operaţie, Debbie risca să-şi recapete numai cincizeci 
la sută din vederea normală. Asta însemna că trebuia 
să facă absolut totul, hotărâse tânăra femeie, dispusă 
la orice sacrificiu pentru această rază de speranţă. 
Chistul, din păcate, se dezvolta! Va reuşi oare Nella 
să strângă fondurile necesare înainte ca starea fiicei 

ei să se deterioreze în mod serios? O întrebare care o 
neliniştea tot mai mult în fiecare zi. 

Totuşi, ce putea face altceva? Trăia mai mult 
decât modest cu un buget foarte restrâns, datorită 
generozităţii lui Elsie. Secretară în timpul zilei, Nella 
servea într-un restaurant în weekend, şi seara 
accepta cea mai mică muncă de interpretă propusă 
de o agenţie specializată. 

- Cel puţin dacă aş cunoaşte limba japoneză! 
Oamenii de afaceri şi turiştii niponi formează grosul 
clientelei. Imaginează-ţi ce treabă aş avea dacă aş 
cunoaşte limba lor! De altfel, mă întreb dacă există 
un curs seral pentru. 

- Nella! Faci şi aşa destul! 

Tânăra femeie ridică bărbia cu un aer încăpățânat 
şi Elsie reluă, mai blând: 

- Ştiu, este pentru binele lui Debbie, dar ea are 
nevoie să-şi vadă mama, din când în când. 

Tocmai abordase un subiect sensibil. Nella nu era 
aproape niciodată acasă şi Debbie începea s-o ia pe 
Elsie drept mama ei. 

Nella bău o înghiţitură de cafea, şi îşi stăpâni 
lacrimile care îi înceţoşau deja ochii şi se ridică în 
picioare. 

- Unde este? 

- In bucătărie, ascultă desenele animate la 
televizor. 

Constrânsă să asculte ce se derula pe micul 

ecran! se gândi 
Nella cu inima strânsă. Va ajunge oare vreodată să 
vadă din nou cu claritate? 

- Intr-o zi, o să vând un tablou, declară Elsie, cu 
optimismul ei de neclintit. 

Nella intră imediat în jocul acesteia. 

- Desigur, Elsie, foarte curând. 

Elsie nu-şi pierdea niciodată speranţa, totuşi, în 
ciuda talentului ei, tablourile ei nu atrăgeau deloc 
amatorii. 

- De ce trebuie ca un artist să moară ca să i se 
recunoască talentul? zise Elsie lamentându-se. 

Nella se apropie de ea şi o îmbrăţişă. 

- Un complot machiavelic, nu găsesc nimic mai 
bun de făcut decât să profite de talentul lui. Eu 
găsesc că eşti genială, Elsie, pur şi simplu genială! 

Ca întotdeauna, Elsie îşi ascunse emoția sub un 
ton ursuz. 

- Grăbeşte-te, haide, o să pierzi autobuzul.! 

Nella alergă spre baie, gândindu-se la anul care 
trecuse. Ce s-ar fi întâmplat cu Debbie şi cu ea fără 
această minunată femeie? Elsie Follingarth păcătuia 
poate prin exces de excentricitate, dar era fără 
pereche, de o sinceritate de toată lauda şi, mai cu 
seamă, avea o inimă de aur. 

Da, ce noroc avuseseră s-o întâlnească! 

Nellei nici acum nu-i venea să creadă. Işi pieptănă 
părul lung negru ca abanosul, aplică puţin fard 

pentru a reînsufleţi tenul ei prea palid în ultimul timp 
şi-şi reaminti, pentru a nu ştiu câta oară, 
împrejurările care-i schimbaseră atât de mult viaţa. 

Debbie nu se oprea să aducă elogii doamnei care 
trecea să vadă copiii, în fiecare după-amiază, la 
spitalul Camperdown, pentru a le spune poveşti. Şi 
care n-a fost surpriza Nellei care, venind în vizită la 
fiica ei, fusese acostată pe culoar de o persoană 
înaltă, colorată în sensul propriu al cuvântului! 
îmbrăcată cu un caftan bălţat, cu părul adunat într-un 
coc portocaliu, din care scăpau şuviţe rebele, din 
lipsă de ace, vorbind cu voce tare, aproape autoritar, 
Elsie produsese asupra Nellei o impresie de neuitat. 
Şi cât de directă se dovedise, din primul moment! 

- Ce intenţionaţi să faceţi pentru Debbie? 

întrebarea se dovedea de o sinceritate brutală, 
dar Nella simţise imediat că această persoană 
extravagantă aştepta un răspuns - şi-l aştepta din 
toată inima. 

Câtă generozitate! Brusc, Nella ieşea din 
indiferența rece în spatele căreia singurătatea o 
împinsese să se apere. Cineva se interesa din nou de 
soarta lor, ca pe vremea când Jim trăia. Şi el vrusese, 
când se întâlniseră, să ştie totul despre ea, cine era, 
cum privea viaţa. Ah, cu ce ochi, o privise atunci! Cât 
de înduioşător era! Ei îi plăcuse felul cum o iubea, 
cum se preocupa de ea, iată de ce alesese să se 
căsătorească cu el. Cu el, se simţea în siguranţă, la 

adăpost de singurătate. 

Jim murise, din nenorocire, în urmă cu doi ani, în 
mod brutal, fără să fi asigurat în prealabil viitorul 
familiei lui. Totuşi, Nella nu-i purtase pică pentru lipsa 
lui de prevedere; îi lăsase un copil pe care ea îl adora 
şi era pe deplin capabilă să se întreţină amândouă. 

Dar de aici până la a putea s-o trimită pe fiica ei 
în Statele Unite. Pentru asta îi trebuia cincizeci de mii 
de dolari şi ea bătuse la toate uşile, încercase să 
colecteze fonduri, să facă apel la generozitatea 
oamenilor. Degeaba. O fetiţă risca să-şi piardă 
vederea! Aş, din asta nu-şi va pierde viaţa! 
Solidaritatea publică nu funcţiona. 

De atunci, Nella nu încetase să lupte. Luptând 
contra disperării, se hotărî să adune suma cu orice 
preţ. Ea părăsi frumosul apartament închiriat de Jim 
şi se mută într-o altă locuinţă, un apartament 
mobilat, cel mai ieftin pe care-l putuse găsi. Dar cum 
va putea oare economisi satisfăcător? Viaţa era 
scumpă şi cheltuielile de îngrijire îi consumau puţinul 
care-i rămânea. 

- N-aveţi familie care să vă poată ajuta? o 
întrebase Elsie. 

Cu lacrimi în ochi, Nella îi explicase că Jim era 
orfan. 

- Cât despre mine. am fost fiică unică. După 
divorţul părinţilor, am stat cu bunica, în timp ce 
mama muncea ca să acopere nevoile noastre. Ele şi- 

au găsit moartea, amândouă, într-un accident de 
tren. Tatăl meu nu s-a arătat nici în momentul 
dramei, nici după aceea. Nu ştiu ce s-a întâmplat cu 
el. 

Se întrerupse, cu vocea frântă de emoție. Apoi 
povesti cum se descurcase singură în viaţă până l-a 
întâlnit pe Jim. S-au căsătorit, el o iubea şi-i 
promisese că o va iubi întotdeauna. 

- Eram fericiţi împreună, toţi trei, Jim o adora pe 
Debbie. Dacă am fi putut prevedea ce se va 
întâmpla. 

Era prea târziu de acum înainte să schimbe cursul 
destinului. Trăiseră fericiţi şi fără griji. Jim murise 
înaintea îmbolnăvirii lui Debbie, fără să fi încheiat cea 
mai mică asigurare de viaţă!. Banii care îi avea în 
plus, în loc să-i economisească sau să-i investească, 
Jim îi cheltuia pentru a-şi continua visul. Un vis care 
sfârşise prin a-l ucide. 

- Nu, n-am pe nimeni către care să mă îndrept, 
şopti Nella, în timp ce lacrimi de disperare se 
rostogoleau pe obrajii ei supti. 

- Ei bine, vă veţi muta la mine. 

Era mai mult un ordin decât o propunere. Şi Elsie 
continuă, fără să aştepte reacţia Nellei: 

- Bani nu pot să vă dau, pentru că n-am. Eu 
trăiesc de azi pe mâine, vânzând din tablourile mele. 
Dar am o casă cu terasă în cartierul Paddington - am 
moştenit-o de la tatăl meu. O să aveţi camera de 

oaspeţi pentru dumneata şi Debbie. Fără să plăteşti 
chirie şi o să am grijă de fiica dumitale gratuit. 

Jenată, Nella îşi exprimă câteva proteste, dar Elsie 
le respinse cu un mare hohot de râs. 

- Ador copiii. şi când te gândeşti că n-am putut să 
am! Şi Debbie a dumitale este un înger! Doar n-o 
lăsăm să ajungă oarbă, când sunt atâtea lucruri 
frumoase de văzut pe lumea aceasta! 

Nella încercă să-i spună că a îngriji un copil atât 
de mic putea s-o obosească, dar îi trebuia mult mai 
mult pentru a zdruncina frumosul optimism al lui 
Elsie 

- Vârsta este o problemă care trece după mintea 
fiecăruia! 

Imposibil, în orice caz, s-o precizeze pe a ei, 
remarcă Nella, 
între patruzeci şi cinci şi şaizeci de ani, probabil! Dar 
avea o asemenea bucurie de viaţă, încât acest 
amănunt avea puţină importanţă. De altfel, chiar de 
la început, Debbie n-o privi niciodată ca pe o bunică, 
ci mai curând ca o colegă de joacă. In fiecare 
dimineaţă, când sărea din pat, copila îi punea aceeaşi 
întrebare: 

- Haide, Elsie, spune-mi ce vom face astăzi? 

Şi răspunsul lui Elsie n-o dezamăgea niciodată. 

Da, ce noroc aveau să trăiască sub acelaşi 
acoperiş cu această dragă prietenă! îşi repeta mereu 

Nella. Dacă cel puţin n-ar fi fost această grijă 
permanentă, aceşti cincizeci de mii de dolari de găsit 
cât mai repede! Nella oftă, îşi dădu cu puţin ruj pe 
buze şi alergă în camera ei să se îmbrace. 

Cinci minute mai târziu, cu bluză albă şi fustă 
neagră, uniforma societăţii agenţilor de schimb unde 
lucra, cobori în bucătăria - cameră de zi, privindu-şi 
pe furiş ceasul. Abia avea timp să-şi sărute fiica 
înainte de a prinde autobuzul! 

O luă pe Debbie în braţe. 

- Trebuie să fug, draga mea. 

- Ce frumos miroşi, mamă. 

Ce fetiţă frumoasă, cu buclele ei negre şi ochii 
verzi! Portretul ei la aceeaşi vârstă, se gândi Nella. 
Numai că ea. 

- O s-o asculţi pe Elsie, nu-i aşa? 

- O să mergem la cumpărături, anunţă bucuroasă 
Debbie. 

- Ah, aş fi vrut să merg şi eu! Pe curând, îngeraşul 
meu. 

- La revedere mamă. 

Debbie o răsplăti cu un sărut sonor pe obraz, apoi 
alunecă jos întorcându-se să se aşeze în faţa 
televizorului. Era evident că nu simţea lipsa mamei. 

Fără voia ei, Nella simţi cum i se strânge inima. 
Bineînţeles, nu voia ca fiica ei să se întristeze 
văzând-o că pleacă, dar totuşi. 

- Ţine, mănâncă ăsta în autobuz. făcu Elsie 

întinzându-i un măr. 

Cu gândul în altă parte, Nella îi răspunse maşina: 

- Nu mi-e foame. 

Elsie îi puse cu forţa fructul în mână. 

- Mănâncă-l! Poate nu ţi-e poftă, dar ai nevoie. Nu 
poţi continua să. 

- Bine, de acord. 

Nella era deja la uşă, nu mai avea o secundă de 
pierdut, altfel risca să piardă autobuzul. 

De altfel, îl prinse la timp. Din fericire, găsi un loc 
pe scaun. La această oră matinală, erau nenumărate 
autobuze, şi Nella avea destul timp să-şi mănânce 
mărul înainte de a ajunge în centru. 

Societatea de agenţi de schimb, Jepherson şi 
Potts, îşi avea birourile pe una din arterele cele mai 
importante ale Sydneyului, la doi paşi de Bursă. 
Această slujbă de secretară îi plăcea Nellei, găsind-o 
deosebit de odihnitoare în comparaţie cu cea de 
chelneriţă, în weekend. 

„Ce linişte“! îşi spuse Nella, în mijlocul dimineţii, 
tot punând contracte în plicurile pregătite pentru 
expediere. Ziua se anunţa fără probleme şi se 
bucura. 

- la te uită! la te uită!... Nu, nu visez.! 

Această voce uşor tărăgănată, acest ton arogant, 
Nella l-ar fi recunoscut dintre toate şi sângele îi 
îngheţă. N-avea nevoie să-şi ridice privirea ca să ştie 
cine era în faţa ei. 

Glen Shannon! 

Cel mai bun prieten al soţului ei, eroul 
orfelinatului unde crescuseră amândoi. Un om 
ireproşabil în ochii lui Jim. Dar Nella ştia de ce era în 
stare. 

lată că reapărea, după toţi aceşti ani! Şi prin ce 
fericită întâmplare trebuia să fie exact în biroul unde 
lucra ea? 

El dispăruse în ziua căsătoriei ei cu Jim, după ce 
provocase acel îngrozitor scandal. După aceea, nu 
mai auziseră niciodată vorbindu-se de el. Jim se 
întrebase adeseori ce se întâmplase cu el, dar Nella 
se străduise întotdeauna să alunge amintirea lui din 
memoria ei. Şi astăzi n-o să-l lase pe pungaşul acesta 
de Shannon să-i tulbure existenţa! 

Inăbuşindu-şi ostilitatea, îl privi în sfârşit. Nu se 
schimbase, în aceşti şase ani de zile. Mereu la fel de 
seducător! Cu părul negru ondulat şi acea şuviţă 
care-i cădea pe frunte, ca şi cum ar invita femeile să 
i-o pună la loc; cu ochii lui albaştri zeflemitori, cu 
sprâncenele întunecate, dese şi frumos arcuite, cu 
nasul lui drept, gura senzuală şi bărbia voluntară 
despicată de o dezarmantă gropiţă. Era atât de viril! 

Cum ajunsese acest nonconformist să poarte un 
costum din trei piese? se întrebă Nella privind 
costumul de culoarea antracitului, pe care îl lumina o 
cravată de mătase roşu aprins. Şi de ce încerca 

întotdeauna în prezenţa lui Glen Shannon un 
asemenea sentiment de nesiguranţă? Nu încercase 
niciodată să analizeze emoţiile pe care le stârnea în 
ea, dar, din instinct, ştia că este mai bine astfel. 

Cu sângele rece pe care învățase să şi-l cultive 
de-a lungul anilor, Nella nu lăsă să se ghicească 
nimic din zbuciumul ei interior. 

-iți pot da vreo informaţie, Glen? 

Vorbise politicos, cu o detaşare calculată, ca şi 
cum ultima lor întâlnire avusese loc ieri. 

Glen înaintă, cuceritor ca de obicei, ceea ce avu 
darul s-o enerveze pe tânăra femeie. Mereu această 
nevoie pe care o avea să fie cel dintâi! Trebuia, 
pentru asta, să strivească totul în trecerea lui. 

-iți aminteşti deci de mine? 

El se aşeză fără ceremonie pe colţul biroului, cu 
un zâmbet devastator. 

Să rămână calmă, cu orice preţ! se încurajă Nella, 
conştientă de manevra lui Glen Shannon. Mai întâi 
operaţiunea farmec agresiv, apoi va sări asupra 
prăzii la primul semn de slăbiciune. 

Ea numără până la zece, apoi până la douăzeci, 
foarte hotărâtă să nu cedeze. Nu-şi putea permite o 
izbucnire de furie, cel mai mic incident provocat din 
vina ei în acel loc risca s-o coste slujba. 

- Cum aş putea să nu-mi amintesc de tine, Glen? 

El avea oricum o umbră de dispreţ în surâsul lui 
forţat. 

Cum în ochii lui albaştri era o licărire maliţioasă, 
ea adăugă cu răceală: 

- Nu voi uita niciodată purtarea ta din ziua 
căsătoriei mele. Şi fără îndoială nu ţi-o voi ierta 
niciodată! 

Glen nu reacţionă şi Nella nu se miră deloc. Nimic 
nu-l atingea, îşi bătea joc de tot şi de toată lumea. Nu 
contau decât dorinţele lui, sensibilitatea celorlalţi nu-l 
interesa, nu se sinchisise niciodată de ce putea simţi 
ea. Degeaba strigase în gura mare că Jim era 
prietenul lui, se preocupase măcar de sentimentele 
lui? 

Trebuia neapărat să se descotorosească de el şi 
foarte repede, pentru liniştea ei. Dacă vreodată 
domnul Jepherson o va surprinde pierzându-şi timpul 
cu Glen Shannon, Dumnezeu ştie ce concluzii putea 
trage! 

- Imi pare rău, am multă treabă. 

Dar de ce oare nu-şi putea desprinde privirea de 
cea a lui Glen? Deodată, Glen încetă să zâmbească, 
înconjură biroul şi aplecându-se spre Nella îi luă 
ambele mâini. Bineînţeles, tânăra femeie încercă 
imediat să se elibereze, dar el avea atâta forţă încât 
era un joc de copii s-o reţină. 

- A trecut mult timp, Nella, mult prea mult timp! 

Mereu această violenţă stăpânită pe care o 
simţise 
întotdeauna la el - şi atât de temută! 

- Lasă-mă! 

Şi dacă intra un client? Nella se zbătu şi mai tare 
ca să se elibereze. 

Glen îşi întări strângerea cu calm care nu 
prevestea nimic bun. Nella consideră mai prudent să- 
şi stăpânească furia şi să-şi accepte înfrângerea cu 
demnitate; de aceea rămase liniştită. 

- Şi Jim, ce mai face? se interesă Glen cu un surâs 
abia schiţat şi complet lipsit de căldură. 

- Soţul meu a murit, acum doi ani. 

Nella făcu o pauză, pentru a întări lovitura pe care 
i-o dăduse. Apoi adăugă, cu acelaşi ton glacial: 

-A murit încercând să-ţi urmeze învăţămintele. 

Şocul fu teribil, judecând după schimbarea 
expresiei lui Glen. Nella simţi un fior pe şira spinării. 
Cum i se întunecase privirea, fixată în gol! Timpul 
parcă rămăsese suspendat, o tăcere apăsătoare se 
instală până când Glen o rupse în sfârşit, pentru a-i 
cere cu un ton fără replică: 

- Povesteşte-mi, ce s-a întâmplat? 

Nici nu putea fi vorba! Nella n-avea nici un chef să 
amintească de soţul ei în faţa lui Glen Shannon! 
Totuşi, trebuia să se descotorosească de el imediat. 
Pentru că n-avea de ales, se forţă să răspundă cât 
mai scurt posibil: 

- Jim a încercat să bată recordul de zbor cu 
planorul. Dar exista o defecţiune. în concepţia 
aripilor. Legăturile lor cu fuselajul erau prea 

încordate. Jim s-a zdrobit de o colină. 

Nella nu-şi ascunse amărăciunea, toate 
problemele ei începuseră după moartea soţului ei. De 
ce să-l menajeze pe Glen Shannon? Spera mai 
degrabă ca această dezvăluire brutală să deschidă o 
spărtură în platoşa lui. Măcar o dată. 

- Şi acum, pleacă! 

Dar el nu se mişcă, susţinând în tăcere privirea 
ochilor verzi care-l sfidau. Apoi, cu o încetineală 
enervantă, începu s-o măsoare pe Nella din cap până 
în picioare, întârziind pe bogatul păr negru ca 
abanosul, pe care bluza albă a cărei țesătură 
acoperea plăcut adorabile rotunjimi şi pe talia încă la 
fel de subţire. 

„Destul“! vru să strige Nella, dar avea un nod în 
gât şi simţi că nici un cuvânt nu-i ieşea de pe buze. 
Abia dacă mai putea respira. Şi inima i-o lua razna! 
Bătea atât de tare încât aproape nu mai auzea 
zgomotele străzii. 

Mereu nepăsător, Glen îşi plimba acum privirea de 
nepătruns în lungul gâtului ei, pe ovalul pur al feţei, 
insistând pe gura mică şi delicat conturată. Of, acest 
examen era atât de agasant! Nella îşi strânse buzele 
de ciudă, ceea ce nu-l împiedică pe Glen să continue. 
El studie graţiosul contur al nasului ei uşor întors, 
înainte de a-i întâlni ochii verzi strălucind de mânie. 

Când îi lăsă în sfârşit mâinile, tânăra femeie 
scoase doar pentru ea un oftat adânc de uşurare. 

- Cel puţin Jim a avut fericirea să te facă a lui, 
declară el cu amărăciune, cu o lucire sălbatică în 
ochii arzând de dorinţă. 

Spre marea ei consternare, Nella se simţi roşind. 

- N-ai deloc inimă? Oh, te detest, Glen Shannon! 

Glen îşi strânse pumnii, albastrul ochilor 
întunecându-se spre indigo, iar maxilarul i se încleştă 
dându-i deodată un aer ameninţător. Nella se aşteptă 
la o iminentă explozie de mânie. 

- Ba da, Nella, am inimă, la fel ca tine! Ciudat, nu? 

- leşi afară! Pleacă şi lasă-mă în pace! N-ai ce 
căuta aici şi nu vreau să te mai văd niciodată! 

- Cu atât mai rău pentru tine, Nella, o ironiză el. 
Pentru că eu vreau să te revăd. Şi nimic nu mă va 
împiedica, acum că Jim nu mai este. 

Cu un zâmbet şiret, se întoarse spre uşă şi citi 
placa: 

-Jepherson şi Potts, Agenţi de schimb. Ei bine, am 
să vin în fiecare zi să cumpăr câteva acţiuni. Numai 
ca să te văd, Nella. 

„Nu, asta nu“! Nella refuză totuşi să cedeze 
disperării, făcând pe indiferenta, dovedindu-i lui Glen 
că amenințările lui n-o nelinişteau. 

- Ceea ce vindem noi nu-i pentru tine, Glen, n-ai 
mijloacele să cumperi! 

N-avusese niciodată un sfanţ; cheltuia tot ce 
câştiga pe planuri extravagante. Nella se întreba 
chiar cum putuse să-şi ofere costumul pe care-l 

purta. 

- Am mijloacele să cumpăr tot ce vreau Nella, i-o 
întoarse el tăios. 

In cazul acesta, îi va aplica o lecţie bună. 

- Perfect, am să-ţi fixez o întrevedere cu domnul 
Jepherson. Imediat, de altfel. 

- Este posibil chiar să cumpăr toată afacerea. Mi- 
ar plăcea să fiu patronul tău, Nella. 

O înfrunta cu privirea şi Nella ştiu că-i va plăti cu 
vârf şi îndesat dacă vroia război. 

„Mereu la fel de lăudăros, chiar cu buzunarele 
goale“! se gândi Nella ridicând telefonul. 

- Să vedem dacă te poate primi. 

Domnul Jepherson avea vreo şaizeci de ani, era cu 
siguranţă cel mai conservator agent de schimb din 
Australia şi Nella îşi imagina înfruntarea dintre cei doi 
bărbaţi. Glen Shannon n-o să se distreze. O 
binefacere pentru el, acest arogant avea nevoie să 
fie pus la punct! 

-Vin acum, răspunse vioi domnul Jepherson. 

In aceste timpuri de criză, nu se prezentau clienţi 
noi în fiecare zi, deci nu se punea problema să rişte 
să-i vadă plecând cu mâna goală. 

-Vine imediat. 

Nella îi anunţase vestea cea bună cu un zâmbet. 
Glen scoase o carte de vizită din portofel şi i-o 
întinse. 

- lată datele mele personale, acesta este numărul 

de telefon de la birou. 

li aruncă o privire plină de subînţelesuri şi 
adăugă: 

- Am şi o altă adresă când stau la Sydney, pe care 
o rezerv. distracţiilor. 

Uşor de imaginat, genul lui de „distracţii“! Jim îi 
povestise adesea soţiei lui şotiile lui Glen Shannon. 

Scurt şi îndesat, cu o expresie blajină, domnul 
Jepherson apăru în fine şi înaintă spre vizitatorul lui, 
cu mâna întinsă. Glen, care se grăbea să-l urmeze, se 
întoarse spre Nella. 

- Există acţiuni mai bune ca altele, asupra cărora 
să-mi dai un sfat, Nella? 

Ea dorea atât de mult să-l facă să plătească 
supărarea pe care i-o pricinuise, încât îi răspunse fără 
să se gândească dinainte la ce făcea: 

- încercaţi acţiunile NECSEC, domnule Shannon! 

Nu existau altele mai proaste pe piaţa bursieră. 
Ah, ce dulce era răzbunarea! 

Domnul Jepherson îi adresă o privire mustrătoare, 
apoi aproape îl împinse pe Glen în biroul lui. 

- Nu, domnule Shannon, nu NECSEC. Secretara 
mea nu înţelege nimic. 

Ce prostie! îşi reproşă Nella îndată ce rămase 
singură. Domnul Jepherson se va grăbi să-i schimbe 
părerea noului client privind acţiunile acestei 
societăţi, căci ar investi în pierdere. 

Cu coatele pe masă, Nella îşi ascunse capul în 
mâini. 

Ce brambureală, în această dimineaţă care 
începuse atât de bine! Şi dacă Glen Shannon îşi 
punea ameninţarea în practică, dacă va veni în 
fiecare zi s-o vadă? Cu condiţia, bineînţeles, ca între 
timp ea să nu-şi fi pierdut slujba. 


Capitolul 2 


Nella îşi masă uşor tâmplele, forţându-se să-şi 
revină în fire. Ce idee să-şi iasă astfel din sărite 
pentru un individ ca Glen Shannon! 

Nu, nu merita osteneala să risipească atâta 
energie. Acest bărbat n-avea nici o ruşine, nici o 
morală. Incă din prima zi când dăduse ochii cu ea, se 
simţise în mod straniu foarte tulburată. Desigur, Jim o 
prevenise că Glen era un incorigibil donjuan. Ea nu se 
aşteptase, cu toate acestea să fie până într-atât lipsit 
de respect. In timp ce era logodnica celui mai bun 
prieten al lui! 

Cu ce neruşinare o dezbrăcase cu privirea, fără să 
încerce să ascundă o secundă că o plăcea! Şi când se 
interpusese între Jim şi ea pentru a-i cere să-i acorde 
un dans, felul în care îşi lipise corpul de al ei. Nella 
fusese revoltată. 

Trebuise ca Jim să fie orb şi naiv ca să nu-l vadă 
pe Glen Shannon în adevărata lui lumină. Glen care, 
cu o impertinenţă stupefiantă, îi ceruse Nellei să-l ia 
de soţ cu o săptămână înainte de a se căsători cu 
Jim. Şi în ziua căsătoriei, în timp ce era martorul lui 
Jim, nu venise la biserică complet beat? Nella îşi 
amintea de spaima ei în timpul recepţiei care urmase 
ceremoniei; se temuse atât de mult să nu-i facă de 
ruşine! 

Şi temerile ei fuseseră întemeiate, din păcate! El 
reclamase dreptul de a săruta mireasa. Cu câtă 

impertinenţă, cu câtă senzualitate nepotolită pusese 
stăpânire pe buzele ei. 

Doar gândindu-se la asta, Nella tremura şi acum 
de dezgust şi de furie. Atâta violenţă o revoltase şi-l 
pălmuise în faţa tuturor invitaţilor. 

Jim, bineînţeles, intervenise; el încercase să 
liniştească spiritele, dar Glen îl dăduse la o parte, 
apoi, fără un cuvânt, plecase. Şi de atunci nu l-au mai 
văzut niciodată. 

Spre marea uşurare a Nellei şi marea întristare a 
lui Jim care, oricum, rămânea foarte ataşat de 
prietenul său din copilărie. Şi această încredere 
oarbă pe care continua s-o aibă în el. 

- Intr-o zi va reuşi, o să vezi, Nella, va deveni 
cineva. A jurat şi va reuşi, ţi-o spun eu! Ah, iată un 
bărbat pentru tine, Nella! 

Cu ce ton admirativ rostise aceste cuvinte! Nella 
n-ar fi vrut să-l mai vadă pe Glen pentru nimic în 
lume. Acesta din urmă nu dăduse niciodată veşti 
despre el şi Jim fusese foarte decepţionat că-l 
înlăturase astfel din viaţa lui. Era atât de amabil Jim, 
atât de bun, gata oricând să întindă mâna, să ajute 
oamenii aflaţi la greu! Niciodată nu făcuse rău cuiva. 

Nu se putea spune acelaşi lucru despre Glen 
Shannon, se gândi Nella. El reapăruse şi totul mergea 
prost. Dar va pune ordine în toate acestea, şi n-o să-l 
lase să-i bulverseze viaţa. Mai întâi, trebuia să se 
gândească la slujba ei, de care avea o nevoie vitală. 

Domnul Jepherson era după toate aparențele nu prea 
binevoitor faţă de ea în acest moment şi avea tot 
interesul să-şi îndeplinească sarcinile prezente în 
timpul cerut, altfel risca să fie dată afară. 

Dar era atât de obosită! Şi această epuizare fizică 
şi nervoasă o determina să facă lucruri prosteşti. Ca 
de exemplu, să-l sfătuiască pe Glen, în faţa domnului 
Jepherson, să cumpere titluri NECSEC... Poate că Elsie 
avea dreptate la urma urmei: să exercite trei 
activităţi profesionale în acelaşi timp era fără îndoială 
peste puterile ei. Trebuia totuşi să reuşească, trebuia 
cu orice preţ! 

Nella se concentră asupra lucrului când uşa 
biroului directorial se deschise. Domnul Jepherson nu 
trebuia s-o prindă greşind de astă dată, aşa că nu va 
deschide gura. 

- Aş vrea să-i spun ceva secretarei 
dumneavoastră, domnule Jepherson. 

Tonul era amabil, exact cât trebuia de autoritar, 
Glen Shannon ştiind în mod sigur că nu va fi refuzat. 
- Şi eu, zise domnul Jepherson cu vocea lui din 

zilele rele. 

Alarmată, Nella înălţă capul. Glen îi zâmbi. 

- Am urmat sfatul dumitale, doamnă York, am 
cumpărat acţiuni NECSEC. 

Inima ei începu să bată mai repede şi nu avu 
curajul să ridice privirea spre patronul său. 

- Eu.hm. sper că n-o să regretaţi, domnule 

Shannon. 

- Oh, nu, cu siguranţă că.. Douăzeci şi cinci. 

Un scurt calcul în minte şi Nella scoase un discret 
oftat de uşurare. 

Domnul Jepherson nu va fi prea supărat, era o 
afacere prea modestă, care nu ajungea să coste mai 
mult de cinci sute de dolari. 

- Pe cuvântul meu, domnule Shannon, douăzeci şi 
cinci de acţiuni reprezintă o mică investiţie care v-ar 
putea rezerva surprize, remarcă ea zâmbind. 

- Dolari, doamnă York, o corectă patronul ei 
accentuând cuvintele. Nu douăzeci şi cinci de acţiuni, 
ci douăzeci şi cinci de mii de dolari! 

Părea pe punctul să facă un infarct. 

- Vă aştept în biroul meu după ce domnul 
Shannon va pleca! îi aruncă el pe un ton glacial, 
trântind uşa. 

lată, era concediată, fără nici o îndoială şi vina îi 
revenea lui Glen Shannon! Dar de unde avea toţi 
aceşti bani? li avea oare? Cine ştie dacă nu venise să- 
| facă pe domnul Jepherson să-şi piardă timpul său 
preţios, încercând să-l escrocheze? 

Şi iată că acest bandit nu se jena şi se aşeza din 
nou, nonşalant, pe colţul biroului ei, cu un zâmbet 
larg, vizibil fericit de festa ce i-o jucase! 

- De ce n-am lua cina împreună pentru a sărbători 
mica noastră investiţie? 

Ce tupeu! Nella rămase fără glas. 

-La ce oră să trec să te iau? 

Nici măcar nu-şi imagina că poate fi refuzat! Era 
culmea! 

Se sili totuşi să-şi stăpânească mânia. 

- Nu sunt liberă, Glen. 

- Nu? De ce? 

Pentru că Debbie avea nevoie de ea, pentru că 
trebuia să meargă să lucreze, pentru că. Pentru că pe 
acest bărbat nu putea să-l sufere! Cum se putea 
descotorosi de el o dată pentru totdeauna? 
Opunându-i un refuz pe care să nu-l poată contesta şi 
care mai cu seamă să-i atingă în mod serios amorul 
propriu. 

-les cu. amantul meu. 

Nu era uşor de spus! Incă şi mai greu să abordeze 
un zâmbet radios şi un pic din atitudinea 
provocatoare a unei femei care aşteaptă 
nerăbdătoare acest moment! 

Glen nici nu clipi. 

- Atunci, ne vedem după aceea? 

După intonaţia lui încântată, Nella ghici că nu se 
lăsase păcălit. 

Se hotărî totuşi să nu se recunoască învinsă. 

- După aceea voi petrece noaptea cu el. Toată 
noaptea. Nu este loc pentru tine în viaţa mea, Glen! 

- Şi mâine seară? 

- Nici mâine seară, nici poimâine, nici în altă zi! Eu 
nu sunt liberă, îţi este clar? Niciodată n-am să am un 
moment liber pentru tine, Glen! Niciodată! 

- Intr-una din aceste zile o să încetezi să mai 

asculţi de rațiune şi o să-ţi laşi inima să vorbească, 
Nella. Şi frumosul tău trup îmi va aparţine. 

Vocea lui era catifelată, dar tonul primejdios de 
ameninţător. 

Glen ridică mâna, ca şi cum ar fi vrut să-i mângâie 
faţa, dar Nella se dădu înapoi. 

- Incearcă să analizezi de ce această perspectivă 
te sperie atât de mult, Nella, zise el râzând. 

- Te urăsc, Glen Shannon! 

Glen îşi încruntă sprâncenele şi se ridică fără 
grabă. 

- Ceea ce simt pentru tine este la fel de puternic, 
te asigur. 

Apoi îi adresă un mic salut şi porni spre uşă. 

Nella îl urmări cu privirea, complet descumpănită. 
Ce magnetism avea oare ca s-o aducă în această 
stare de nervi de fiecare dată când se întâlneau? In 
prezenţa lui, părea că-şi pierde orice control asupra 
ei, devenea necugetată, asta nu era drept! Şi Nella 
spera din toată inima să nu mai apară niciodată în 
drumul ei. 

El se întoarse înainte de a ieşi şi-i surprinse 
privirea fixată asupra lui. Un zâmbet triumfător îi 
lumină trăsăturile când îi spuse, ca o promisiune: 

- Am să revin mâine. Poate chiar mai devreme. 
Mă simt reconfortat, cum nu mi s-a mai întâmplat de 
foarte multă vreme! 

Dacă cel puţin ar fi găsit un răspuns, îşi zise Nella 
după plecarea lui. Şi acum, trebuia să-şi înfrunte 
patronul! Ce să invoce oare în apărarea ei? se întrebă 
neliniştită bătând la uşa biroului său. 

Oricum, domnul Jepherson nu-i lăsă nici o şansă 
să se explice. Demn şi glacial, el declară că nu putea 
tolera ca secretara lui să-şi permită a da sfaturi 
clienţilor. Prefera deci să-şi caute altă slujbă. Putea, 
de altfel, să plece imediat. Şi pentru a-i uşura 
misiunea, îi întinse un cec a cărui sumă acoperea din 
plin concediul plătit şi indemnizaţia de concediere. 

La ce bun să mai discute? El nu va înţelege jocul 
diabolic la care se deda Glen Shannon. In plus, 
plecând de aici îşi pierdea astfel urma, Glen nu o va 
mai găsi a doua zi, dacă, aşa cum promisese, va 
reveni. 

Infrântă, obosită, Nella îşi adună obiectele 
personale apoi părăsi biroul, foarte hotărâtă să-şi 
acorde un răgaz înainte de a începe să-şi caute o altă 
slujbă. In rest, deprimată cum era, momentul era 
prost ales pentru a face demersuri în ascest scop. Era 
preferabil să aştepte până a doua zi, ca să fie puţin 
mai în formă. 

„Din fericire, am acest cec“! se gândi Nella în 
ascensor. Regreta numai că domnul Jepherson nu 
considerase necesar să-i scrie câteva cuvinte de 
referinţă; ea se gândise la asta, dar nu îndrăznise să 

ridice problema. 

Aici ajunsese cu gândurile când ajunse în sfârşit la 
parter. Şi brusc, se produse din nou haos în capul şi 
în inima ei. instalat confortabil într-un fotoliu din hol, 
Glen Shannon o fixa cu privirea lui pătrunzătoare şi 
Nella rămase încremenită locului. El sări în picioare şi 
se repezi să-i bareze drumul. 

- Ei bine, n-a durat mult, remarcă mulţumit de el, 
strecurându-şi braţul sub al ei. Imi place când 
oamenii îmi urmează cu scrupulozitate directivele. 
Acţiunile costă mai puţin decât slujba la Jepherson. 
Bun, pentru că am aranjat să ai mai mult timp liber, 
Nella, te duc să prânzim! 

Mănevrase să fie concediată şi acum se lăuda cu 
asta. Pe Nella o cuprindea furia. 

- Eşti un monstru! 

In pofida eforturilor ei de a se elibera, el o reţinu 
cu fermitate; atunci, cu mâna liberă, ea încercă să-l 
pălmuiască. Dar nu reuşi, deoarece Glen îi prinse 
mâna la timp. 

- Ai vrut război Nella, dar îl voi câştiga. 

- N-am vrut război! Pentru Dumnezeu, Glen dă-mi 
drumul. Altfel fac scandal şi vei regreta. 

El o trase spre el şi-şi lipi gura de a ei, înăbuşindu- 
i protestele. Cum să-l respingă? O luase cu totul în 
braţe, îşi strecurase o mână pe gâtul ei, sub păr, ca 
s-o ţină mai bine. 

Această intimitate pe care o provoca între ei, fără 

cea mai mică ruşine, avu un efect catastrofal asupra 
Nellei. Doamne Dumnezeule, ce ruşine îi era pentru 

senzațiile pe care le descoperea! O nevoie mult timp 
adormită se trezise în trupul ei şi această gură lipită 

de a ei îi reamintea, vai, prea bine, sărutul indecent 

care o tulburase atât de mult în ziua căsătoriei ei! 

Era îngrozitor cât de vulnerabilă se simţea, dintr-o 
dată. Cu toate simţurile răscolite tremura de teamă şi 
de o dorinţă de nemărturisit; numai o rămăşiţă de 
amor propriu o reţinu, din fericire, să nu i se 
abandoneze şi să nu răspundă acestui sărut 
incendiar. 

Glen îşi ridică în sfârşit capul pentru a-i şopti cu 
un aer provocator: 

- Haide, fă scandal, Nella, asta nu te va împiedica 
să fii a mea! 

- Eşti bărbatul cel mai demn de dispreţ, cel mai 
detestabil, încât. 

- M-iai spus-o deja, o întrerupse el cu ironie. Când 
te-am văzut în biroul tău, am crezut că voi putea să- 
mi păstrez sângele rece. Dar m-ai făcut să-mi pierd 
capul, Nella. Şi răbdarea de asemenea. Exagerezi, să 
ştii! De data asta n-ai să mă respingi, n-am să ţi-o 
permit. Aşa că, este inutil să te oboseşti să-mi 
debitezi minciuni! Nu-ţi vei regăsi liniştea sufletească 
decât în patul meu! 

- Eşti nebun! 

- Da, nebun după tine! Mai mult ca niciodată! 

Corpul tău îţi contrazice vorbele, Nella; spui că mă 
deteşti, cu toate acestea, emoția ta este egală cu a 
mea, exact ca acum şase ani, când te-am întâlnit. 

- Nu-i adevărat! 

- Vrei o altă dovadă? Pot să cer asistenţei să-ţi 
descrie spectacolul! 

Nella roşi când privi în jurul ei. In hol, toată lumea 
îi urmărea cu curiozitate şi insistenţă. Cum Glen o 
conducea spre uşă, ea se împotrivi cu înverşunare şi 
abandonând orice ruşine, se eliberă de braţul care o 
înlănţuia. 

- N-am să merg nicăieri cu tine, nici vorbă! 

Glen ridică ochii spre cer, exasperat. 

- Nella, avem un prânz imposibil de 
contramandat! 

El vorbea intenţionat tare, pentru ca martorii să-l 
audă bine. 

- Nici vorbă! repetă Nella, furioasă. 

Dar înainte să mai poată face un pas, el o ridică 
de la pământ şi o duse în braţe. 

- Lasă-mă jos imediat, Glen! ţipă ea, agitându-şi 
furioasă picioarele şi lovindu-l cu mâna liberă. 

- Ceartă de îndrăgostiţi. spuse el în trecere 
asistenţei. Vreţi să ne deschideţi uşa? Mulţumesc. 

- Nu! Este o răpire, urlă Nella. 

- Haide, draga mea, fii calmă. 

Bărbatul care le deschisese amabil uşa îi urmări 

amuzat cu privirea. Erau acum pe trotuar şi Nella 
continua să se zbată, lovind cu pumnii umerii laţi ai 
lui Glen care nu părea să se sinchisească. 

- Te urăsc, te urăsc, te urăsc! 

- Ei poftim, câte mofturi faci! Mie, care te iubesc 
din tot sufletul. 

Atunci, Nella simţi lacrimi înceţoşându-i ochii; 
degeaba îi stârnea pe cei din jur, nimeni nu sărea în 
ajutorul ei. Şi Glen era atât de puternic, cum putea 
să-i scape? Printre lacrimi, zări un şofer în livrea care 
deschidea portiera unei limuzine. Şi brusc se trezi în 
interior, pe bancheta din spate, cu Glen alături. 

Restul lumii dispăru în spatele geamurilor fumurii. 
Cuprinsă de panică, Nella încercă să deschidă 
portiera de pe partea ei, dar era încuiată. Un geam o 
despărţea de şofer. De altfel, acesta se instalase la 
volan fără să-i arunce o privire şi demară fără să ţină 
seama de loviturile ei în geamul din spatele lui. 

Glen zâmbi cu indulgență. 

- Calmează-te, îngeraşule. N-am nici o intenţie 
necinstită. Cel puţin nu încă. Deocamdată, te duc 
doar să prânzim. 


Capitolul 3 


De acord, el câştigase prima rundă, dar 
următoarea va fi a ei! Nebună de furie că cedase 
panicii, Nella se aşeză confortabil pe pielea moale, îşi 
încrucişă picioarele pentru a arăta că se simţea pe 
deplin în largul ei şi privi în mod făţiş afară, foarte 
hotărâtă să-l ignore pe Glen. 

In aceste circumstanţe, tăcerea era de aur. De 
altfel, pierduse o bună ocazie să tacă, azi dimineaţă. 
Ah, era război? Ei bine, o să se folosească de o armă 
pe care el n-o va putea întoarce contra ei: rezistenţa 
pasivă. 

Limuzina o luă pe William Street, traversă King's 
Cross, apoi cobori spre Rushcutter's Bay. De ce în 
port? se miră ea când limuzina se opri. Nu exista nici 
un restaurant în locul acela. Când şoferul deschise 
portiera, ea nu se mişcă. Glen cobori, aşteptând ca 
ea să facă la fel. 

- Sunt în stare să te duc în braţe până la vasul 
meu dacă trebuie, să ştii. 

Nella cercetă mai bine împrejurimile, cu o privire 
bănuitoare. Portul de agrement era plin de iahturi, 
oamenii veneau şi plecau, îi va fi deci uşor să scape 
de Glen, dacă va fi necesar. Prin urmare, cobori din 
maşină fără un cuvânt, demnă şi glacială. 

Glen îşi strecură un braţ sub cotul ei pentru a o 
conduce de-a lungul cheiului, şi Nella înaintă în pas 
cu el, cu un aer de supremă indiferenţă. Tot 

întrebându-se, bineînţeles, care din aceste vase 
superbe îi aparţinea. Dar se feri să-l întrebe. La 
capătul digului, Glen o invită să ia loc într-un papuc 
zburător. 

- Unde mergem? 

Imediat, Nella îşi muşcă buzele, întrebarea îi 
scăpase. 

- lahtul meu este ancorat în golful mic, unde este 
mai intim şi ne vom simţi mai bine. 

Nellei i se tăie răsuflarea. Ce iaht splendid! Un 
mare vapor alb se legăna uşor pe mare, ca cele care 
se văd în general în filme şi care aparţin unor 
miliardari. 

- Este al tău? 

Nella nu-şi putea ascunde neîncrederea. 

- Da. Şi sunt dispus să-l împart cu tine, dacă 
doreşti. 

- Nu conta pe asta, murmură ea înainte de a 
adăuga cu voce tare: şi dacă refuz să te însoțesc la 
bord? 

In loc de răspuns, el îi aruncă un zâmbet 
enigmatic pe care Nella nu încercă să-l descifreze. Ea 
se îmbarcă în papucul zburător care se legăna 
periculos, astfel că se aşeză repede. In spatele ei, 
Glen dezlegă parâma apoi trecu în faţă pentru a porni 
motorul. 

In timpul traversării Nella nu se mai gândi la 
nimic, mai cu seamă nu la Glen; savura doar plăcerea 
vitezei, răcoarea vântului ce-i trecea prin păr şi 

spectacolul care i se oferea privirii. Era frumos, 
marea de un albastru intens scânteia sub soarele 
amiezii şi vasele lăsau în siajul lor jerbe de spumă 
clocotitoare, de acelaşi alb spumos ca micii nori 
presăraţi pe albastrul cerului. 

Aici, nici vorbă de poluare ca în oraş, notă Nella 
care inspiră cu mare plăcere aerul marin. Era sfârşit 
de aprilie, începutul toamnei în emisfera sudică şi cu 
toate acestea era încă un timp de vară. Şi Nella se 
simţi asaltată brusc de un sentiment de nostalgie. 
Era mult timp de când nu mai savurase acest gen de 
mică fericire, o banală plimbare pe mare! Ce mult 
regreta timpurile trecute când singura preocupare, în 
fiecare zi, era să trăiască pur şi simplu. 

Dacă cel puţin ar avea lângă ea în această clipă 
un prieten şi nu un adversar! Din nenorocire, cum să- 
şi închipuie vreodată să împartă puţină fericire cu un 
bărbat ca Glen Shannon? 

Un bărbat destul de extravagant pentru a cheltui 
o avere pe un iaht când Debbie risca să orbească, 
dacă nu reuşea să găsească cincizeci de mii de 
dolari! Era prea nedrept! Poate dacă s-ar arăta mai 
amabilă. Dar nu, se gândi imediat Nella, nici nu se 
punea problema. Intre ea şi Glen exista antipatie 
pură şi reciprocă, nimic altceva. Cuvintele care le 
schimbau nu erau decât înţepături, fiecare vrând să-i 
facă rău celuilalt. Şi totuşi, neîndoielnic, el o dorea. 

Unul dintre oamenii echipajului o ajută pe Nella să 
urce la bordul iahtului, în timp ce Glen dădea 
instrucţiuni. 

- Pregăteşte o masă rece în sufragerie. O să ne 
servim singuri. Şi ai grijă să nu fim deranjaţi. 

- Bine, domnule Shannon. 

Ah, ce mult îi plăcea să dea ordine şi să fie 
ascultat pe loc! Dar cum făcuse oare avere? o 
întrebare pe care Nella se ferea să i-o pună, se 
înţelegea de la sine. 

N-o să-i dea totuşi o ocazie suplimentară să se 
umfle în pene! Dar asta n-o împiedica să fie foarte 
impresionată când el îi făcu onorurile palatului 
plutitor. 

Un lux de bun-gust domnea în vastul salon 
acoperit cu o mochetă ireproşabilă de culoare gri şi în 
care domneau tonurile pastelate. Nella aprecie 
frumuseţea canapelelor şi a fotoliilor de piele moale 
de un alb bătând spre galben, roz şi verde pal şi 
bogăţia de perne moi în culori asortate. Ici şi colo 
mese de sticlă şi marmoră în culori deschise cu un 
desen foarte fin creau o înfăţişare hotărât modernă a 
ansamblului. Un bar decorat în întregime cu oglinzi şi 
aramă strălucitoare ocupa tot fundul încăperii. 

In faţa acestei opulenţe, Nella nu se putu 
împiedica să nu se gândească la dificultăţile ei 
financiare. Ironia sorții, dintre toate cunoştiinţele ei, 
singura care avea mijloacele s-o ajute să o trimită pe 
Debbie în America era totodată singura persoană 

căreia nu putea nicidecum să-i ceară bani! 

Jim n-ar fi ezitat, dar el era mort şi Glen nu-i 
ascunsese că intenţiona să profite de situaţie. Dacă 
s-ar situa într-o poziţie de slăbiciune, ar strivi-o fără 
milă. De altfel, chiar dacă i-ar solicita ajutorul, cine 
ştie dacă va spune da? 

- Pe cuvântul meu, nu-ţi refuzi nimic, Glen 
Shannon! remarcă ea cu ironie. 

El nu răspunse, mulţumindu-se s-o cerceteze 
gânditor. Işi scosese deja haina şi acum îşi descheia 
vesta şi Nella încremeni. 

Nella nu crezu nici o clipă că o va forţa să facă 
dragoste cu el. De fapt, el n-avea decât o dorinţă: s-o 
vadă că i se supune. In privinţa asta se obosea 
degeaba! 

- M-ai adus aici ca să faci paradă cu reuşita ta? 

In ciuda bunelor ei hotărâri, era peste puterile ei 
să tacă. Era un fel de a-şi învinge spaima. Nu era 
prima dată când se afla între patru ochi cu Glen 
Shannon? 

- Incerci să mă provoci, Nella? 

Imediat, fu cuprinsă de furie. 

- Nu încerc absolut nimic! De ce m-ai adus aici, 
Glen? Ce vrei de la mine, exact? 

Glen îşi scoase cravata şi începu să-şi descheie 
nasturii cămăşii, provocând-o în mod deschis. 

- Am crezut totuşi că este evident. 

Hotărât lucru, era şi timpul să-i deschidă ochii! 
Nella nu mai încercă să-şi controleze valul de furie 

care o cuprindea. 

- Nu te-ai vindecat încă după şase ani, Glen? Sunt 
oare singura femeie care te-a respins într-o zi? 

Mânia îl cuprindea şi pe el, Nella vedea în privirea 
lui care se întunecase, dar nu mai ţinea seama de 
asta, acum că-şi dăduse drumul, îşi va încheia tirada. 

- Nu renunti niciodată, nu-i aşa? trebuie neapărat 
să faci pe eroul cuceritor! Să deţii rolul de senior şi 
stăpân! Şi. 

Hohotul lui de râs ironic o făcu pe Nella să tresară 
şi să tacă. 

- Nu fi proastă! Eşti chiar atât de oarbă, Nella? 

Câtă înfrigurare neaşteptată în privirea lui, în timp 
ce înainta spre ea! Nella se decise să nu mai 
deschidă gura. 

- Cum aş putea să ştiu dacă ai fost singura care 
m-a respins, Nella? Sunt incapabil să fac o 
comparaţie deoarece nici o femeie nu m-a mai 
interesat niciodată după tine, nu suficient în orice caz 
ca s-o întreb dacă dorea sau nu.! 

Stătea acum în faţa ei; cu o mână sub bărbia ei, o 
sili să-şi ridice capul spre el. Avea aceeaşi ardoare în 
ochi şi acum îi mângâie obrazul. 

- Te iubeam, Nella. Te iubeam din toată puterea, 
din toată fiinţa mea. Dincolo de orice bun-simţ, 
împotriva voinţei mele. Eram îndrăgostit ca un nebun 
de tine! Asta nu mi se întâmplase niciodată şi nu mi 
s-a mai întâmplat de atunci. 

Cu un nod în gât, Nella oscila între scepticism şi 

nesiguranţă. Dacă şi-ar fi putut imagina că se măcina 
de dragoste pentru ea, tocmai el, Glen Shannon! 
Păruse întotdeauna că o doreşte cu o neruşinare atât 
de revoltătoare! 

Tachinările lui, în prezenţa lui Jim, glumele lui 
urmăreau oare s-o facă să înţeleagă sentimentele pe 
care i le inspira? Folosise oare aceste mijloace ocolite 
pentru a-i înfrânge apărarea? Şi antipatia pe care o 
încerca faţă de el, de unde provenea, dacă nu din 
emoţiile de necontrolat pe care le stârnea în ea? 

Indoiala care pusese stăpânire pe tânăra femeie 
nu-i scăpă lui Glen, care schiţă un mic zâmbet de 
satisfacţie. Totuşi, vocea lui nu se îmblânzise când 
reluă: 

- Nu te-am iertat niciodată că ai refuzat deliberat 
tot ce ar fi trebuit să trăim împreună! 

- Dar, Glen, îl iubeam pe Jim! 

- Nu-i adevărat! Nu, nu cred nimic! Imposibil! 

El închise ochii o secundă, apoi îi deschise din 
nou, acuzator. 

- Ai simţit-o în prima seară. O singură privire ne-a 
fost suficientă. Un bărbat, o femeie, făcuţi unul 
pentru altul. Eram numai noi pe lume. 

- Nu! 

Nella scosese un strigăt de furie; cu toate 
acestea, da, o tulburase în mod deosebit. Dar tocmai 
pentru că avusese acel mod de a o privi insistent, de 
a o dezbrăca din priviri. 

- Ba da! şopti el cu o voce răguşită. 

Degetele lui alunecară de-a lungul gâtului ei, îi 
apăsară umerii înainte să-i facă braţele prizoniere. 

- Când am dansat, trupul tău a vibrat lângă al 
meu. Mă doreai, dar cu toate acestea m-ai respins. 
De ce Nella, de ce? 

Desigur, se gândise şi ea la asta, dar probabil 
inspira acelaşi lucru tuturor femeilor de care se 
apropia! Hotărâse atunci să-i fie şi mai fidelă dragului 
de Jim, care n-o vedea decât pe ea! Dar cum să 
accepte că altul ar putea s-o atragă din punct de 
vedere fizic? 

- Pentru că nu trebuia, Glen. Eram logodită cu Jim, 
prietenul tău dintotdeauna! Acest amănunt nu conta 
pentru tine? 

-Jim? L-aş fi ucis! exclamă el, cu nelinişte în ochi. 
In ciuda trăiniciei prieteniei care ne lega din copilărie! 
Da, Nella, pentru tine, am vrut să-l omor! 

Nella încercă o vie uşurare când îi eliberă mâinile 
pentru a măsura cu paşi mari salonul. Se lăsă să cadă 
pe cea mai apropiată canapea, epuizată, cu nervii la 
pământ. Glen fusese aşadar îndrăgostit de ea? lată 
ce explica o mulţime de lucruri. Incidentul din ziua 
căsătoriei, în special, şi tăcerea lui după aceea. Da, 
trebuie să fi trăit un adevărat infern văzând-o 
căsătorindu-se cu altul! Şi când se gândea că-l 
judecase cu atâta severitate.! 

Când se întoarse spre ea, Glen înşi recăpătase 
sângele rece; avea în continuare ochii strălucitori şi 

expresia feţei furioasă, dar vorbea liniştit. 

- De ce n-ai avut curajul să pleci cu mine cum ti- 
am cerut, Nella? 

Nella, care se simţea vinovată că-i pricinuise 
această suferinţă, căută un răspuns care să nu-l 
rănească mai mult. 

- Mă atrăgeai enorm, Glen, dar nu era nimic 
altceva. lubirea nu este doar atracţie fizică. 

- Aş fi făcut orice pentru tine. 

- Nu mi-am dat seama, îmi pare rău. 

II ruga din priviri s-o înţeleagă. 

- Nu credeam.. Că eşti un bărbat. demn de 
încredere. 

- In timp ce Jim, era, nu-i aşa? 

- Aşa credeam. 

Căsătoria nu răspunsese totuşi aspirațiilor ei. In 
majoritatea timpului, Nella avea impresia că era mai 
mult o mamă decât o soţie pentru Jim. El se bizuia ca 
ea să-i organizeze viaţa, să-l consoleze, să-l 
încurajeze. 

- Şi noaptea nunţii voastre? 

întrebarea izbucni cu toată brutalitatea ei şi Nella 
roşi. 

- Nu înţeleg ce vrei să spui. 

- Oh, ba da, înţelegi foarte bine! 

El se apropie cu privirea pătrunzătoare aţintită 
asupra ei. 

- Imposibil să uiţi gestul meu din ziua căsătoriei 

tale, mi-ai spus în această dimineaţă. Imposibil, într- 
adevăr! Cum să nu-mi amintesc de el, când ai 
reacţionat la sărutul meu aşa cum ai făcut-o? 

Glen se aşeză pe braţul lat al canapelei urmărind- 
o pe tânăra femeie nemişcată cu aceeaşi privire 
intensă. Când începu să-i mâgâie părul, Nella crezu 
că inima i se va opri. Emoţia îi era atât de puternică 
încât curând nu va mai putea s-o ascundă! Şi Glen 
reluă cu o voce vibrantă, în care se amestecau 
regretul şi pasiunea: 

- La biserică, aşteptam în picioare, lângă Jim. 
Doream atât de mult să răspunzi nu, în momentul 
acela! Nu încetam să-mi repet că nu puteai să te 
căsătoreşti cu el, că ai să ajungi să-ţi dai seama că ar 
fi o greşeală. Cu toate acestea, ai spus da, cu o voce 
clară şi demnă! Ah, cât te-am detestat atunci! 

El se întrerupse o clipă şi Nella îşi reţinu 
răsuflarea. 

- Şi acele priviri pe care mi le aruncai pe furiş. Nu 
puteam să mă despart de tine, care păreai în plină 
confuzie. 

- Erai beat, Glen, mă temeam să nu faci scandal şi 
asta mă făcea nervoasă. lată de ce te urmăream, nu 
aveam nici un alt motiv. 

Glen îi mângâie uşor obrazul, apoi îşi plimbă un 
deget pe conturul buzelor ei. 

- Nu cred un cuvât, murmură el. Am drept dovadă 
sărutul pe care l-am schimbat. 

- Destul Glen! 

Era insuportabil, la urma urmei! Şi nu numai 
aceste mângâieri furate. Ea retrăia din plin şi o altă 
scenă, alte senzaţii care-i copleşiseră toată fiinţa cu o 
extremă tulburare! Cât îl urâse pe acel Glen Shannon 
care-i trezea simţurile în momentele cele mai 
nepotrivite! Şi cât îşi reproşa propria slăbiciune! 

- N-ar fi trebuit să faci asta, Glen. Eram măritată 
cu Jim. 

- Dar nu erai încă femeia lui, nu era prea târziu, o 
căsătorie care nu se consumase putea fi anulată. Ai fi 
putut. 

- Nu! Niciodată n-aş fi făcut aşa ceva! 

Nella era consternată că putuse lua în considerare 
o asemenea eventualitate. 

- Niciodată nu i-aş fi provocat o asemenea durere 
lui Jim. Să vadă cele două persoane pe care le iubea 
cel mai mult pe lume. 

- Crezi că eu nu m-am gândit la asta, cu moartea 
în suflet? Abia după aceea, mult timp după aceea, 
mi-am dat seama. Am înţeles că nu puteai, Nella, că 
era prea târziu. 

- Nu te vroiam, Glen. 

Nu, nu-l vroia pe bărbatul care părea să fie atunci, 
nepăsător, îndrăzneţ şi îngrozitor de lipsit de jenă. 

- Oh, ba da! Mă doreai, era poate numai fizic, dar 
incontestabil! Şi sper că noaptea nunţii te-a 
decepţionat! In ceea ce mă priveşte, m-am simţit 
înşelat! 

Se ridică pentru a măsura încăperea cu paşi mari; 

Glen se opri în spatele altei canapele şi 
cramponându-se de spătarul ei cu ambele mâini, îi 
aruncă furios: 

- Când te-a sărutat Jim, sper că ai regretat sărutul 
pe care ţi-l dădusem, cu toate senzațiile pe care le-a 
stârnit în tine! Când corpurile voastre s-au unit, sper 
că ai tânjit după al meu! 

- Incetează, Glen! 

Nella se ridicase şi ea, strigând la rândul ei, 
incapabilă să-şi stăpânească furia. 

- Cum îndrăzneşti? 

- Oh, dar îndrăznesc Nella, îndrăznesc! Am toate 
îndrăznelile! 

Şi îi aruncă un zâmbet fermecător. Plin de 
ameninţări, totodată. 

- lată de ce pot să-mi ofer tot ce-mi doresc reluă 
el cu un gest dezinvolt spre obiectele care-i 
înconjurau. Inţelegi, după căsătoria ta, nu mă mai 
interesa ce mi se putea întâmpla! Uneori am 
cochetat cu moartea! La ce bun să trăiesc, de vreme 
ce eram fără tine? 

El vorbea repede, învârtindu-se ca un leu în cuşcă 
şi Nella îl asculta, pradă unor sentimente 
amestecate. lată că el repunea totul în discuţie, 
începând cu gândurile pe care şi le făcuse despre el 
de ani de zile! 

- Am făcut de toate - unele de care sunt foarte 
mândru uneori, de altele mai puţin, alteori. De la 
trafic de arme în America Latină până la evacuarea 

de refugiaţi. In acest timp, mi se spunea cutezătorul! 
„Irlandezul nebun din Australia“, spuneau cei din 
jurul meu. 

Glen făcu o pauză. Fără s-o privească pe Nella, 
continuă cu aceeaşi voce puţin răguşită: 

- Cu fiecare misiune, tarifele mele creşteau, 
ceream sume exorbitante, spunându-mi că la urma 
urmei s-ar putea să nu-i primesc deoarece moartea 
pândea la tot pasul. Ei bine, nu, ceilalţi erau omorâţi, 
eu nu! Norocul părea întotdeauna de partea mea. 

Izbucni într-un râs puţin trist, scuturând din cap. 

- Intr-o noapte, când navigam la bordul unui vas 
încărcat cu refugiaţi bogaţi cambogieni, în plin 
muson, pânza cea mare s-a desprins şi a trebuit să 
urc pe marele catarg pentru a o 
pune la loc. Şi acolo sus, la douăzeci de metri 
deasupra mării dezlănţuite, în mijlocul rafalelor de 
vânt, am văzut figura ta, Nella. 

Glen se întoarse, fixând-o pe tânăra femeie. 

- Erai acolo, cu mine, sfidând furtuna, suspendaţi 
între cer şi mare. Şi eu mă consideram un erou! Când 
în realitate făceam o curte neruşinată morţii! Şi cei 
pe care-i duceam m-au plătit gras pentru că i-am 
smuls din infern. Şi astfel am continuat să mă 
îmbogăţesc! 

El îşi întoarse privirea, scoase un scurt râs amar şi 
începu să măsoare cu paşi mari salonul. 

- Apoi, încetul cu încetul, amintirea ta încetă să 
mă mai bântuie până la nebunie, puterea şi 
privilegiile pe carele conferă banii începură să mă 

intereseze. Am început să prefer jocul la bursă în 
locul norocului aventurii. Calvarul meu se sfârşi, eram 
vindecat de tine. 

Tulburată de povestea lui Glen, Nella simţise 
căzând ultimele ei măsuri de apărare, ostilitatea ei 
atenuându-se până la dispariţie. Cât trebuie să fi 
suferit!. Cu ce disperare a trebuit s-o vadă plecând la 
braţul lui Jim! Şi deodată, simţi dorinţa să-i întindă 
braţele, să-l consoleze. Dar. pentru că spusese că se 
vindecase de iubirea lui. 

O întrebare îi ardea buzele, pe care o formulă în 
cele din urmă cu jumătate de voce. 

- Dar atunci, Glen, când m-ai văzut în această 
dimineaţă de ce nu ţi-ai văzut de drum? 

Glen se opri, cu un zâmbet sarcastic plutind pe 
buze şi o licărire aproape ostilă în privire. 

- Imposibil, chiar după toţi aceşti ani! 

Nella cunoştea bine acest sentiment. Şi ea vrusese 
să-şi vadă de drumul ei, odinioară, dar fusese 
incapabilă. Ce s-ar fi 

întâmplat dacă n-ar fi fost logodită cu Jim, în 
momentul întâlnirii cu Glen? Ar fi rezistat oare dacă 
nimic n-ar fi împiedicat-o să cedeze farmecului lui? 

Dar, în sfârşit, cum să răspundă, pentru că nu i se 
oferise ocazia, Jim fiind permanent acolo.? Din 
copilăria lui la orfelinat, Jim păstrase o nevoie vitală 
de siguranţă afectivă şi ţinuse ca o legătură foarte 
puternică să-i unească pe Nella şi pe el. In opoziţie cu 
Glen, care se pare că se descurcase foarte bine 
singur. 

- Intâmplarea, totuşi. zise ea suspinând. Fără ea, 
n-ai fi trecut pe culoarul meu, nu m-ai fi zărit în 
spatele biroului. 

- Intâmplarea? 

Exista o notă ironică în vocea lui, care o lăsă pe 
Nella perplexă: de cine părea să-şi bată joc, de ea 
sau de el? 

Chiar se întrebă, timp de o clipă, dacă era vorba 
într-adevăr de întâmplare. Să-şi închipuie o clipă că 
Glen aflase că lucra pentru Jepherson şi Potts? Să 
presupună că venise special? Dar nu, el îi dădu o 
explicaţie: 

- Aveam o întâlnire la etajul de deasupra şi 
trebuie să fi greşit butonul de ascensor. Şi deodată, 
după colţul unui coridor, erai acolo, visul meu de 
altădată, atât de reală. 

El reveni spre ea, zâmbitor, pasionat. 

- Şi am vrut să-mi dovedesc. că eram vindecat! 
Să-mi demonstrez că erai pentru mine o imagine 
apărută brusc din trecut, o fantomă din viaţa mea de 
atunci. 

Deodată, Glen o prinse de mijloc şi o trase spre el. 

- Fermecat din nou, iată cum eram! 

Nella tresări, prea tulburată pentru a protesta. De 
altfel, nu dorea să se zbată, voia doar să rămână 
acolo unde se găsea în acea clipă. li era atât de bine, 
corpul i se mula perfect pe cel al lui Glen, de ce să 
nege? După dispariţia lui Jim, respinsese toate 
avansurile, iubirile trecătoare n-o interesau şi nici nu 

dorea o nouă legătură. In plus, îi lipsea timpul pentru 
acest gen de frivolităţi, trebuia înainte de toate să se 
gândească la Debbie. 

Dar astăzi. Glen o atrăgea atât de mult! Neştiind 
prea bine ce se întâmpla cu emoţiile ei, ridică ochii 
spre el. O sorbea din ochi şi-i vorbea cu o voce 
răguşită pentru a-i mărturisi că n-o mai iubea. 

- Ce prost eram, Nella, să cred că nu voi putea 
trăi niciodată fără tine! Dar am trăit foarte bine fără 
tine. Totuşi, nu s-a terminat, căci te doresc. Mai mult 
ca niciodată! Niciodată n-am dorit atât de mult o 
femeie! Şi trebuie să fii a mea dacă vreau să-mi 
regăsesc liniştea, altfel această nevoie de tine mă va 
distruge încetul cu încetul! 

- Glen, te rog. 

El îşi sporise strânsoarea într-un fel elocvent şi 
Nella se temu de această violenţă pe care o ghicea în 
el. II împinse, cu mâinile în pieptul lui. 

- Nu, Glen, nu aşa. 

- Corpul tău tremură lângă al meu, o simt bine, 
dorinţa ta te macină şi pe tine, cum n-ai cunoscut-o 
niciodată. Recunoaşte Nella, recunoaşte. 

li acoperi faţa cu o ploaie de sărutări, în timp ce 
ea încerca să se desprindă. 

- Dar recunoaşte, pentru Dumnezeu! 

- Nu! 

Strigătul ei contrazicea ce simţea şi ceea ce Glen 
descrisese atât de exact. Se simţea nesigură lângă 

el, gata să cedeze oricăror slăbiciuni. 

- Mă doreşti la fel de mult cum te doresc şi eu! 

- Nu! 

Şi pentru a-i dovedi că minţea, el puse stăpânire 
pe buzele ei şi se arătă atât de convingător încât ea 
încetă să-i reziste şi să se mai lupte. Ea îşi înnodă 
braţele în jurul gâtului lui şi răspunse cu ardoare 
sărutului. 

Jim fusese singurul bărbat din viaţa ei. O iubise cu 
blândeţe şi afecţiune, niciodată cu pasiune. Ori, 
pasiunea o descoperea în braţele lui Glen, care ştia 
atât de bine s-o convingă că-l dorea la fel de intens 
cum o dorea şi el. Aceasta nu era dragoste, ci o 
nevoie sălbatică, de necontrolat. 

- Spune-mi că mă doreşti şi tu, Nella. 

- Da. 

O spusese dintr-o suflare, fericită că buzele lui 
Glen depuneau sărutări pe faţa ei, pe gât, pe păr, în 
timp ce trupurile lor fremătau de nerăbdare, lipite 
unul de altul. 

-Am aşteptat atât de mult acest moment, Nella. 
Am visat atât de des să văd această expresie în ochii 
tăi care mă privesc! S-a întâmplat în sfârşit şi am să 
fac dragoste cu tine fără oprire toată după-amiaza, şi 
toată noaptea, şi mâine. Toată viaţa mea! 

Ecoul râsului lui triumfător umplu camera şi Nellei 
îi reveni bunul-simţ. Nu putea rămâne, Debbie avea 
nevoie de prezenţa ei, nu era liberă. In plus, această 
situaţie o făcea să nu se simtă bine. Glen nu-i 

ascunsese că o voia pentru „a-şi regăsi liniştea“, 
după propriile lui cuvinte. Şi dorinţa lui pentru ea, 
unde o va duce oare; la câteva clipe de plăcere, 
nimic altceva? Nu, nu va ceda unei atracţii fizice, era 
contrar principiilor ei! 

Glen o conducea deja spre o uşă, la celălalt capăt 
al salonului. 

- O să ne simţim mai bine în cealaltă cabină, 
draga mea. 

Cât de greu era să nu se lase înduplecată! De ce 
nu o dată, 
măcar o dată? Câteva ore, nu era mult, acceptase 
atâtea sacrificii pentru Debbie! Da, dar cine ştie dacă 
Glen nu va încerca s-o revadă? Şi dacă dorinţa lui se 
transforma în obsesie? Nu, ar fi nebună să cedeze 
astăzi, mai ales să se dea unui bărbat pe care-l 
detesta atât de mult, nu cu mult timp în urmă? 

Glen deschise uşa din fund, dezvăluind un 
dormitor şi mai luxos decât marele salon. Sub 
lambriurile de stejar, un pat imens acoperit cu perne 
şi tapisat cu mătase invitând la desfătările cele mai 
senzuale. 

- O clipă, Glen. 

Incremenită în prag, Nella căuta cu disperare o 
portiţă de scăpare. Şi o ideee se ivi ca prin minune. 

- Aş bea puţină şampanie, sunt. încordată, 
înţelegi. Dacă te-ai duce să cauţi o sticlă, şi cupe în 
timp ce am să mă reîmprospătez în baie? 

Glen o privi o secundă, uşor surprins, apoi un 
zâmbet larg îi lumină trăsăturile. 

- Dorinţele tale sunt ordine, doamnă! Vom 
sărbători evenimentul, avem tot timpul. 

Nella nu era foarte mândră de ce se pregătea să 
facă, dar la urma urmei nu-i datora nimic, pentru că 
el n-o mai iubea. 

Indată ce Glen îi întoarse spatele, se avântă pe 
culoar, urcă scara cu toată viteza, traversă puntea în 
fugă fără să privească o singură dată în urma ei. 
Repede, să dezlege frânghia care ţinea papucul 
zburător! Asta nu era atât de uşor, deoarece 
degetele îi tremurau atât de tare! O privire furişată în 
jur o linişti că nimeni n-o urmase, puntea părea 
pustie. Atunci cobori în mica barcă şi constată 
uşurată că Glen lăsase cheile în contact. In momentul 
în care punea motorul în funcţiune, auzi strigăte pe 
iaht, dar nu le acordă atenţie, trebuia să se 
concentreze asupra misterelor tabloului de bord. 
Câteva secunde îi fură suficiente să le priceapă şi 
manevră foarte repede în direcţia portului de 
agrement, fără să ridice ochii spre iaht. 

Glen o va detesta! Ea însăşi era măcinată de 
remuşcări că procedase astfel. Dar Debbie o aştepta 
acasă, mica ei Debbie care risca să orbească. N-avea 
dreptul să se abandoneze altor emoţii, să se lase 
sustrasă de la datoria ei de mamă. Nu atâta timp cât 
nu va face totul pentru a încerca să-şi salveze copilul. 


Capitolul 4 


Nella plângea de epuizare şi de ciudă când 
ajunsese la uşa Elsei. Mersese pe jos din portul de 
agrement! Culmea ghinionului, în graba ei, îşi lăsase 
poşeta pe iaht! Când îşi dăduse seama, o dată ajunsă 
pe pământ, era imposibil să se întoarcă s-o caute, 
bineînţeles. Şi acum, Glen va afla unde locuia, era 
suficient să-i deschidă poşeta, avea adresa în 
portofel. 

Sună, apoi se sprijini de perete, incapabilă să-şi 
stăpânească lacrimile care-i curgeau pe obraji. Elsie, 
care veni să-i deschidă, se alarmă imediat. 

- Doamne Dumnezeule, Nella ce s-a întâmplat? 

Nella nu mai putea, plânsul ei se intensifică şi 
încercă totuşi să-i explice, debitând toate veştile 
proaste una după alta, cu o voce frântă. 

- Mi-am pierdut slujba. şi de asemenea poşeta. 
Aveam înăuntru cecul cu indemnizaţia de concediere. 
N-am avut 
bani să iau un autobuz, a trebuit să vin pe jos, am 
căzut şi mi-am rupt ciorapii. Şi trebuie să-mi găsesc 
de lucru. Şi. 

Elsie îi înconjură umerii cu un braţ şi o conduse 
înăuntru. Era atât de călduroasă Elsie şi atât de 
maternă! Nella se lăsă sprijinită de ea şi plânse pe 
săturate. Elsie o linişti mângâind-o pe păr. 

- Haide, haide. nu-i sfârşitul lumii! Am să vând 
pânza pe care o pictez acum şi nu te nelinişti, o s-o 

vindecăm pe Debbie! Tu te istoveşti muncind, draga 
mea, ce trebuie să faci acum, este să dormi! 

Nella clătină din cap. 

- Da. 

Trebuia neapărat să prindă curaj! Şi să înceteze să se 
vaete. Fiica ei avea nevoie de ea şi timpul - cel mai 
rău duşman al lor 

- trecea atât de repede! Nella se îndreptă şi îşi şterse 
lacrimile cu dosul mâinii. 

- Te rog să mă ierţi pentru această scenă, Elsie. 
Unde este Debbie? 

- Işi face siesta. Urcă şi tu şi fă la fel. Şi nu te mai 
gândi la slujba pe care ai pierdut-o, ai să găseşti alta, 
ofertele de lucru nu lipsesc. Şi apoi, câteva zile de 
odihnă o să-ţi facă cel mai mare bine. 

- Ai dreptate Elsie, mulţumesc că îmi ridici 
moralul. 

Nella se simţi dintr-o dată slăbită urcând scările, 
în pragul 
unei sincope, şi trebui să se agaţe de balustradă ca 
să-şi păstreze echilibrul. 

-Am să-ţi arăt noul meu tablou când o să cobori, 
zise Elsie. Mă lansez într-un stil complet diferit! 

Ea izbucni în râs, mai reconfortantă ca niciodată. 

-In această dimineaţă, în timp ce făceam 
cumpărături, Debbie şi cu mine, îi descriam fiicei tale 
tot ce vedeam în jurul nostru, exprimând fiecare din 
impresiile mele în termeni colorați. Şi deodată, 


58 SUSAN DOYLE 


inspiraţia a izbucnit, şi pe drumul de întoarcere ne- 
am imaginat un tablou fenomenal! Geniu în stare 
pură! 

- Sunt nerăbdătoare să-ţi văd tabloul. 

Ca de obicei, trebuia să împace admiraţia şi 
sinceritatea când făcea câte un comentariu - arta, 
aşa cum o concepea Elsie, pe ea n-o inspira deloc. 

Nella se strădui să nu facă zgomot când intră în 
camera ei. Işi scoase pantofii şi-şi contemplă fetiţa 
adormită în patul asemănător cu al ei. Cu riscul s-o 
trezească, se întinse lângă ea şi o luă în braţe. Era 
imposibil să reziste acestui elan! Avea atâta nevoie 
să strângă la piept trupul slăbuţ al copilului ei. Ceea 
ce tocmai trăise cu Glen o lăsase lipsită de tandreţe 
şi de dragoste. 

Cu obrazul îngropat în buclele negre care 
miroseau plăcut a şampon pentru copii, Nella închise 
ochii, fericită să asculte respiraţia liniştită a fiicei 
sale. Deodată, Debbie se mişcă şi întinse mâna spre 
faţa ei. 

- Mămico? 

- Da, draga mea. 

Ce bucurie când Debbie se ghemui mai strâns 
între braţele ei cu un oftat de fericire!. Locul ei era 
aici, alături de copilul ei, nu pe un iaht cu Glen 
Shannon! Şi dacă-i rămăsese un pic de regret, el fu 
repede alungat de un imens val de dragoste 
maternă. Totuşi, în timp ce aţipea, gata să se 
scufunde într-un somn adânc, se gândi la 

mărturisirile lui Glen. Dacă ar fi ştiut măcar, pe 
atunci, că o iubea! Asta ar fi schimbat oare ceva? Nu, 


pentru că, oricum, apăruse prea târziu în viaţa ei. 
XXX 


Ce căuta în patul lui Debbie, îmbrăcată ca pentru 
a merge la birou? se întrebă Nella dezorientată, când 
se trezi. Şi îşi aduse aminte. puţin îngrozită: şi dacă 
Glen Shannon va stărui să persevereze cu 
insistenţele lui? Preferă să nu se mai gândească la 
asta şi se ridică. 

Era deja ora cinci după-amiază, agenţia putea s-o 
cheme, nu se punea problema să întârzie! Un duş 
rapid o s-o învioreze după cele câteva ore de somn 
greu şi fără vise. 

Când cobori, puţin mai târziu, încremeni în pragul 
bucătăriei, fascinată de pânza de pe şevaletul Elsei. 

Elsie nu pictase niciodată în acest fel, era ceva 
magic, artă primitivă în stare pură. Intr-un amestec 
îndrăzneţ de culori, cu tuşe mari viguroase, 
reprezentase o grădină imaginară, un fel de rai 
fantastic unde evoluau animale nemaipomenite. 
Aceste animale păreau să se distreze la nebunie, căci 
arborau toate un zâmbet larg, fericit. 

In picioare în faţa pânzei sale, Elsie o ţinea pe 
Debbie în braţe şi-i explica totul ca şi când copilul 
vedea normal: 

- Şi aici este girafa. li vezi gâtul, este lung, nu? Are 
gene întoarse, exact ca ale tale. 

Debbie fixa tabloul, încântată de ceea ce-i povestea 
artista. 

- Şi ea ce culoare are? 

- Un galben frumos, galbenul este plăcut, galbenul 
este ca atunci când eşti mulţumită. 

Spunând aceasta, Elsie o gâdilă pe copilă care 
începu să râdă vesel. 

Captivată, Nella se apropie; pentru prima dată, 
putea să-i spună prietenei sale ce gândea cu 
adevărat despre opera ei. 

- Este genial, Elsie! 

Elsie se întoarse, radiind de bucurie. 

- L-am pictat împreună, nu-i aşa Debbie? făcu ea 
frecându-şi obrazul de cel al fetiţei. 

- Este grădina noastră secretă, mămico, întări 
fetiţa, în al nouălea cer. 

- Eu îl găsesc fascinant! exclamă Nella cu 
sinceritate. 

- Acest tablou o să-l vindem! 

Debbie se agită să coboare şi alergă spre mama 
ei. 

- Este cel mai frumos tablou al Elsei, nu-i aşa, 
mamă? 

Nella o ridică de jos şi o strânse în braţe. 

- Cel mai frumos, îngeraşul meu! 

- Şi cum o bucurie nu vine niciodată singură. 
declară Elsie, mergând să caute ceva pe masa 
bucătăriei. Ţine, Nella a fost găsită şi ţi-a fost 
înapoiată! 

Cum Nella, uluită, îşi luă poşeta, Elsie continuă la 
fel de însufleţită: 

- N-ai să mă crezi! Un bărbat splendid a venit s-o 
aducă în timp ce dormeai. 

„Ce noroc“! se gândi Nella care nu îndrăzni să 
analizeze ce s-ar fi întâmplat dacă ea însăşi ar fi 
deschis uşa. 

- Pe la ce oră a trecut, Elsie? 

- Oh, n-am fost atentă, cred că între orele trei şi 
patru. 

Şi, cu gustul ei pentru spectaculos, Elsie mimă 
scena. 

- M-am prezentat, cum se cuvine. El a părut 
surprins - chiar stupefiat. Eu produc frecvent acest 
gen de impresie asupra oamenilor, să ştii. 

- Ce-a spus? 

- Aşteaptă, ajung şi acolo. „Nella York, locuieşte 
aici?“ „Da“, i-am răspuns. „Pot s-o văd? l-am adus 
poşeta“. In acel moment i-aş fi sărit de gât, crede- 
mă! „Oh, sunteţi formidabil!“ i-am spus şi era un 
strigăt din toată inima! Dumnezeule ce bărbat 
frumos! 

- El. n-a părut contrariat că nu m-a văzut? 

- Oh, doar o mică încruntare din sprâncene. l-am 
explicat că te-ai întors epuizată, deprimată, că 
dormeai şi că nu vroiam să te deranjez. Atunci m-a 
însărcinat să-ţi dau poşeta şi pe urmă a plecat. 

- N-a spus nimic altceva? 

Elsie avu un oftat de regret. 

- Din păcate, nu! N-am avut nici măcar timpul să-i 
pun două sau trei întrebări adecvate. Ca, de 

exemplu, dacă-i place pictura şi dacă dorea să 
cumpere un tablou. 

Era oare uşurată, decepţionată? Nella nu reușea 
să-şi definească starea de spirit. Ştia doar că nu 
dorea să discute mai mult cu Elsie despre Glen 
Shannon. Afişând un zâmbet liniştit, se îndreptă spre 
colţul bucătăriei. 

- Mulţumesc, în orice caz, Elsie! Bine, acum să-mi 
pregătesc un sandviş sau două, ca să sărbătorim 
asta! Mor de foame. 

Termină de mâncat când sună telefonul. Domnul 
Vincente, o informă secretara agenţiei, dorea să-i 
servească de ghid şi în această seară, încă nu se 
familiarizase cu accentul australian. Dorea să cineze 
într-un restaurant italian, putea să-l însoţească? 

- Pe dumneavoastră vă cere, doamnă York, pe 
nimeni altcineva, a insistat atât de mult, continuă 
secretara. 

Nella zâmbi, nu uitase bancnota de cincizeci de 
dolari, pe care i-o dăduse ieri seară ca supliment. 
Trebuia să se simtă foarte singur, bietul om! Se pare 
că banii nu aduc întotdeauna fericirea. Ea, în orice 
caz, dacă ar fi avut bani, ar fi fost fericirea ei şi a lui 
Debbie. 

Nella primi şi îşi notă cu conştiinciozitate 
amănuntele întâlnirii la ora opt la Hotel Regent, apoi 
cina la „Lucio“, cel mai bun restaurant italian din 
Sydney. Agenţia îi va trimite un taxi la şapte fără un 
sfert. 

Domnul Vincente era expert în tablouri, îşi aminti 
Nella. Şi dacă i-ar cere să arunce o privire tabloului 
Elsei? La urma urmei, se afla în Australia pentru 
afaceri. Cine ştie, arta locală putea să-l intereseze. 

In acel moment, când Nella urca să se îmbrace, se 
auzi soneria de la intrare. Oare Glen se hotărâse să 
revină? Tânăra femeie aştepta, cu simţurile la pândă, 
în timp ce Elsie alergă să deschidă. Spre marea ei 
uşurare, Nella auzi o voce feminină şi continuă să 
urce scara. 

- Nella? o chemă Elsie care tocmai închidea uşa. 
Este pentru tine! 

Făcând cale întoarsă, Nella contemplă uluită 
splendidul buchet de flori pe care i-l întindea prietena 
ei. 

- Pentru mine? 

Cine putea să-i trimită trandafiri roşii? Evident, se 
gândi imediat la Glen. 

- Există o carte de vizită? 

Elsie puse buchetul pe masă şi desfăcu celofanul. 

- Nu văd. 

Puse cei doisprezece trandafiri de culoare roşu- 
aprins într-o vază frumoasă, imaginându-şi tot felul 
de poveşti romantice, cu Debbie pe urmele ei, 
mirosind cu plăcere parfumul delicat al florilor. 

- Este cu siguranţă o greşeală, nu sunt pentru 
mine, zise Nella. 

Cine, în afară de Glen, era capabil de un gest atât 
de 

extravagant? Nimeni dintre prietenii sau cunoştinţele 
ei n-ar fi avut o asemenea idee; de altfel, nici n-ar 
avea posibilităţile. 

Trandafirii roşii simbolizează dragostea, se gândi 
Nella, care îi dădea să mănânce lui Debbie după ce o 
îmbăiase. Or, Glen n-o mai iubea. Poate încerca s-o 
seducă pentru a-şi atinge mai uşor scopul? Mesajul 
era limpede, în orice caz, dacă florile veneau de la el: 
n-avea intenţia să renunţe la ea. 

Cum va face faţă acestei situaţii? In loc să-şi 
piardă capul, Nella încercă să se convingă că poate 
îşi făcea iluzii. Acest dar putea foarte bine să fie un 
gest de adio, o ultimă glumă a lui Glen Shannon, 
salutând pentru ultima oară şi într-un mod ironic o 
iubire care nu existase realmente niciodată. 

De ce acest gând o întrista oare? Nella îşi reproşă 
că nu ştia ce vrea şi încredinţând-o pe fiica ei Elsei, 
urcă să se pregătească. 

Pentru a-şi ridica moralul îmbrăcă rochia de 
crepdeşin roşu aprins. O ţinută simplă, de o eleganţă 
sobră, cu mâneci până la cot şi răscroită în jurul 
gâtului. Era un model simplu care-i punea în valoare 
silueta zveltă, îndeosebi graţie taliei joase şi 
pliseurilor pornind de la un cordon frumos înnodat pe 
şolduri. 

Nella se machie puţin mai mult ca de obicei, 
împinsă de o stranie nevoie de a se afirma mai bine. 
Şi de ce încerca această dorinţă bruscă de a-şi dovedi 


DRAGOSTE SI FIDELITATE 65 


că avea încă aceeaşi eleganţă ca pe vremea 
căsătoriei cu Jim? De ce era oare atât de importantă 
în această seară? Nu insistă asupra acestei întrebări, 
ştia doar că dorea să se simtă în cea mai bună formă, 
cu totul în avantajul ei. O ultimă periere a părului 
negru şi lung, apoi încălţă sandalele roşii cu tocuri 
înalte şi termină dându-şi cu lac pe unghii când Elsie 
o chemă. Taxiul oprise în faţa uşii. 

Nella ajunse la hotel cu peste zece minute mai 
devreme şi se bucură: va avea puţin timp să admire 
acest palat unde mai fusese deja să-şi întâmpine 
clienţii. Hotelul Regent era unul dintre stabilimentele 
cele mai prestigioase ale Sydneyului, ba chiar din 
lume. Marele hol, amenajat pe trei nivele, dădea, 
îndată ce intrai, o extraordinară impresie de spaţiu. 
In mijlocul tavanului, o enormă lustră arunca torente 
de lumină pe plantele verzi şi pe jardinierele pline de 
flori ornamentale suspendate de balustradele 
galeriilor. Această vegetaţie luxuriantă şi colorată 
atenua structurile cam severe ale arhitecturii de 
avangardă. O scară monumentală din granit alb, cu o 
impozantă balustradă de cupru, conducea la unul din 
restaurantele palatului. Conceput în maniera unei 
terase de cafenea, era dominat de un mezanin ce 
conţinea un bar şi un alt restaurant, şi mai luxos 
decât cel precedent. 

Pentru a face să treacă timpul, Nella se aşeză pe 
una din numeroasele canapele din hol, din piele fină, 

fără pereche de adânci şi de moi. 

- Nella! 

Intorcând capul, îl zări pe Glen care se ridicase 
dintr-un fotoliu vecin şi se apropia de ea. Cum să 
reacționeze? se întrebă ea, alarmată. Dacă va 
provoca un nou scandal? Din cauza lui, pierduse deja 
un serviciu, de data asta nu-i va permite să meargă 
atât de departe! 

- Fără panică, Nella. Războiul s-a terminat, îmi 
dau seama. Iți cer un armistițiu! 

- Ce faci aici, Glen? 

Cum să creadă într-o coincidenţă de două ori în 
aceeaşi zi! Numai dacă azi-dimineaţă. Va minţi oare 
din întâmplare, pretinzând că greşise etajul? In 
această seară, în orice caz, nu putea fi decât 
întâmplare, cum să afle că va veni la hotelul Regent? 

- Locuiesc în acest hotel. Şi mi-am fixat o întâlnire 
de afaceri. O să luăm cina în oraş. 

li răspunsese cu multă naturaleţe şi Nella se 
linişti. Dat fiind averea lui, nu era uimitor că Glen 
Shannon frecventează locurile cele mai luxoase. Prin 
urmare, numai ghinionul îl scosese în calea ei, seara 
asta. 

O ultimă îndoială persista, totuşi. 

- Credeam că eşti liber în seara aceasta.? remarcă 
ea cu un aer bănuitor. 

- Aş fi fost, pentru tine. 

Dacă n-ar fi fugit, se gândi Nella, care simţea că 
se înfioară la amintirea sărutărilor lui, la pasiunea pe 

care o stârnise în toată fiinţa ei. Işi plecă ochii ca să 
nu-i poată vedea slăbiciunea care se reflecta cu 
siguranţă în ei. Ca să nu cedeze, trebuia cu orice preţ 
să rămână în defensivă, era unica soluţie salvatoare. 

- Eu nu sunt liberă, declară ea, fixându-l cu un aer 
sfidător. 

El se încordă imperceptibil, dar nu exista nici o 
animozitate în glasul lui când îi răspunse: 

- Da, mi-ai spus azi-dimineaţă. Amantul tău este 
atent, sper? La fel cum aş fi eu? 

La început surprinsă, Nella îşi aminti pretextul 
invocat în aceeaşi dimineaţă, care-i ieşise cu totul din 
minte. Schimbarea de atitudine a lui Glen o lăsă 
perplexă. Cât calm, după violenţa pe care o 
manifestase la bordul iahtului! In faţa unei asemenea 
puteri de înţelegere, îi fu puţin ruşine că-l înşelase. 

- N-am nici un amant, mărturisi ea roşind. Eu. te- 
am minţit, Glen. Era singurul mod, mi s-a părut să. 
să. 

- Să te descotoroseşti de mine, spuse el cu un 
oftat. Credeam. oh, n-are importanţă ce am crezut! 

Zâmbi în timp ce spunea acestea şi Nella nu-l mai 
recunoştea. Unde era acel Glen Shannon ostil şi 
ironic pe care-l părăsise cu câteva ore în urmă? Cine 
era oare acest bărbat din faţa ei, atât de fermecător 
şi mai ales atât de seducător? 

Cu câtă blândeţe îi luase mâna acum. Şi aceşti 
ochi cufundaţi în ai ei erau ciudat de luminoşi şi de 

liniştitori. 

- Nu-ţi vreau răul, Nella, crede-mă. Şi nu-ţi 
reproşez că ai fugit în această după-amiază. M-am 
arătat mult prea. grăbit. 

- Glen. 

In plină confuzie, Nella auzi o mică voce şoptindu- 
i că nimic nu se schimbase, că dacă fusese „prea 
grăbit“, acum era hotărât să aibă răbdare asta-i tot. 
Işi desprinse foarte repede mâna, ca şi cum această 
atingere o ardea dintr-o dată. 

- Ştiu, Glen, îţi mărturisisem dorinţa mea. Dar 
ceea ce aştepţi de la mine, nu pot să-ţi dau. Nu este 
loc în viaţa mea pentru o astfel de legătură. 

- Mi-am dat foarte bine seama. 

Hotărât lucru, atâta înţelegere o descumpănea! Şi 
dacă era o cursă? Il scrută ca să se asigure de 
sinceritatea lui. 

- De ce mi-ai trimis trandafiri? 

Nella se stăpânea cu greutate, deoarece 
răspunsul întârzia să vină. Dar când Glen vorbi în 
sfârşit, el îşi cântărea fiecare cuvânt. 

- Dă-mi o nouă şansă Nella. S-o luăm de la 
început, zise el cu un zâmbet fermecător. 

O gândea oare cu adevărat? Bineînţeles, această 
propunere n-o lăsa indiferentă, dar ştia de asemenea 
că era un vis imposibil. Şi asta o făcu să refuze pe un 
ton plin de regret. 

- Nu ne putem întoarce în trecut, Glen, după tot 

ce ni s-a întâmplat la amândoi! 

- Ce-a fost a fost. De acum înainte, nu mă 
gândesc decât la viitor. Un viitor care va dura mult 
timp. Pe care l-am putea împărţi, Nella. Dă-ne o nouă 
şansă, este tot ce-ţi cer! 

Cât de mare era tentaţia de a accepta! Dar Nella 
nu era liberă şi trecutul ei o va ajunge întotdeauna 
din urmă. Glen o va accepta măcar pe Debbie? Cine 
ştie dacă nu-i va reproşa că se gândeşte mai întâi la 
copilul ei, înainte de a se gândi la el? 

- Lasă-mi timp să. reflectez, Glen. Sunt unele 
probleme. 

Işi consultă ceasul, amintindu-şi brusc că domnul 
Vincente o aştepta. De astă dată, era cu cinci minute 
în întârziere! 

- Trebuie să fug, Glen! 

- Aşteaptă! 

Cum el întindea mâna spre ea, se dădu înapoi. 

- Nu! Nu pot, te asigur, trebuie să plec! Sunt 
aşteptată - un serviciu - sunt deja în întârziere! O să 
vorbim despre toate astea mâine. 

In momentul în care ea se întorcea, dădu nas în 
nas cu domnul Vincente, care îi deschidea braţele. 

- Draga mea Nella! 

El îi strânse mâna cu căldură. 

- Sunt atât de mulţumit că poţi să te ocupi de 
mine şi seara asta! 

- Scuzaţi-mă că v-am făcut să aşteptaţi, domnule 

Vincente! 

Italianul îi zâmbi lui Glen, aflat în spatele Nellei. 

- Inţeleg că apreciaţi femeile frumoase, domnule 
Shannon. 

- Intre altele, da, Vincente. 

Nella tresări; ea ghici din intonaţia lui că nu 
aprecia, în schimb, faptul că discuţia lor fusese 
întreruptă. 

Domnul Vincente o luă pe Nella de braţ şi declară 
cu vioiciune: 

- Domnul Shannon cinează cu noi, Nella. 

Oh nu, asta nu! Intâlnind privirea lui Glen, înţelese 
că şi el era foarte rezervat. Şi ghici că făcea un efort 
supraomenesc resemnându-se să accepte această 
situaţie de necrezut. 

- Noi ne cunoaştem, doamna York şi cu mine, 
Vincente, făcu el în sfârşit. De altfel, eram pe cale să 
evocăm frumoasele vremuri trecute, nu-i aşa Nella? 

- Da. 

Nella adoptă un ton nepăsător şi vesel pentru a-şi 
ascunde încurcătura. 

- Ei bine, Nella şi cu mine, ne-am cunoscut din 
plin ieri seară, declară jovialul italian. M-am gândit că 
mi-ar plăcea să te fac gelos, domnule Shannon. 
Măcar o dată, eu sunt cel cu o femeie frumoasă de 
braţ! Nu-i aşa că eşti gelos? 

- Da. Foarte gelos. Până într-atât încât nu pot 
vorbi despre afaceri cu dumneata în seara asta, 

Vincente. Nici mâine, nici altă dată. Numai dacă. 

Ce aer întunecat şi sălbatic, dintr-o dată! Şi de ce 
oare domnul Vincente pălise? Ce ciudat ultimatum! 
Nella îi privea şi pe unul şi pe celălalt, stupefiată. 

- Numai dacă îmi faci un serviciu. Lasă-ne singuri, 
pe doamna şi pe mine, în seara asta. 

- Glen, te rog! exclamă Nella. 

El n-o ascultă. 

- Ei bine, Vincente? Hotărăşte-te! Hotărăşte ce 
contează mai mult pentru dumneata! 

- Ce pot spune? se bâlbâi italianul. Nella nu-mi 
aparţine! Agenţia de turism care organizează sejurul 
meu. Nella mi-a făcut un serviciu, nimic mai mult. 

- N-ai să pierzi nimic în schimb, Vincente. Şi nici 
ea, de altfel. Caută pe altcineva, dacă vrei. Şi trimite- 
mi nota de plată. Dar o păstrez pe Nella. 

Domnul Vincente se întoarse spre Nella, vizibil 
descumpănit. 

- Ei bine, este o schimbare de program, am 
impresia. 

-Imi pare rău, domnule Vincente. 

ltalianul se adresă apoi lui Glen, pe un ton 
împăciuitor: 

- Mă suni mâine ca să mă ţii la curent? 

- Contează pe mine. 

Vincente dispăru fără să arunce o privire înapoi, 
ca şi cum ar fi vrut să scape de un adevărat pericol. 

- Sincer, Glen, exagerezi. 


72 SUSAN DOYLE 


El îi aruncă o privire glacială. 

- Voiai să rămâi cu el? 

- Nu în mod deosebit, dar am nevoie de aceşti 
bani. Din cauza ta, mi-am pierdut deja un serviciu 
astăzi, şi. 

- Banii! exclamă el dispreţuitor. Am să-ţi dau mai 
mulţi decât el, eu plătesc bine, Nella. Haide, am 
pierdut destul timp! 

O luă de braţ şi o conduse spre ascensor. 
Atitudinea lui răni sensibilitatea tinerei femei. 
Desigur, înţelegea că fusese agasat de 
comportamentul domnului Vincente, dar îi purta pică 
pentru reacţia lui. Ce afront pentru cumsecadele 
italian! Şi ei, îi lăsase măcar de ales? 

lată că o brusca din nou, ca azi-dimineaţă. In plus, 
pierduse orice şansă să-i vorbească domnului 
Vincente despre pictura Elsei. Din cauza acestui 
încăpătânat Glen Shannon! 

Şi mai era şi altceva. Convinsă acum că era 
suficient de bogat ca să finanţeze operaţia lui 
Debbie, Nella nu putea totuşi să-i ceară imediat să-i 
împrumute bani. Trebuia mai întâi să înceteze 
neînțelegerile dintre ei. Prudenţa o sfătuia deci să 
aştepte puţin înainte de a aborda acest subiect 
delicat. 

Erau singuri în ascensor şi, Nella profită pentru a 
pune lucrurile la punct, cu tact dar şi cu fermitate. 

- Dacă mă duci în apartamentul tău Glen, te 
previn că va fi doar pentru a sta de vorbă. 

Glen schiţă un zâmbet fără bucurie. 

- Oh, cred că o să găsim mult mai multe de făcut. 
Răsplata ta va fi a mea, draga mea Nella. De altfel, 
dacă vei fi la înălţime, voi dubla poate tariful. Graţie 
prietenul nostru Vicente, înţeleg în sfârşit care era 
problema! Şi când mă gândesc că am fost atât de orb 
să intenţionez să te cer în căsătorie! Ce idiot, totuşi! 

O licărire de ură lucea în ochii lui albaştri şi Nella 
simţi cum îi îngheaţă sângele în vine. Inţelegea brusc 
ce voia să spună şi se îngrozi. Cum, dar cum îşi putea 
imagina că venise în acest hotel pentru. pentru acest 
gen de activitate? Şocată, rămase fără glas. 

Când ascensorul se opri, Glen îşi împinse 
însoţitoarea pe culoar şi o ţinu de mână în timp ce 
scotea o cheie din buzunar. Şi în tot acest timp, Nella 
căuta cu disperare un mijloc să scape din acest 
impas. li venea să urle că se înşela asupra ei, 
sperând în acelaşi timp că ea era aceea care se 
înşela. Căci interpretase cu siguranţă greşit cuvintele 
lui, înţelesese prost, trebuie că vrusese să spună 
altceva. El nu-şi putuse închipui asemenea orori, 
totuşi, nu, era prea îngrozitor! 

Apartamentul în care intrară era demn de un 
prinţ. Nella încremeni la intrare, admirând vasta 
sufragerie şi imensul salon cu canapele adânci de 
piele. Existau plante verzi peste tot, grupate savant 
între mobilele luxoase. Perdelele erau trase, dar Nella 
ghicea că vederea trebuia să fie magnifică, deoarece 

era un apartament situat pe colţ şi ferestrele largi se 
deschideau spre una dintre cele mai frumoase 
panorame ale golfului Sydney. Dincolo de salon, Nella 
zări dormitorul cu un pat mare acoperit cu satin 
crem. Un fior o străbătu. Glen tocmai închisese uşa 
de la intrare şi avea impresia îngrozitoare că era 
prinsă în cursă. 

Fără să se mişte, îl urmări cu privirea. Ajuns la 
bar, îşi turna un pahar de whisky. 

Apoi se întoarse spre ea, cu o privire rea. 

- Nu fi timidă, haide, tratează-mă ca pe oricare 
client! 

- Eşti nebun! şopti Nella. 

- De obicei, nu frecventez prostituatele! îi aruncă 
el cu brutalitate. Nici chiar dintre cele de lux, 
solicitate telefonic. Dar pentru tine, am să fac o 
excepţie! Pentru tine, voi face întotdeauna o 
excepţie! 

Şi brusc, deveni livid şi aruncă paharul cu whisky 
de perete. 

- De ce.? 

Strigătul lui se confundă cu zgomotul paharului 
spart. Intinse mâinile spre Nella, într-un gest de 
disperare şi de neputinţă. 

- De ce.? Dar de ce, Nella? De ce ai făcut asta.? 
Nu era nevoie. Eu ţi-aş fi dat totul, Nella. Tot ce ţi-ai fi 
dorit! Absolut tot! 


Capitolul 5 


- Cum poţi să crezi aşa ceva despre mine, Glen? 

Nella era încă în stare de şoc, gata să izbucnească 
în plâns. Cuvintele lui Glen o distruseseră, făcând-o 
să se întrebe dacă îşi va revine vreodată. 

Glen se înfurie. 

- Şi continui să negi? Nella, dacă ai avea într- 
adevăr curajul faptelor tale, aş avea mai mult respect 
pentru tine. 

Cât o dispreţuia! Asta întrecea orice măsură. Nella 
nu mai putea suporta, de data asta o lovise prea tare 
cu acuzaţiile lui nefondate. El nu ştia nimic despre 
lupta pe care o ducea zi de zi, împotriva bolii, 
împotriva timpului care se scurgea fără milă! Nebună 
de furie, Nella se aruncă asupra lui, cu ghearele 
scoase, ca o leoaică dezlănţuită. li aruncase cuvinte 
care o dureau, ei bine, îi va trânti câteva lovituri care 
să-l facă să sufere.! 

El nu se clinti, suportând cu stoicism asaltul fără a 
încerca să se apere sau să se ferească. La început, 
acest calm o irită şi mai mult pe Nella, care-i lovi cu 
pumnii pieptul şi umerii, cu toate puterile ei. Apoi, se 
recunoscu învinsă; el nici măcar nu clipise, aşteptând 
doar ca furtuna să treacă. 

Gâfâind, cu braţele căzute de-a lungul corpului, cu 
pumnii care o dureau, stătea în faţa lui, cu lacrimi de 
disperare curgându-i pe obraji. 

- Te detest, Glen Shannon! Este odios să crezi aşa 

ceva despre mine! Oh, te urăsc! Te urăsc! 

- Nu-i adevărat, Nella! lată de ce este un iad. 
pentru amândoi! 

Câtă disperare în vocea şi în ochii lui, dintr-o dată! 

-  Darnu, Glen, nu sunt ceea ce crezi! Cum aş 
putea.? Eu, 

o femeie uşoară? Dar nici măcar nu mi-a trecut prin 
minte! 

- Destul, Nella. 

Nu era decât un murmur, apoi o cuprinse în braţe 
pe tânăra femeie şi o strânse cu putere. 

- Să nu mai vorbim despre asta, Nella, să ne 
prefacem că. 

li mângâie părul, şoptindu-i cu pasiune: 

- Lasă-mă să te iubesc, aşa cum am visat 
întotdeauna, Nella. Am să te fac să-l uiţi pe Vincente 
şi tot restul. Eu. 

- Nu, nul... 

Doamne Dumnezeule, cum să-l convingă că-i 
spusese adevărul? 

- iți jur, Nella, nu-mi pasă! Nu mă interesează ce 
ai făcut, ce eşti! Dar te doresc, te iubesc de atâta 
timp! Vreau să-ţi arăt cum s-ar putea petrece 
lucrurile. cu totul altfel decât cu ceilalţi, Nella. Noi 
doi. tu şi cu mine. 

Işi lipi corpul de al ei, făcând-o să înţeleagă cât de 
mult o dorea. Şi Nella simţi cum i se trezesc simţurile, 
fără voia ei. 

- Incetează, Glen! Te rog! murmură ea izbucnind 


DRAGOSTE SI FIDELITATE 77 


în plâns şi încercând să-l respingă. Tu nu mă iubeşti! 
Dacă m-ai fi iubit, ai fi ştiut că nu sunt ceea ceai 
spus! Ai fi ştiut. 

- Nu ştiu decât un singur lucru: eşti în braţele 
mele, aici este locul tău dintotdeauna. şi vom face 
dragoste, cum ţi-ai visat întotdeauna. şi eu de 
asemenea! 

Depunea o ploaie de sărutări fierbinţi pe ochii, pe 
obrajii şi pe buzele ei. 

- O noapte Nella. numai o noapte! Dăruieşte-mi o 
noapte şi am să-ţi dau tot ce vei dori. tot. 

- Nu, oh, nu! Nu poţi să-mi faci asta Glen! 

- Doar n-o să mă refuzi! Nu acum când ştiu. ceea 
ce ştiu! 

- Nu, te implor! 

Degeaba se zbătu, Glen o duse spre pat, pe care 
căzură împreună şi el îi înăbuşi tipetele de protest cu 
sărutările lui. Datorită eforturilor, reuşi să-şi întoarcă 
faţa pentru a striga cu 
o voce care gâfâia: 

- Nu! Nu, Glen, asta nu! Nu! 

El îi imobiliză mâinile, i le ţintui pe pat şi alunecă 
peste ea unduindu-se într-un mod elocvent pentru a- 
şi aţâţa dorinţa. 

- Mă doreşti, Nella, cum n-ai dorit niciodată un 
bărbat! 

- Nu, Glen, te implor. 

Din păcate, simţea cum apărarea ei slăbeşte. 

- Nella. 

Era strigătul unui om chinuit, o rugăminte în 
acelaşi timp şi tinerei femei îi fu deodată foarte 
teamă de această pasiune pe care el nu şi-o putea 
stăpâni. Glen îşi pierduse raţiunea şi ea niciodată nu i 
se va dărui! Nu în această ambianţă de nebunie! 

- Nu trebuie, Glen. Nu aşa. nu este bine! 

- Vei fi a mea, Nella, pentru totdeauna. 

Mai convingătoare decât cuvintele, sărutările lui 
înnebunitoare, mângâierile rând pe rând tandre şi 
îndrăzneţe învinseră ultimele împotriviri ale Nellei. 

- Draga mea. dragostea mea. sufletul meu. viaţa 
mea. 

Glen o dezmierda şoptindu-i cuvinte dulci între 
două sărutări de foc, scoţându-i veşmintele cu o 
grabă înfigurată. Ah, buzele lui pe pielea ei goală! 
Nella închise ochii, incapabilă să-şi vină în fire pentru 
a împiedica ce era mai rău. Trupul o trăda, fremăta 
sub degetele şi gura lui Glen, şi Nella ştia că 
inevitabilul urma să se producă. 

Prea târziu, era prea târziu îşi repeta ea, abia 
conştientă de actele sale, în timp ce Glen se 
dezbrăca la rândul lui. Nella redeschise ochii la timp 
pentru a zări această fiinţă fatală care se apleca 
asupra ei în superba lui nuditate. 

Era o nebunie, cu toate acestea Nella se încordă, 
nerăbdătoare să-l primească şi se deschise ca o 
floare pentru a potoli demonii care torturau acest 

bărbat. Da, se va dărui, căci va fi o singură dată, nu 
va mai exista alta pentru ei, intimitatea pe care o vor 
împărtăşi va fi fără viitor. 

Niciodată nu cunoscuse o asemenea dezlănţuire a 
simţurilor, se abandonă pentru prima dată în viaţa ei 
şi fără cea mai mică inhibiţie jocurilor erotice ale 
dragostei. Glen o făcea să descopere un univers de 
senzaţii pe care nici nu le bănuia, era o beţie, o 
bucurie şi Nella se dedică fără reţineri plăcerii şi 
voluptăţii. 

- Glen. îngăină ea în pragul extazului. 

- Nella. 

El îi strigase numele în culmea încântării că o 
făcea în sfârşit a lui. 

- Spune-mi că mă doreşti.. Spune-mi că mă 
iubeşti. Nella, spune. mă doreşti? Mă iubeşti? Numai 
pe mine? 

- Da! 

- Oh, Nella. 

Era suspinul unui bărbat în sfârşit satisfăcut din 
plin şi Nella simţi lacrimi în ochi. Cât se înşelase 
asupra lui! Dacă măcar s-ar putea întoarce în trecut. 
Glen avea dreptate, erau făcuţi unul pentru altul, 
fusese a lui ca şi cum îi aparținuse dintotdeauna, 
numai lui. Şi era chiar mai mult, împotriva oricărei 
raţiuni, împotriva oricărui bun-simţ, această legătură 
care o unea cu Glen nu era numai dorinţă. Era 
dragoste! Da, dar el. 


80 SUSAN DOYLE 


Rămaseră înlănţuiţi mult timp şi, cuibărită în 
braţele lui Glen, care-i mângâia cu tandreţe părul, 
Nella visă că nimic nu-i va putea nicicând despărţi, că 
vor începe o nouă viaţă împreună, că un viitor lung şi 
fericit să întindea în faţa lor. 

Dar tăcerea se prelungea şi Nella se hotărî s-o 
rupă. Trebuia neapărat să aibă o discuţie. Trebuia să 
pună lucrurile la punct cu Glen, să-l convingă că se 
înşelase. In plus, trebuia să-i spună de Debbie. 

- Glen. murmură ea ridicând capul spre el. 

Cu un gest, el o reţinu, împiedicând-o să se mişte. 

- Nu, rămâi acolo! 

Nella oftă, stăpânindu-şi nerăbdarea. Glen răsuci 
o şuviţă de păr pe un deget şi-i şopti cu o voce 
răguşită: 

- Ne vom făuri o lume a noastră, unde nimic nu ne 
va deranja. 

Dacă el deja îşi făcea planuri, atunci venise 
momentul să vorbească despre Debbie. 

- Nu pot, Glen. 

- Nu spune asta! 

Nella ar fi vrut să plângă. De ce avea acest aer 
sălbatic? De ce refuza s-o asculte? Să creadă că-l 
interesau numai raporturile fizice? 

El o ridică pe perne şi se aplecă spre ea scrutând- 
o cu ochii lui albaştri atât de pătrunzători. 

- Ascultă-mă, Nella. Ceea ce ai făcut şi pentru ce 
ai făcut-o puţin mă interesează. Cu ce drept te-aş 

blama? Toate astea sunt de domeniul trecutului, să 
tragem linie şi s-o luăm de la capăt. O să părăsim 
Australia. Vom trăi unde vei dori. 

Aşadar, continua să creadă că ea. Nella simţi cum 
i se strânge inima. Totuşi, o iubea încă, deoarece 
dorea să-şi împartă viaţa cu ea. Da, dar avea atâtea 
lucruri să-i dezvăluie! 

Nella rugă cerul ca Glen să fie destul de generos 
ca s-o accepte pe Debbie, apoi se înarmă cu curaj şi, 
privindu-l drept în ochi, îi mărturisi: 

- Am o fetiţă, Glen. 

Trăsăturile lui se înăspriră. 

- A lui Jim? 

- Evident, a lui Jim! 

Faptul că putea pune asta la îndoială îi făcea atât 
de rău! Nella încercă să-şi uite durerea: să ceară 
ajutorul lui Glen impunea anumite sacrificii. 

- Am s-o înfiez, zise el, îmblânzit. 

- Dacă măcar ar fi atât de simplu! 

Prima lui reacţie era, desigur, încurajatoare, dar 
nu cunoştea problemele ei. 

- Trebuie mai întâi ca Debbie să te accepte pe 
tine. Nu mai este un bebeluş, să ştii, are patru ani. 

- Voi şti s-o fac să mă iubească. 

Sigur pe el, ca întotdeauna, constată Nella care se 
întreba cum va reacţiona când va afla urmarea - ce 
era mai important. Va mai fi la fel de optimist la 
ideea să crească un copil care risca să rămână 

handicapat? 

- Asta nu-i totul, Glen. Este aproape oarbă. 

Era oare compasiune ceea ce-i umbrise brusc 
privirea? Nella trebuia acum să-i spună tot adevărul, 
şi dacă Glen o iubea într-adevăr aşa cum pretindea, 
nu putea decât să-i împărtăşească neliniştea. 

- Dacă nu este operată foarte curând, va rămâne 
oarbă toată viaţa. Un chist ca al ei, foarte rău plasat 
pe nervul optic. aproape de creier, o singură clinică 
din lume poate să-l îndepărteze şi se află la Los 
Angeles. Medicii care se ocupă de Debbie la Spitalul 
Camperdown nu mi-au ascuns că este ultima ei 
şansă. 

Nella inspiră adânc şi ajunse la partea cea mai 
grea. 

- Numai că. operaţia costă cincizeci de mii de 
dolari. Şi nu-i am, cu toate eforturile mele, dar este o 
sumă atât de mare! Imposibil să-i adun din fonduri 
publice, cazul lui Debbie nu-i dă dreptul. Ca să-i 
împrumut, ce garanţii pot oferi organismelor de 
credit? Nu posed nimic. Totuşi, îmi trebuie aceşti 
bani. lată de ce trebuie să-ţi cer să mă ajuţi, Glen. 
Sper că vei înţelege. 

- Inţeleg. 

Trăsăturile lui se înăspriră şi Nella îşi pierdu capul. 
De aceea, insistă, pledând cauza lui Debbie cu şi mai 
multă însufleţire. 

- Este fiica mea, Glen, trebuie să încerc totul ca 

să-şi recapete vederea! Muncesc aproape douăzeci şi 
patru de ore din douăzeci şi patru, am trei slujbe. 
Trăim modest, ca să nu spun cu zgârcenie. 

De ce avea oare Glen această privire glacială? De 
ce părea deodată atât de crispat? 

- Trebuie să fie greu, într-adevăr. 

Era mereu la fel de rece şi la fel de sumbru, iar 
vocea lui ciudat de lipsită de expresie. Nella, care nu 
înţelegea, ghici că se îndepărta de ea. 

- Dar încetează să te frămânţi, Nella, reluă el 
ridicându-se de pe perne. Am să fac tot ce este 
necesar. 

Se îndepărtase de ea, şi Nella fu mâhnită. Il rănise 
oare vorbindu-i despre Debbie, copilul lui Jim? Era 
oare gelos? Nella îşi promisese că-l va face să uite, că 
va şti să recupereze timpul pierdut prin dragoste şi 
solicitudine. 

Poate îi vorbise prea repede de necazul ei? Pentru 
ea, bineînţeles, era o urgenţă starea de sănătate a lui 
Debbie, nu se gândea decât la asta de săptămâni 
întregi. Dar Glen avea nevoie cu siguranţă să simtă 
că avea şi el un loc în inima şi în viaţa ei. 

Dornică să restabilească legătura cu el, Nella îl 
mângâie plimbându-şi degetele pe pieptul lui şi 
zâmbi văzându-l tresărind. Această putere îi provoca 
o anume exaltare. Dar Glen îi prinse mâna, oprindu-i 
gestul. 

- Pentru noi, asta nu va schimba nimic, Glen, o să 

continuăm să ne vedem, şopti ea. 

El îi lăsă repede mâna, cobori din pat şi o fixă pe 
tânăra femeie cu o expresie de nepătruns. 

- Ti-ai atins aşadar scopul, îi aruncă el cu o voce 
fără inflexiuni. 

Uluită, Nella îl urmări cu privirea cum înconjoară 
patul ca să-şi ridice haina de pe podea. 

- Cu mască, toată lumea este la fel! Scuză-mi 
cinismul, Nella. 

Brusc, ei i se făcu foarte frig. Schimbarea brutală 
a atitudinii lui o dezorientă. 

- Fii fără grijă, draga mea, banii nu sunt o 
problemă. Ti-am spus că-ţi voi da tot ce vei dori, îi vei 
vea. Pentru că m-ai satisfăcut pe deplin şi chiar mi-ai 
spus cuvintele pe care doream să le aud! Bine jucat, 
frumoasa mea! Şi eu am crezut, biet idiot ce sunt! 
Trebuie spus că am avut întotdeauna o slăbiciune 
pentru tine, Nella. Şi pentru tine, sunt în stare de 
orice. 

- Glen, nu, ascultă-mă! Te înşeli. 

Nella se dădu jos din pat la rândul ei, şi cu mâinile 
împreunate, îl imploră: 

- Trebuie să mă crezi, Glen! Am fost sinceră. 
Niciodată n-am fost atât de fericită, nici chiar cu Jim! 
Nici un alt bărbat n-a reuşit să-mi dea atâta fericire 
ca tine! Trebuie să mă crezi, te rog! 

Glen îşi luă carnetul de cecuri şi un stilou din 
buzunarul hainei şi se îndreptă spre birou. Mergea ca 

un automat, ca şi cum nu auzise rugăminţile tinerei 
femei. 

- Dar, în sfârşit, Glen, vrei să mă asculţi, da sau 
nu? ţi repet că te înşeli! In toate privinţele! Spune-mi 
ce am făcut, ce am spus, ca să-ţi schimbi atât de 
repede dispoziţia? Este o neînțelegere, îţi jur! 

- Am şi eu propriile mele nevoi, Nella. lată, aceşti 
bani sunt ai tăi, ca plată a serviciilor făcute. Pentru 
nimic în lume n-am s-o las pe fata lui Jim să-şi piardă 
vederea! Era cel mai bun prieten al meu. în vremuri 
mai bune. 

Alesese oare acest mijloc ca să se răzbune pe 
durerea ce i-o pricinuise cu şase ani în urmă? 

- Nu vreau banii tăi, Glen. N-am făcut niciodată 
dragoste cu un bărbat pentru bani! Niciodată. Şi n- 
am să fac niciodată. Verifică îndeaproape Agenţia de 
interpreţi, este o societate serioasă care lucrează în 
legalitate şi nu o reţea de. femei uşoare! N-ai decât 
să-l întrebi pe domnul Vincente. 

El îi aruncă o privire pe furiş, ridicându-se. 

- Am să trec peste asta, Nella. Nu te nelinişti. Am 
să trec, într-un fel sau altul. Tu ai făcut ce aveai de 
făcut, eu de asemenea. Numai că prea multe lucruri 
ne despart! De aceea, să încercăm să încheiem în 
mod demn. ceea ce niciodată n-am început cu 
adevărat. 

Nella îşi frângea mâinile, pradă unei disperări 
nemărginite. 

- Te iubesc, Glen. N-am ştiut-o înainte, dar eu. 

- Nu, te rog, este inutil, destulă prefăcătorie! Tu 
mi-ai făcut un cadou splendid - trupul tău adorabil - şi 
m-ai eliberat de demonii mei. Mulţumesc, Nella. Sper 
că şi eu ţi-am dat plăcere. Să ne oprim aici, vrei? Nu 
mai este nimic de adăugat. 

Nella se dădu înapoi când el îi întinse cecul. 
Scutură din cap cu ochii în lacrimi, cu braţele 
încrucişate peste pieptul gol, ca şi cum durerea o 
sufoca. 

- Nu, Glen, nu fi atât de crud! Nu după ce s-a 
petrecut între noi. 

El înaintă spre ea, oscilând vizibil între o mulţime 
de sentimente contradictorii, apoi se întoarse, puse 
cecul pe birou cu un gest brusc şi-i aruncă furios, 
îndepărtându-se cu paşi mari: 

- Imbracă-te, va fi mai bine pentru tine. şi pentru 
mine. Ai obţinut ce vroiai? Ei bine, acum pleacă! 
Pleacă înainte să mă distrugi cu totul! 

Nella se prăbuşi pe pat, tremurând din toate 
încheieturile, cu lacrimi de disperare rostogolindu-se 
pe obraji. Cum ajunseseră oare aici? Nu fusese totuşi 
o greşeală că-i explicase, că încercase să-l facă să 
înţeleagă? Ce ar fi putut face mai mult? 

După diversele zgomote care ajunseră la ea din 
camera alăturată, Nella ghici că Glen îşi turnase un 
pahar, apoi că scotocea prin dulapul de haine. Işi 
aminti că zărise un rând de dulapuri fixate în perete 

lângă bar, în salonul apartamentului. Glen se 
îmbrăca, după toate aparențele. Aproape imediat o 
uşă trântită o înştiinţa că tocmai plecase. 

lată, se terminase. In sfârşit, cum pe drept 
subliniase Glen, nimic nu începuse cu adevărat între 
ei. De fapt, încă de la început, relaţia lor fusese 
bazată pe neînţelegeri, desconsiderare şi alte 
confuzii. Un destin rău părea că se înverşunase 
împotriva lor din prima zi. 

Să terminăm cu demnitate, spusese el. Dar cum 
să rămâi demn? se întreba Nella plângând şi mai 
tare. Reuşise în aceeaşi zi să descopere şi să piardă o 
iubire. Unde va găsi forţa să învingă cu demnitate un 
destin atât de crud? 

Părăsind acest hotel, se hotărî ea. Se îmbrăcă în 
grabă, apoi contemplă câteva clipe cecul de pe birou. 
Când te gândeşti că salvarea lui Debbie ţinea de 
această mică bucăţică de hârtie! Dacă îl lua şi dacă îl 
încasa, nu exista nici o îndoială că Glen o va 
condamna pentru totdeauna. Ar avea astfel 
confirmarea că 
i se dăruise pentru cincizeci de mii de dolari şi nu 
pentru sentimentele pe care i le inspirase 

Dacă nu lua acest cec, Glen va încerca oare s-o 
revadă? Işi va da seama de greşelile lui şi-i va cere 
să-l ierte? Şi, în acest caz, va putea oare să uite 
neîndurătoarea lui lipsă de încredere? 

Nella nu mai ştia ce să facă, o frământau prea 
multe gânduri contradictorii. Existase şi va exista 
întotdeauna o teribilă nepotrivire între ea şi Glen. Ura 
şi neîncrederea o orbiseră, la început; acum, el era 
cel care o detesta şi nu mai credea în ea. Trăiseră un 
armistițiu, noaptea trecută, un moment de armonie şi 
fericire, dar prea târziu. Era mereu prea târziu pentru 
ei! 

Lacrimi de regret inundară faţa tinerei femei. Tot 
ce ar fi putut să fie. Dar Nella îşi învinse ultimele 
ezitări, luă în sfârşit cecul, singura licărire de 
speranţă în această aventură nefericită. Graţie 
acestor bani, Debbie avea în fine o şansă să iasă din 
noaptea ei! 

Glen îşi lăsase stiloul pe birou şi Nella nu rezistă 
ispitei de a-i scrie în grabă un mesaj, pentru ca el să 
înţeleagă. 

„Mi-ar fi plăcut atât de mult ca lucrurile să se 
petreacă altfel“. 

Inutil să semneze. De altfel, mesajul însuşi nu era 
oare inutil? Oh, şi apoi, cu atât mai rău! Nimic nu mai 
conta de acum înainte, nu se va ocupa decât de 
Debbie. 

Nella merse încet spre uşă, încă nesigură. Pleca 
departe de acest apartament, de acest hotel, departe 
de Glen şi de tot ce ar fi putut să fie dacă. dacă 
lucrurile s-ar fi petrecut altfel. 


Capitolul 6 


Nella se îndepărtă de ghişeu şi verifică dublura 
borderoului pe care funcţionarul băncii i-l înmânase 
în schimbul cecului lui Glen. Zerourile se aliniau, 
suma era efectiv vărsată în contul ei. 

| se părea că merge ca prin ceaţă când ieşi în 
stradă. Aceşti bani nu-i procurau nici bucurie, nici un 
sentiment de triumf. Dar, în sfârşit, îşi spuse ca într- 
un efort pentru a se convinge, singur rezultatul 
conta. Şi preţul pe care-l plătiseră ea şi Glen, va fi 
deplin justificat dacă operaţia lui Debbie reuşea. In 
caz contrar. Dar nu, refuza să se gândească la un 
eşec! Debbie va vedea din nou, trebuia neapărat. 

Nella grăbi paşii, nu mai avea timp de pierdut. 
Trebuia să organizeze plecarea lor cât mai repede, cu 
demersurile de tot felul pe care le presupunea. Era 
aşadar inutil să mai analizeze ceea ce li se 
întâmplase lui Glen şi ei. Avea nevoie să-şi recapete 
o minte limpede, să iasă din această stare anormală 
în care evoluase toată dimineaţa. Toată energia ei 
trebuia să se concentreze de acum înainte asupra 
călătoriei la Los Angeles. 

După aceea. Nu, nu trebuia să se mai gândească 
la ce se va întâmpla după aceea. De fapt, trebuia să 
înceteze să se gândească la Glen. Intr-o zi, poate va 
reuşi să evoce noaptea lor de dragoste şi 
amărăciunea care o urmase, fără să sufere prea 
mult. Dar deocamdată, asta nu era de conceput, de 

aceea era preferabil să nu se mai gândească. 

Intrând, găsi casa în plină frământare. Sfătuită de 
Debbie, Elsie se lăsase în voia inspiraţiei şi compunea 
o pânză care, declară ea triumfătoare, va fi şi mai 
genială decât precedenta. 

-Am banii pentru operaţie, Elsie, anunţă Nella. 

Elsie se întoarse dintr-o săritură, cu pensula în 
mână, stropind pânza cu vopsea liliachie. 

- Oare am auzit bine? 

- Da. Mă duc imediat să-l văd pe doctorul Halston, 
care a promis să stabilească o întâlnire pentru noi la 
Los Angeles, să organizeze totul, şi. 

- Dar de unde au apărut banii aceştia, Nella? 

Stupefacţia cedând locul îngrijorării, Elsie insistă: 

- Nu cumva ai spart o bancă? 

Nella o linişti imediat cu un mic zâmbet lipsit de 
bucurie. 

- Nu te teme, Elsie, nimeni nu va veni să mi-i ia 
înapoi! Mi s-a. donat această sumă. 

Figura mobilă a Elsei păru deodată încremenită. 

- Ce-ai făcut, Nella? Dacă aveai printre 
cunoştinţele tale pe cineva atât de bogat, de mult 
timp ai fi luat legătura cu el. 

Nella rămase pe poziţia ei, fără ezitare. 

- Nu-mi pune întrebări, Elsie, nu vreau să vorbesc 
despre asta. Niciodată. Avem banii, obişnuieşte-te cu 
gândul, asta-i tot. 

- Nella... 

Elsie îi rostise numele cu o profundă emoție în 
glas, în care se amestecau nelinişte, înţelegere şi 
compasiune. Apoi tăcu şi-i adresă tinerei sale 
prietene cel mai călduros şi totodată cel mai 
încurajator zâmbet al ei. 

- Au tot interesul să-şi facă bine treaba toţi acei 
medici de acolo, de la Los Angeles! spuse ea în cele 
din urmă. Intre timp, pentru a sărbători asta, Debbie 
şi cu mine mergem să pregătim o mică gustare! Este 
o zi mare! 

-Da, o zi mare, replică Nella care îi zâmbi cu 
recunoştinţă. 

In cursul săptămânii următoare, optimismul Elsei 
a ajutat-o 
enorm pe Nella care, fără ea, s-ar fi descurajat. li era 
atât de greu în timpul zilei să se elibereze de 
gândurile triste care îi bântuiau nopţile pline de 
coşmaruri. Din fericire, Debbie radia de mulţumire, 
bucurându-se dinainte că o să vadă într-o zi 
apropiată toate minunăţiile pe care Elsie le va picta 
pentru ea. Şi zâmbetul radios al copilului său era 
pentru Nella cea mai dulce dintre consolări. 

Imediat ce se fixă data intervenţiei, Nella rezervă 
locuri la avionul pentru Statele Unite, cumpără dolari 
americani şi-şi făcu socotelile. Taxa de schimb era 
atât de mare încât nu-i va rămâne deloc bani pentru 
cheltuielile curente, ajunsă acolo. Dar va face 
economii severe, era obişnuită. 

Elsie le conduse la aeroport şi rămase până la 

decolarea avionului. A fost un zbor foarte lung şi 
Nella îşi petrecu majoritatea timpului explicându-i lui 
Debbie, foarte curioasă, ce se întâmpla în jurul lor. La 
Los Angeles începu o adevărată cursă contra 
cronometru. Nella o instală pe fiica ei la clinică, se 
întreţinu cu medicii şi infirmierele care urmau să se 
ocupe de Debbie. Apoi străbătu oraşul în căutarea 
unei locuinţe ieftine şi-şi făcu din nou socotelile. 
Totul, acum, era să cheltuie cât mai puţin posibil 
pentru traiul de zi cu zi. Seara, tânăra femeie căzu pe 
patul ei şi adormi imediat, moartă de oboseală. Nella 
răsuflă puţin după operaţie, câteva zile mai târziu. 
Aşezată la căpătâiul patului fiicei sale, aştepta cu 
nerăbdare trezirea acesteia, mângâindu-i uşor mâna. 
Chirurgul o asigurase pe Nella că Debbie îşi va 
recăpăta vederea. 

- Indată ce-i vom îndepărta bandajul de protecţie, 
va vedea, doamnă York, vă garantez. 

Cu ce uşurare primise Nella această ştire 
minunată. Şi acest miracol, i-l datora lui Glen. Nu 
trebuia oare să-i trimită un cuvânt de mulţumire din 
partea lui Debbie? Cu cât se gândea mai mult la asta, 
cu atât era tentată să-i scrie şi altceva. Dorea să-i 
explice, să înlăture neînțelegerile care stricaseră totul 
între ei. 

Dar nu uita privirea pe care i-o aruncase înainte 
de a pleca. O privire ostilă, care o umpluse de 
disperare. N-avea importanţă ce-i va spune în 
scrisoare, el va continua s-o dispreţuiască. 

Debbie se agita în patul ei şi strânse foarte tare 
degetele mamei ei. 

- Mamă? 

Nella se aplecă pentru a-i şopti cu adâncă emoție: 

- Da, draga mea, sunt aici. Totul o să fie bine. 
Curând, în câteva zile, ai să vezi din nou. 

Un zâmbet pluti pe buzele copilei. 

- Am să pot vedea tablourile Elsei? 

- Sigur, îngeraşul meu, toate tablourile ei. 

In seara aceea, Nella scrise o lungă scrisoare 
Elsei, pentru a-i povesti cum se desfăşurase operaţia. 
Ea îi mulţumi încă o dată că fusese atât de darnică şi 
generoasă cu ajutorul şi încurajările ei. Cu aceeaşi 
emoție, tânăra femeie îi scrise şi lui Glen o scrisoare. 
Puțin îi păsa ce putea să creadă, simţea nevoia să-i 
mărturisească recunoştinţa ei. Bineînţeles, trecu sub 
tăcere noaptea lor de la hotelul Regent şi-i mulţumi 
cu simplitate pentru ce făcuse pentru Debbie. 

Evident, nu se aştepta ca Glen să-i răspundă. 
Decepţia pe care o încercă neprimind nici o veste de 
la el trecu totuşi repede. Vindecarea lui Debbie îi 
procura atâta fericire încât îşi uită pentru moment 
tristeţea. Clipa fermecată când doctorii scoaseră în 
sfârşit bandajele, îi va rămâne pentru totdeauna 
gravată în memorie. Clipă magică, desigur, dar 
generatoare totodată de îngrijorare. Se proceda încet 
deoarece trebuia evitat orice şoc brutal, lumina 
putând să producă o suferinţă. Şi apoi, brusc, Nella 

văzu o sclipire în ochii verzi ai fiicei sale. Debbie o 
recunoştea! Ah, încântătoarea plimbare pe care o 
făcură amândouă câteva zile mai târziu, în parcul 
spitalului! Debbie jubila literalmente, minunându-se 
de toate, de cerul albastru al Californiei, de florile 
colorate în mii de culori, de păsărelele pestriţe care 
se urmăreau dintr-un pom în altul. Şi Nella ştiu atunci 
că o asemenea fericire merita toate sacrificiile 
consimţite. 

Când se pregăteau să se întoarcă în Australia, sosi 
o scrisoare din Sydney. O scrisoare extraordinară din 
partea 
Elsei, cu un cec de două mii de dolari pe care Nella îl 
privi mult timp, uluită, înainte de a citi în sfârşit 
paginile acoperite cu un scris mare, atât de 
caracteristic prietenei lor. 

„Am vândut un tablou!!!“ scria Elsie. 

Nella izbucni în râs. Şi-o imagina pe Elsie dansând 
în jurul bucătăriei, sărbătorindu-şi triumful cu 
exuberanţa ei firească. Fericită că un amator de artă 
îi recunoscuse în sfârşit talentul de artistă, Nella îşi 
continuă lectura: 

„Cu aceşti bani, Nella, trebuie s-o ducă pe Debbie 
la Disneyland! Arată-i tot ce e de văzut acolo şi mai 
ales să se distreze bine! Trebuie să sărbătoriţi! Vreau 
să fiţi fericite amândouă! Nimic nu-mi face mai mare 
plăcere decât să dăruiesc fericire celor două fiinţe 
cele mai dragi sufletului meu!“ 

Draga de ea, generoasa Elsie! se gândi Nella cu 

lacrimi în ochi. O recunoştea atât de bine. Intr- 
adevăr, ce putea fi mai minunat pentru Debbie, ieşită 
din noaptea ei, decât să descopere feeria tehnicoloră 
a Disneylandului? 

Nella continuă să citească, nerăbdătoare să afle 
restul noutăţilor. 

„Sunt în al şaptelea cer, Nella! lţi aminteşti de 
Bruno Vincente, italianul acela pe care l-ai călăuzit 
prin Sydney? Ce bărbat fermecător! Un gentelman 
perfect, dublat de un priceput om de artă. Nu numai 
că-i place la nebunie ce fac, dar mă încurajează cu 
ardoare să-mi dezvolt noul meu stil! După el, sunt un 
pictor primitiv în stare pură! Ah, cum îi strălucesc 
ochii când îmi spune asta, Nella! Nu lipseşte mult să-l 
strâng la piept! Dar mă tem să nu-l pun pe fugă. de 
frică. Este prea devreme! Şi apoi, nu este prea înalt. 
Dar ce inteligenţă! 

„N-o să ghiceşti niciodată cum ne-am cunoscut, 
Bruno şi cu mine! Mulțumită bărbatului care ţi-a adus 
poşeta, nu ştiu dacă îţi mai aminteşti. Se numeşte 
Glen Shannon, şi te-a cunoscut pe vremuri, se pare, 
înainte de căsătoria ta cu Jim. Ei bine, a revenit acasă 
la noi, şi în mod firesc, i-am vorbit despre tine şi 
despre Debbie. l-am povestit totul, moartea 
prematură a lui Jim, disperarea ta în privinţa lui 
Debbie, toată truda pe care ţi-ai dat-o pentru ea. 
Părea foarte necăjit să afle toate acestea, dar l-am 
liniştit, i-am spus că totul merge bine în prezent. A 
zărit tabloul meu pe perete, grădina aceea minunată 

şi m-a întrebat dacă este de vânzare. Cum mi-a oferit 
pe loc cinci mii de dolari bani gheaţă, am zis: 
Adjudecat! Vândut! Pe urmă i-a arătat tabloul lui 
Bruno Vincente care, de atunci, nu mă mai 
părăseşte! Este adorabil! Nu trebuie să mai vând 
nimic, mi-a recomandat el, trebuie să-mi păstrez 
tablourile pentru o expoziţie. El o va organiza! Va 
face din mine un pictor celebru! Şi bogat!!! 

De aceea dragele mele, distraţi-vă la Disneyland, 
cheltuiţi totul până la ultimul cent! Cu pensulele 
mele, voi realiza minuni şi nu vom mai avea niciodată 
grija banilor! Bruno este o autoritate în lumea 
artistică, el ştie ce spune. Este fantastic, nu găseşti? 
Evident, am ştiut dintotdeauna că aveam geniu! 
Ştiam singură, până la apariţia lui Bruno! Ah, ce spirit 
subtil şi luminat! 

l-am spus lui Glen Shannon că te vei înapoia 
peste câteva săptămâni. Ce nervos este şi crispat 
bărbatul acesta! Va trebui să înveţe să se destindă. 
Are gust, cunoştinţe în pictură, ce păcat că este atât 
de lipsit de bucuria de a trăi! Reuşita mea este a lui 
Debbie, căruia i-o datorez, să-i spui Nella! Să-i spui 
de asemenea că la întoarcere va avea multe tablouri 
de admirat. Până atunci, vă îmbrăţişez foarte tare pe 
amândouă! Elsie“ 

Nella reciti de mai multe ori pasajele referitoare la 
Glen; îşi punea nenumărate întrebări. Mai întâi, de ce 
îi făcuse o vizită Elsei? Apoi se pricepea atât de bine 
la pictură, sau avusese altceva în cap încât să-i ofere 

o sumă atât de considerabilă în schimbul unui 
tablou? Nella îşi aminti că-i spusese că va face orice 
pentru ea. Era un mijloc ocolit de a-i veni în ajutor? II 
întrebase oare pe Bruno Vincente şi descoperise că îi 
spusese adevărul? De ce nu-i răspunsese la 
scrisoare? 

Incapabilă, bineînţeles, să găsească răspunsuri, 
Nella îşi recăpătă totuşi speranţa. Faptul însuşi că se 
dusese s-o vadă pe Elsie nu însemna oare că Glen, în 
ciuda eforturilor lui, nu reuşea s-o respingă deplin? 
Sentimentele pe care i le insuflase nu erau poate 
stinse în întregime şi Nella dorea din toate puterile să 
nu se înşele. 

Nella ar fi vrut să se întoarcă imediat în Australia, 
atât de mare era nerăbdarea ei, dar nu putea s-o 
lipsească pe Debbie de bucuria de a vizita 
Disneylandul. Rezervă prin urmare o cameră la 
Holliday Inn, situat la mai puţin de zece minute de 
parcul de distracţii şi care propunea un serviciu de 
transport dus-întors, foarte comod. 

Fără nici o îndoială, Debbie trăi cea mai 
extraordinară săptămână din tânăra ei existenţă. In 
fiecare dimineaţă, mama şi fiica, intrau în regatul 
minunat al lui Walt Disney, pentru descoperirea unei 
noi teme. Şi astfel descoperiră rând pe rând Ţara 
Viitorului, adevărat univers futurist născut din 
imaginaţia debordantă a creatorului ei, Ţara 
Aventurii, cu căutătorii de aur şi epopeea Far 
Westului şi de asemenea, bineînţeles, Ţara 

Imaginarului cu Mickey, Donald şi toate personajele 
din desenele animate atât de dragi celor mici. 

Totuşi, în pofita încântării pe care o simțeau, 
oboseau repede şi se întorceau la hotelul lor la 
jumătatea zilei pentru o lungă siestă. Nella se mira 
de altfel, că avea permanent dorinţa să doarmă. 
Probabil că era oboseala acumulată în aceste ultime 
luni, îşi spuse ea fără să caute mai departe. De acum 
înainte, nu va mai fi nevoie să se omoare cu munca, 
un singur serviciu va fi suficient ca ele să poată trăi; 
ce uşurare! 

Călătoria de întoarcere s-a desfăşurat fără 
probleme, Debbie nu s-a plictisit nici o secundă şi la 
sosire scoase strigăte de bucurie zărind-o pe Elsie 
care venise să le întâmpine la aeroport. Elsie era 
strălucitoare în caftanul ei multicolor, cu piepteni de 
baga ţinându-i cu dificultate părul rebel la fel de 
roşcat. Nella nu se putu împiedica să regrete absenţa 
lui Glen. Degeaba scrutase marele hol al aerogării, 
nu-l văzuse. Işi reproşă că este atât de decepţionată; 
de ce, dacă Glen dorea s-o revadă, ar fi ales pentru 
asta un loc atât de aglomerat? 

Şi dacă i-ar face ea o vizită? Pentru a-i mulţumi 
prin viu grai. Nella socoti că demersul ei ar fi poate o 
stângăcie; dacă dorea s-o reîntâlnească, îi ştia adresa 
şi ştia că Elsie nu-i va închide uşa în nas. Şi apoi, îi 
primise cu siguranţă scrisoarea, înţelesese aşadar că 
ea voia să păstreze legătura. 

In taxiul care le ducea acasă, Nella le ascultă 

distrată pe Elsie şi Debbie care aveau atâtea lucruri 
să-şi povestească. La un stop, avu timp să citească 
titlurile ziarelor afişate la un chioşc. Se petrecuseră 
multe lucruri în Australia după plecarea ei, cu o lună 
în urmă. Se găsise în special petrol, şi toată presa se 
felicita. Avea şi de ce, economia ţării avea multă 
nevoie de un nou avânt. Dolarul australian va ocupa 
un loc mai bun pe piaţa de schimb; prea târziu pentru 
ea, se gândi Nella cu o notă de regret. 

Prea extenuată ca să întreprindă ceva, Nella se 
culcă îndată ce ajunse acasă. A doua zi, când să se 
ridice din pat, avu o greață puternică. Elsie se agita 
în jurul ei şi, la fel ca o mamă ocrotitoare, îi ordonă să 
se întindă din nou în pat şi să rămână în cameră 
toată ziua. Nella presupuse că suporta greu decalajul 
orar şi se hotări să doarmă ca pe urmă să se simtă în 
putere. Din păcate, a doua zi dimineaţă nu era în 
formă. Nici ziua următoare. 

- Eşti la capătul puterilor, Nella, am să te îngrijesc 
eu, decretă Elsie care o găsea, după părerea ei, mult 
prea slăbită. Şi mai întâi o să mănânci cum trebuie! 
Ca să munceşti din nou, ai să aştepţi permisiunea 
mea! 

La ce bun să protesteze? De altfel, Nella era 
lipsită de energie. Se lăsă aşadar cocoloşită, era mult 
mai simplu. Se va restabili repede şi atunci îşi va 
organiza viaţa. Glen va avea şi el un loc în ea? se 
întreba ea uneori. 

Bruno Vincente le făcea deseori vizite. El se 

extazia în faţa tablourilor Elsei, care picta cu 
îndârjire. Era evident că amândoi se înțelegeau de 
minune, remarcă Nella care nici măcar o dată nu făcu 
aluzie la prietenul lor comun. Atitudinea lui Glen la 
hotelul Regent le lăsase ei şi italianului, o amintire 
atât de neplăcută! 

Intr-o dimineaţă, o cuprinse o îndoială 
înspăimântătoare. De ce sânii ei erau atât de sensibili 
de câtva timp? Un calcul rapid şi o privire pe calendar 
îi confirmară bănuielile. Ca să se liniştească, încercă 
să se convingă că stresul din ultimele săptămâni, ca 
şi călătoria în California putuse să-i perturbe ciclul. Şi 
această constantă dorinţă de a dormi, aceste greţuri 
matinale? Prea multe indicii, hotărât lucru. Doamne 
Dumnezeule, ce o să se facă dacă presimţirile ei se 
vor dovedi exacte? Ce se va întâmpla cu ea dacă 
aştepta un copil? 

Fusese suficientă o noapte cu Glen. lată unde o 
dusese nerăbdarea acestui egoist! O prinsese într-un 
adevărat vârtej. Cum va putea găsi timpul să se 
gândească la consecinţe? îşi zise cu amărăciune. Şi 
acum, se părea că el se dezinteresa de ea! Va crede 
măcar că acest copil era al lui? Probabil că nu. 

Nella nu cunoscuse niciodată o asemenea 
disperare, chiar în momentele cele mai grele ale 
existenţei ei. Cum o să se descurce cu un al doilea 
copil? Nu va putea lucra, va trebui să ceară ajutorul 
statului. sau să conteze încă o dată pe Elsie! Asta nu 
era viaţă! 

Prietena ei o găsi plângând în baie şi o duse în 
cameră. 

- Eşti în pragul unei depresiuni nervoase, aşa nu 
mai merge Nella, declară Elsie repunând-o pe tânăra 
femeie pe în pat. II sun pe medicul meu şi stabilesc 
oră pentru tine după- amiază. 

Nella nu se împotrivi şi nici nu-i dezvălui 
bănuielile ei. Elsie avea dreptate, o vizită la doctor se 
impunea. La urma urmelor, poate se înşela, putea fi 
vorba de o anemie trecătoare sau de un virus 
contractat în California sau. 

Dar medicul îi spulberă ultimele iluzii când, după 
ce o examinase, o anunţă cu un zâmbet binevoitor: 

- Sunteţi însărcinată, doamnă. In şapte săptămâni, 
cred. 

Ea bănuia, desigur, totuşi acest diagnostic îi 
provocă un 
adevărat şoc. 

- Am să vă prescriu vitamine, continuă medicul. 

El îi oferi cu generozitate o mulţime de sfaturi pe 
care le ascultă cu o ureche distrată. 

- Reveniţi să mă vedeţi peste o lună, asistenul 
meu vă va programa. 

- Mulţumesc, doctore. 

Nella notă cu scrupulozitate data viitoarei vizite, 
trecu pe la farmacie şi cumpără vitaminele şi se opri 
un moment în faţa unui magazin cu scutece, privind 
fără să le vadă cu adevărat adorabilele hăinuţe de 
bebeluşi. Cât de deprimată se simţea! Până atunci, 

susţinuse cu curaj toate luptele cu care soarta o 
confruntase. Făcuse faţă morii lui Jim, orbirii lui 
Debbie, dar astăzi, simţea că nu mai are putere să 
lupte. 

Şi acum, trebuia să-i anunţe vestea Elsei! se 
gândi ea mai obosită ca oricând, ajungând în faţa 
casei. Nella ezită, apoi îşi dădu seama că n-are de 
ales. Dacă ascundea adevărul prietenei ei, va trebui 
să meargă să locuiască în altă parte. Dar unde? 

Chiar de la intrare, auzi râsul limpede al fiicei sale 
în bucătărie. Debbie povestea încă o dată, cu acelaşi 
entuziasm periplul ei la Disneyland. Dar nu Elsei. Şi 
Nella încremeni în prag, descoperind cine asculta cu 
atenţie. 

Glen! Glen care o ţinea pe fetiţă pe genunchi şi 
care o asculta cu o plăcere evidentă. Pe masă, în faţa 
lor, se etalau cărţi pentru copii, păpuşi îmbrăcate 
somptuos şi alte jucării scumpe. Ambalajele zăceau 
pe jos în jurul lor. Chiar şi Elsie îşi abandonase 
pensulele pentru a se dedica unui joc de puzzle. Şi, la 
doi paşi de şevalet, Nella descoperi un brad 
împodobit cu globuri sclipitoare şi ghirlande electrice 
care clipeau. Era Crăciunul în plină lună iunie, un 
Crăciun plin de culoare pentru un copil care nu 
văzuse în viaţa lui becuri aprinse! 

De ce făcea Glen toate astea? se întrebă tânăra 
femeie, stupefiată. Numai din simpatie? Pentru că 
Debbie era fiica lui Jim? Operația putuse să aibă loc 
mulţumită lui, apoi cumpărase un tablou al Elsei şi 

aceşti bani i-au permis lui Debbie să descopere 
Disneylandul. Şi acum îi oferea un Crăciun 
neaşteptat. 

li ghicise oare prezenţa? Glen se întoarse brusc şi 
se ridică, ţinând-o în continuare pe Debbie în braţe. 

- Mama ta s-a întors, zise el simplu. 

Fetiţa îi aruncă un zâmbet radios mamei ei. 

- Priveşte, mamă, câte mi-a adus Glen! O să mă 
ducă pe vaporul lui să ştii, şi apoi la grădina 
zoologică, şi apoi. apoi unde ai spus, Glen? 

Ea îşi înnodă mânuţele în jurul gâtului lui. 

Glen, care o privea pe Nella cu un aer triumfător, 
sărută fruntea fetiţei. 

- Unde o să vrei draga mea! Cu mine poţi avea 
întreg pământul ca teren de joacă! Nu trebuie decât 
să-mi spui un cuvânt. 

- Ce cuvânt? susură Debbie pe umărul lui. 

- Ei bine, să vedem puţin. să căutăm cuvântul 
fermecat. 

El înaintă spre Nella, cu fetiţa cuibărită în braţe şi 
care îl implora: 

-Ce cuvânt, Glen? Spune-mi, spune-mi! 

De ce părea că o sfida? se întrebă Nella, 
susţinând privirea sumbră a lui Glen. Şi de ce modul 
acesta diabolic de a se servi de Debbie împotriva ei? 

-Mă iubeşti? întrebă el copila. 

-Da, te iubesc! răspunse Debbie fără nici o urmă 
de ezitare. 

Şi îşi spori cu ardoare strânsoarea, cu riscul de a-l 
sugruma. 


104 SUSAN DOYLE 


- lată cuvântul fermecat! termină Glen neluându- 
şi ochii de la Nella. Ce altă dovadă îţi trebuie, Nella? 
Fiica ta m-a adoptat fără rezerve! 

„Trebuie multe alte lucruri, decât cadouri 
princiare pentru a-ţi dovedi dragostea unui copil“! ar 
fi vrut să-i strige tânăra femeie. El, cu averea lui, n- 
avea nici o greutate s-o impresioneze copleşind-o cu 
cadouri. Dar micile atenţii din fiecare zi, va fi oare 
capabil să le împartă cu dărnicie mâine, o dată 
sărbătoarea sfârşită, şi în ziua următoare şi în toate 
celelalte zile? 

Glen zâmbi fetiţei. 

- Acum, Debbie este de-ajuns ca mama ta să 
spună cuvântul fermecat ca să fim fericiţi cu toţii. 

O tactică imbatabilă pentru a câştiga de partea lui 
un copil care şi aşa îl idolatiza deja! 

- Oh, mămico, spune-l! Spune-l! 

- Ce cuvânt, Glen? întrebă Nella. 

O nouă şansă, era tot ce dorea, dar în ochii 
albaştri ai lui Glen, fixaţi asupra ei, era o licărire care 
o neliniştea. Un fel de ameninţare mută care o făcu 
să şovăie. Şi dacă era o capcană care risca să se 
închidă brutal asupra ei? 

- Spune-mi că mă iubeşti, Nella. Spune-mi că mă 
iubeşti şi că te vei căsători cu mine. 


Capitolul 1 


Cu ce cinism se folosea Glen de Debbie! Nella era 
îngrozită. Cât de naivă fusese să viseze că o mai 
iubea! O dorea, dar fără dragoste, şi era în stare de 
orice ca s-o aibă. Nella îi aruncă o privire ironică. 

- Tu nu mă iubeşti Glen, nu m-ai iubit niciodată, de 
altfel. Tu mă doreşti. E o nuanţă! 

- Să spunem că. mă obsedezi! 

- Până într-atât încât ignori restul! 

- Ah, dar nu-i adevărat Nella! Cunosc perfect 
puterea banilor. 

Nella tresări, ca şi cum fusese pălmuită. 

- Incetaţi! ordonă Elsie, de la celălalt capăt al 
camerei. Incetaţi să vă certaţi! Vă iubesc pe amândoi 
şi. 

- Nu te amesteca, Elsie! i-o tăie sec Glen. 

Elsie se îndreptă spre ei, ridicându-şi statura 
impozantă, întruchiparea însăşi a maiestăţii ofensate. 

-Ba da, am tot dreptul să mă amestec! N-am să 
îngădui să te foloseşti de Debbie ca să-ţi atingi 
scopul! 

- Dar Nella a început! se apără Glen cu furie. Ea 
mi-a pus condiţiile ei: pentru ca legătura noastră să 
fie durabilă, trebuia mai întâi ca Debbie să mă 
accepte! 

El schiţă un zâmbet maliţios, dar privirea îi 
rămase rece. 

-A sosit ora adevărului. Nella va înţelege poate în 

sfârşit că este interesul ei - şi al lui Debbie. 

Şi mereu ironic, se adresă direct Nellei. 

- Draga mea, suntem în aşteptarea răspunsului 
tău. 

Cât de adânc şi de dureros fusese rănit! Nella îşi 
dădu brusc seama. Mai întâi îl preferase pe Jim, şi 
după aceea, când o crezuse în sfârşit a lui, când se 
prezentase în lumina lui cea mai vulnerabilă, îl rănise 
din nou. Fără voia ei, bineînţeles, căci se ştia 
nevinovată. Dar el îşi imaginase că se prefăcuse într- 
un scop lipsit de scrupule. 

Degeaba îi jurase că-l iubea, îi punea mereu 
sinceritatea la îndoială. Era prea târziu, o dată mai 
mult! Totuşi, nu putea trăi fără ea, dar nici ea nu mai 
putea trăi fără el. De aceea, Nella nu-şi puse 
întrebări, nu se gândi la consecinţe, ridică fără 
ezitare capul şi-l fixă pe Glen drept în ochi. 

-Te iubesc Glen, acum o ştiu. Şi da, vreau să mă 
căsătoresc cu tine. 

- Bănuiam că-mi vei răspunde asta, îi aruncă el 
cam cu răutate şi cu trăsăturile crispate. Dar dacă tu 
o crezi sau nu, puţin îmi pasă! Totuşi, înainte de a te 
lua în căsătorie, trebuie să îndeplineşti anumite 
condiţii. 

- Ce condiţii? 

Glen se întoarse spre Elsie. 

- Du-o pe Debbie să mănânce o îngheţată la 
cofetăria din colţ, vrei Elsie? Trebuie să vorbesc cu 
Nella între patru ochi. 

Elsie o luă pe Debbie din braţele lui cu aerul 
sălbatic al unei leoaice ce-şi apără puiul. 

- Nu-ţi cunosc motivele, Glen Shannon, dar te 
previn: dacă-i faci vreu rău Nellei, am să ţi-l înapoiez. 
însutit! 

Avertismentul îl lăsă rece pe Glen şi Elsie o 
întrebă din priviri pe Nella, vizibil neliniştită. Tânăra 
femeie înclină din cap şi schiţă chiar un zâmbet care 
se voia liniştitor. Elsie ieşi aşadar pe uşă şi Nella 
regretă că nu-i dezvăluise adevărul despre Glen şi ce 
făcuse el pentru Debbie. 

Acum erau singuri. Nella îşi adună forţele ca să-l 
înfrunte. Niciodată nu se simţise atât de nesigură. Cu 
tot curajul ei, se îndoia că-l va putea face pe Glen să 
asculte de rațiune, el încăpăţânându-se să-i atribuie 
intenţii necinstite. 

Mare îi fu surpriza când se apropie de ea şi-i 
cuprinse umerii cu un braţ. Cu picioarele moi, se lăsă 
condusă spre masa din bucătărie. Să-i vorbească 
oare acum despre copil? Nu, o va lua drept o altă 
stratagemă. Işi va spune că accepta să-l ia de soţ din 
cauza acestei sarcini. Cine ştie dacă nu va trage chiar 
concluzia că o făcuse intenţionat, ca să-i forţeze 
mâna? De altfel, ar fi capabil s-o acuze că purta 
copilul altuia, un copil a cărui paternitate încerca să-l 
facă să şi-o asume. Orice era posibil cu Glen 
Shannon! 

- Stai jos, Nella. 

Tânăra femeie se lăsă să cadă uşurată pe scaunul 

împins de el; nu mai putea. Intre oboseala fizică 
datorată stării ei şi emoţiile care se succedau, Nella 
se găsea la capătul puterilor. 

Glen rămase în picioare şi ea îl observă cu 
oarecare teamă cum scoate un portofel din buzunarul 
interior al hainei. Scoase de acolo un vraf de 
documente pe care le puse în faţa tinerei femei. 
Intinzându-i stiloul, îi arătă o cruce făcută cu creionul 
în josul unei pagini. 

- Semnează aici, Nella. 

Aceasta din urmă privi hârtia, fără să înţeleagă. Şi 
deodată un nume cu majuscule îi sări în ochi: 
NECSEC. Nella roşi şi aruncă o privire pe furiş lui 
Glen. 

- Nu înţeleg. 

- Aceste acţiuni pe care mi le-ai recomandat cu 
atâta căldură, ţi le dăruiesc. Fără tine, nu le-aş fi 
cumpărat niciodată. De aceea, ţin să-ţi aparţină, de 
acum înainte. 

- Ştii foarte bine că nu valorează nimic! 

Jignită, cu lacrimi în ochi, Nella respinse hârtiile. 

- Ştii de asemenea că te-am sfătuit să le cumperi 
numai pentru. a mă răzbuna! Mă iritai, şi atunci, eu. 
Imi pare rău, te asigur. eu. Sper ca măcar să-ţi 
recuperezi o parte din banii investiţi. 

El izbucni într-un uriaş hohot de râs. 

- Prin urmare, nu eşti la curent, Nella? NECSEC a 
atins cele mai bune cote la bursă! Actualmente, sunt 
cele mai bune acţiuni de pe piaţă. Una din filialele 
grupului a descoperit petrol. Acest pachet de acţiuni 

valorează în prezent o bagatelă de o jumătate de 
milion de dolari. 

Nella rămase cu gura căscată. 

- Toată presa a făcut vâlvă, adăugă Glen, amuzat 
să constate că părea căzută din nori. 

Desigur, Nella îşi amintea vag titlurile mari din 
ziare zărite la chioşcuri pe când se întorcea de la 
aeroport, dar după aceea nu avusese curiozitatea să 
se informeze mai mult. 

- Imaginează-ţi, Nella, că de fiecare dată când 
încerci să-mi faci rău, asta se întoarce în avantajul 
meu. Prefer să nu-mi imaginez ce s-ar întâmpla dacă 
te-ai arăta binevoitoare cu mine! Fără îndoială, aş fi 
ruinat de azi pe mâine. 

Nella simţi o imensă uşurare. 

- Domnul fie lăudat, Glen, că ceea ce ţi-am făcut 
nu ţi-a adus prejudicii! 

- Ştii de ce am cumpărat aceste acţiuni? Ca să pot 
petrece câteva clipe cu tine. Dar astăzi. 

Se aplecă spre ea cu un aer sfidător. 

- Astăzi, ele vor hotărî cursul vieţii tale! 

Dar unde voia oare să ajungă? 

- Eu. eu nu înţeleg. 

- Aproape nu-mi vine să cred că nu joci teatru! o 
ironiză el. Este simplu, Nella, semnezi şi acest pachet 
de acţiuni devine proprietatea ta! 

- Dar de ce? 

-Vreau să ai averea ta personală, ca să fii 
independentă din punct de vedere financiar. 

- Şi tu vei dispărea din viaţa mea? 

- Nicidecum! Peste două luni începând de astăzi, 
am să mă întorc să te cer în căsătorie. Atunci, 
alegerea va fi a ta. In deplină libertate. Pentru că nici 
o presiune. economică n-o să-ţi dicteze răspunsul şi 
nici eu nu voi fi aici ca să te influenţez. Şaizeci de zile 
fără griji, îţi dai seama? Care îţi vor uşura hotărârea, 
nu? 

Glen n-o scăpa din ochi, cu un surâs sarcastic în 
colţul buzelor. El continuă: 

- La momentul respectiv, vei avea libertatea să 
mă trimiţi la dracu. Ceea ce nu mă va schimba deloc, 
pentru că oricum viaţa mea este un infern. Sau poate 
vei spune da şi vom trăi fericiţi împreună. Tu vei fi 
aceea care va hotărî. 

Cum Nella continua să-l privească uluită, el crezu 
necesar să-i explice, cu un aer sumbru: 

- De ce fac asta? Ca să evit să mă întreb până la 
sfârşitul vieţii dacă te-ai căsătorit cu mine din interes, 
pentru a vă pune la adăpost de lipsuri, pe tine şi pe 
fiica ta! 

- Ai crezut că am spus da, adineauri. doar pentru 
asta? O imensă tristeţe o copleşi. Ce părere proastă 
avea despre 

ea! Şi în acelaşi timp, câtă generozitate îi dovedea! 

- Ah, banii, cât de ciudat îi influenţează uneori pe 
oameni! remarcă el cu amărăciune. Sunt chiar femei 
care nu ezită să cedeze unui bărbat pentru bani, cu 

scopul de a împiedica, de exemplu, o mică fetiţă să 
orbească. 

- Niciodată Glen! Niciodată n-am făcut asta pentru 
bani! Nici cu tine, nici cu altcineva! 
Glen se întoarse şi Nella îl acuză: 
- Ştii foarte bine că m-ai forţat! 

El înconjură masa, luă una din păpuşile pe carei 
le oferise lui Debbie şi ridică braţele în direcţia ei. 
- Tot ce am obţinut de la tine Nella, am obţinut 
prin forţă. Cum să-şi pledeze cauza? Nella căută în 
zadar, dar nu găsi 
nici un argument valabil, nu putu decât să ofteze, 
învinsă, şi să repete cu aceeaşi disperare: 
- Niciodată pentru bani! Niciodată! 
Glen puse păpuşa pe masă 

- Dar ai fi făcut-o. dacă ar fi trebuit. 

- Numai cu tine Glen. Pentru că te iubesc. 

Vreme de o clipă, crezu că-l convinsese. l-o citi în 
ochi, dar fu ceva foarte trecător. 

- Nu! îi aruncă el mânios. Trebuie să fiu sigur de 
data asta! 

- Ţi-o voi dovedi, Glen! Iți voi dovedi că te iubesc! 

Luă hârtiile de pe masă, le făcu ghem şi le aruncă 
la podea. 

- Spui că valorează o avere? Ei bine, nu le vreau. 
N-am să mă ating de ele! 

- Ba da! N-o să-ţi lipseşti copilul de ele! Jim ar fi 
dorit ca fiicei lui să nu-i lipsească nimic, deci insist, 
trebuie să accepţi aceşti bani pentru ea, dacă nu-i 

vrei pentru tine! 

- Oh, destul cu ipocrizia, Glen! 

Nella se ridică dintr-o săritură, izbi masa cu latul 
palmei şi ţipă: 

-Il detestai pe Jim! Mi-ai spus-o chiar tu! L-ai fi 
omorât cu plăcere! 

Un fulger de dispreţ trecu prin ochii albaştri ai lui 
Glen. 

- lată ceea ce îţi oferă o idee despre pasiunea pe 
care mi-o inspirai, Nella. Crezi că aş fi lăsat un alt 
bărbat să te ia de soţie? Jim era prietenul meu cel 
mai scump, îl iubeam mai mult ca pe un frate, şi 
moartea lui m-a consternat, chiar dacă ea ţi-a redat 
libertatea! 

Incepu să măsoare camera în lung şi în lat. 

- Tu nu poţi înţelege, Nella. Nu erai cu noi în acele 
orfelinate fără bucurii şi fără dragoste. Abandonaţi 
cum eram de părinţi, cărora le păsa prea puţin de 
noi! Eu m-am călit, m-am învăţat. Dar Jim nu. El avea 
atâta nevoie de un cămin, de o viaţă de familie. Pe 
vremea aceea, împărţeam totul. Aventura, banii, 
teama, speranţa, visele de puştani. 

Nella, care dezaprobase întotdeauna această 
prietenie, încercă un sentiment de ruşine. Il judecase 
atât de aspru pe Glen. 

- Eram atât de sigur că nimic nu ne va putea 
despărţi vreodată! reluă el cu un suspin profund. Cu 
toate acestea, tu ne-ai despărţit. Să te văd cu el, mi- 
era insuportabil, aşa că a trebuit să plec! Ce puteam 

face altceva? 

- l-ai lipsit mult. 

Era adevărat, Nella nu putea uita că soţul ei 
vorbea foarte des despre acest prieten de la care n- 
avea veşti. 

Glen se întoarse, înăbuşindu-şi un mormăit pe 
care Nella, întristată, îl interpretă ca un strigăt de 
disperare. Şi când se gândea că-l considerase un 
egoist fără inimă! Hotărât lucru, se pare că nu-l 
înţelesese deloc pe acest bărbat. Cel puţin să înveţe 
să-l descopere acum şi niciodată nu se va mai înşela 
asupra lui. Şi după tot răul pe care i-l făcuse, nu era 
oare miraculos că era încă de partea ei? 

- Imi pare rău că m-am interpus între voi, Glen. N- 
am făcut-o dinadins. 

- N-a fost vina ta şi nu-ţi port pică. 

- Ştii, mai mult sau mai puţin, şi eu eram orfană. 

Trebuia să-i explice, el va înţelege poate mai bine 
alegerea 
pe care o făcuse în urmă cu şase ani. 

- Pierdusem una după alta pe mama şi pe bunica 
mea. Tatăl meu ne părăsise când eram foarte mică. 
Şi când l-am întâlnit pe Jim, mă simţeam teribil de 
singură. El ştia asta. Şi s-a arătat atât de înţelegător! 

- Da, sunt sigur. 

Incurajată, Nella continuă: 

- Dragostea lui m-a liniştit, mă punea la adăpost 
de singurătate, de teamă. Jim era de nădejde, 
contrariul tatălui meu, niciodată nu şi-ar fi părăsit 

căminul. Ştia să-mi spună că mă iubeşte în mii de 
feluri. Toate acestea aveau pentru mine o enormă 
importanţă pe vremea aceea. Abia mai târziu am 
înţeles. Conta mult pe mine, se bizuia pe mine, 
pentru orice. 

- Da, ştiu. Era plin de bune intenţii, dar incapabil 
să se descurce singur. De câte ori am alergat în 
ajutorul lui, pentru nimicuri! 

- Imi promisese că va semna o asigurare de viaţă 
cu riscurile pe care şi le lua. Probabil n-ar fi trebuit 
să-i reproşez că neglijase s-o facă. Trebuia să mă 
ocup eu, cunoscându-l. De altfel, de prima de 
asigurare n-aveam nevoie a priori! Dar când Debbie a 
avut această problemă. 

Nella oftă şi ridică spre Glen o privire tristă. 

- Imi pare rău că ţi-am aruncat vorbe amare, pe 
iahtul tău, numai pentru că te-ai îmbogăţit. 

Glen, care se potolise evocându-l pe Jim, se crispă 
din nou. Şi Nella îşi reproşă stângăcia. De ce făcuse 
atât de imprudent aluzie la averea lui? Ar fi putut 
totuşi să prevadă că era un punct sensibil! 

- Ar fi trebuit să-mi vorbeşti despre Debbie când 
ne-am revăzut în biroul tău, remarcă el cu o voce 
glacială. Ţi-aş fi dat imediat suma de care aveai 
nevoie pentru operaţie. lţi repet, aş face orice pentru 
fiica lui Jim. 

- Cum puteam să ştiu? 

-Acum o ştii. Şi nu-ţi mai rămâne decât să 
semnezi această hârtie. 

El adună hârtiile de pe jos, le netezi şi le puse pe 
masă, în 
faţa ei, împreună cu stiloul. 

O adevărată panică o cuprinse pe tânăra femeie. 
Era cu siguranţă o cursă! Glen o punea la încercare şi 
dacă semna, îl va pierde. 

- Nu, ne vom descurca fără ajutorul tău! Debbie 
nu mai este un copil handicapat. 

- Incetează să te porţi ca o egoistă! 

Acuzaţia trezi furia Nellei, care exclamă, roşie la 
faţă: 

- N-am fost niciodată egoistă cu Debbie! 
Niciodată! 

- Atunci, refuzi numai din orgoliu! Aceste acţiuni ţi 
le dau gratis. Dacă nu le iei, dăunezi interesele fiicei 
tale. Dacă nu este vorba de egoism, ce este atunci? 

Plină de ciudă, furioasă, cu lacrimi în ochi, Nella 
luă hărtiile şi se aşeză. 

- Oh, să te ia dracu, Glen Shannon! 

Işi puse semnătura în locul indicat, apoi aruncă 
stiloul în celălalt capăt al camerei cu un gest furios. 
lată, acum n-o s-o mai creadă. Şi n-o s-o ierte 

niciodată. Niciodată! 

- Mulţumesc, spuse el zâmbind. 

El adună documentele şi le aranjă în portofel. 

- Haide, nu mai face mutra asta! Problemele tale 
s-au rezolvat, bucură-te! Dă-i un telefon domnului 
Jepherson peste o zi sau două şi spune-i câte acţiuni 

vrei să vinzi. 

Puse portofelul în buzunarul interior al hainei. 

- Acum, plec. Să sperăm că norocul se va întoarce 
în avantajul meu peste două luni! 

- Două luni? repetă Nella pe un ton deznădăjduit. 

Glen schiţă un mic zâmbet ironic. 

- Deja ai uitat? Am să mă întorc peste două luni 
să-mi dai răspunsul. Să ştiu dacă vrei sau nu să te 
căsătoreşti cu mine. Până atunci, profită din plin de 
noua ta avere. Sărut-o pe Debbie din partea mea. 

Era deja în antreu când Nella găsi în sfârşit tăria 


să-l strige. 

- Glen! 

Ea ezită, iar Glen se întoarse, cu o expresie dură 
şi cinică. 


- Ce o să faci în aceste două luni? 

Glen ridică din umeri cu un aer nepăsător. 

- Aş putea să răspund provocării aruncate de Jim 
şi să încerc să bat recordul de zbor cu planorul. Dacă 
n-am să mă întorc, ai să fii scutită să iei o hotărâre. 

- Nu, Glen, te rog, nu face asta! 

- Ce? 

- Un zbor cu planorul! Tu. ai putea muri. Ca Jim. 

- Şi nu vrei să mi se întâmple asta? 

- Nu! Nu, nu vreau! Nu! 

Surâsul sardonic se şterse şi Glen deveni 
gânditor. 

- De când te cunosc, este primul semn de 
încurajare. Deci, fără zbor cu planorul, am să mă 

ocup de altceva. 

El o contemplă câteva clipe, ca şi cum ar fi vrut 
să-şi întipărească trăsăturile ei în memorie. 

- Ştii Nella, avem ceva în comun, tu şi cu mine. Şi 
eu am nevoie de siguranţă. Vreau să fiu sigur că n-ai 
să mă părăseşti. Pe curând, fii foarte atentă cu tine, 
draga mea. 

Un scurt salut cu mâna şi ieşi pe uşă. 


Capitolul 8 


Nella vru să se avânte după el, să-l cheme înapoi. 
Dar se răzgândi. Glen nu va întârzia să găsească 
atitudinea ei suspectă. Şi apoi, nu făcuse deja tot ce 
era posibil să-i demonstreze că se înşela în privinţa 
ei? Atâtea eforturi, Doamne Dumnezeule, care se 
soldaseră cu un eşec! Nu, Glen nu-i dădea altă 
alegere decât să se lase în seama lui! Se va supune, 
deci. Pentru moment, cel puţin. 

Dar îşi jură să-l facă să revină. Va face tot 
posibilul pentru asta, îşi promise ea strângând 
pumnii, animată de o hotărâre crâncenă. Cum o să 
reuşească? Nella n-avea încă nici cea mai mică idee, 
dar va reuşi, trebuia! De acum înainte, nu va avea 
linişte până când Glen nu va ajunge s-o iubească din 
nou. Şaizeci de zile, spusese! Mai bine spunea o 
veşnicie! Inima ei va fi cu el. Nella nu se descurajă, 
aceste două luni vor trece mai repede decât se 
temea, o ştia, şi atunci. 

Atunci, la capătul acestor săptămâni de surghiun, 
ea va fi însărcinată în patru luni. O nouă problemă se 
va ivi: Glen va fi convins că accepta să-l ia de soţ ca 
să dea un tată copilului ei! 

Neliniştită, Nella scoase un geamăt slab şi se lăsă 
să cadă pe un scaun. lată că o cuprindea din nou, 
mai tare ca niciodată, această disperare pe care 
încerca zadarnic s-o alunge. Dacă el o deposeda de 

puţina energie care-i mai rămânea, de unde să 
găsească puterea să continue să se lupte? Distrată, 
Nella luă păpuşa de unde o lăsase Glen, din celălalt 
capăt al mesei. Era o păpuşă superbă, replica exactă 
a unei fetiţe frumoase, cu păr lung şi negru, ondulat, 
care întindea braţele într-un gest de aşteptare, un 
nemărginit gest de dragoste. 

Lacrimile i se uscaseră pe obraji, dar Nella mai 
ţinea păpuşa, când uşa de la intrare se deschise 
lăsând-o să treacă pe Debbie, urmată îndeaproape 
de Elsie. Fetiţa intră în trombă în bucătărie, privi în 
jurul ei şi mica ei faţă revoltată exprima o adâncă 
deceptie. 

- Glen a plecat? 

Nella reuşi să schiţeze un zâmbet când fiica ei 
veni lângă ea. 

- Da, a trebuit să plece, Debbie, m-a însărcinat să 
te sărut. 

Şi depuse un sărut tandru pe obrazul ei. 

- O să revină curând, mamă. Era atâta încurajare 
în vocea limpede a lui Debbie, încât Nellei i se 
strânse inima. O cuprinse în braţe pe fetiţă ca s-o 
liniştească. Nu era nici o îndoială că Debbie sesizase 
tensiunea dintre ea şi Glen. Cum să se mire că era 
puţin tulburată? 

- Nu, nu imediat, draga mea. Abia peste două luni. 

- Ah, bine, atât ştiu să număr. Unu, doi. 

Debbie păru uşurată şi contemplă păpuşa cu un 

zâmbet fericit. 

-Glen a spus că-ţi seamănă, mămico. El a spus de 
asemenea că sunt la fel de frumoasă ca tine, chiar 
fără păr. 

Induioşată până la lacrimi, Nella mângâie cu 
bărbia puful de culoarea abanosului care apăruse pe 
capul copilei. 

- O să crească foarte repede, îngeraş, murmură 
ea. Când Glen o să se întoarcă, va fi lung şi plin de 
bucle, o să vezi. 

Elsie se apropie şi puse o mână pe umărul ei. 

- Te simţi bine, Nella? 

- Da, merge, mulţumesc, Elsie. 

Văzând expresia preocupată a prietenei sale, 
adăugă cu un zâmbet abătut: 

- lartă-mă că-ţi provoc griji, Elsie! Ar fi trebuit să- 
ţi explic. în legătură cu Glen. 

- Pe cuvântul meu, credeam că am înţeles, şi apoi. 

Nella oftă. 

- Nu e nimic de înţeles, Elsie, în afara faptului că 
nu mă crede când îi spun că-l iubesc. Nu ştiam că-l 
iubeam, înţelegi. Nu ştiam până în seara când. 

La amintirea dulce-amară care-i rămăsese după 
acea noapte, Nella îşi simţi privirea înceţoşată de 
lacrimi. 

- Seara în care Glen ţi-a dat banii ca s-o operezi pe 
Debbie, încheie Elsie. 

- Ai ghicit. 

Elsie îşi ridică ochii spre cer. 

- Ei bine, era uşor de ghicit! Eu aş fi acceptat cinci 
sute de dolari pentru tabloul meu, dar el a insistat şi 
a ţinut să-mi plătească cinci mii de dolari! Şi apoi, în 
această după-amiază, am crezut că Debbie şi cu el s- 
au îndrăgostit la prima vedere. Ah, cât eram de 
mulţumită, dacă ai şti! De aceea, când s-a luat de 
tine, nu-mi venea să-mi cred urechilor. 

Ea se întrerupse, clătinând din cap cu un aer 
dezaprobator. 

- Este o poveste lungă, Elsie, şopti Nella cu un 
suspin. 

Făcu un semn spre Debbie, care trăgea cu 
urechea. 

- Am să-ţi povestesc altă dată. 

Elsie încuviinţă şi vorbi despre altceva. Dar nu şi 
Debbie, care n-avea pe buze decât numele lui Glen. 
In timpul băii şi tot timpul cât dură cina, se dovedi 
inepuizabilă. Ea îi relată mamei tot ce-i povestise 
Glen despre tatăl ei. Glen care făcuse totul, văzuse 
totul, care ştia totul. Un semizeu, într-un cuvânt, se 
gândi Nella punându-şi fetiţa în pat. Ah, putea să se 
laude că produsese o straşnică impresie asupra 
acestui copil! 

Când cobori din nou în bucătărie, Nella era pe 
deplin convinsă că Debbie nu s-ar opune căsătoriei. 
Dimpotrivă, va fi fericită să-l aibă pe Glen drept tată 
vitreg. Graţie fiicei ei şi mulţumită de asemenea 

Elsei, căreia îi relatase toată povestea, Nella 
înţelegea din ce în ce mai bine că Glen era un om 
excepţional, cum susţinu Elsie, exclamând cu 
admiraţie: 

- Este formidabil, Nella! 

Aceasta din urmă tocmai îi adusese la cunoştinţă 
ciudata cerere în căsătorie pe care i-o făcuse şi 
modalităţile care o însoţiseră. 

- Trebuie că te iubeşte enorm ca să se angajeze 
atât de departe. 

- O iubire care tinde spre obsesie, după propriile 
lui cuvinte, Elsie, îi reaminti tânăra femeie, puţin 
sarcastică. 

Ea nu spusese totul, totuşi, şi Nella respiră adânc 
înainte de a-şi termina confesiunea. 

- Dar asta nu-i totul, Elsie. Mă întreb cum va primi 
Glen această veste. N-am putut să i-o spun, 
adineauri. 

- Oh, să ştii că după tot ce i s-a întâmplat, nimic 
nu-l mai poate afecta - sau aproape - remarcă Elsie 
pentru a o încuraja. 

- Sunt însărcinată, Elsie. In şapte săptămâni! Şi 
mi-e teamă ca Glen să creadă că nu este copilul lui! 
Ar putea crede că vreau să mă căsătoresc cu el 
pentru a da un tată copilului meu! 

Trebuia însă mult mai mult ca s-o tulbure pe 
pragmatica Elsie. 

- Şi ce-i cu asta? N-ai crescut-o singură pe 

Debbie? Acum ai mijloacele s-o faci, nu trebuie să te 
măriţi cu Glen, dacă nu-l iubeşti! Iți închipui că lui nu 
i-a trecut prin cap? Este mult prea abil ca acest gând 
să nu-i fi trecut prin minte! In ceea ce priveşte 
partenitatea, eu, în locul tău, i-aş scoate foarte 
repede această idee din cap. 

Deplina siguranţă a Elsei mai ridică puţin moralul 
Nellei, dar continuă să aibă îndoieli. Glen era plin de 
idei greşite în privinţa ei. Reuşise oare să-l convingă 
că nu făcuse dragoste cu nimeni în afară de el? Nici 
măcar asta! Atunci, cum să nu-i fie teamă? 

Nella îşi masă uşor pântecele cu un gest 
protector. Trebuia neapărat să găsească un mijloc să 
aranjeze lucrurile! Nu exista nici o îndoială că Glen va 
accepta cu bucurie acest copil dacă avea certitudinea 
că el era tatăl. li era suficient Nellei să-l vadă cum se 
comporta cu Debbie. Va sfârşi oare s-o creadă dacă îi 
va repeta mereu şi mereu că-l iubea? 

Zilele treceau încet, prea încet după gustul Nellei, 
din ce în ce mai descumpănită. Sarcina o obosea 
mult şi se felicita că n- avea de lucru în exterior. 
Totuşi, zilele i se păreau foarte lungi. Câteodată, şi-ar 
fi dorit să aibă mai puţin timp pentru a reflecta, a-şi 
face griji sau a regreta. 

Nella se duse să-l caute pe domnul Jepherson şi 
vându acţiunile NECSEC pe care i le dăduse Glen. 
Schimbarea de atitudine a fostului ei patron o amuză, 
descoperind în acelaşi timp puterea pe care o oferă 

banii. Nu era de mirare că Glen afişa un astfel de 
cinism în această privinţă. Era totuşi foarte plăcut să 
cheltuieşti fără grijă, observă ea, când străbătu 
magazinele cu Debbie pentru a-şi reînnoi 
garderobele! 

Cât despre Elsie, trăia fără îndoială cea mai 
fericită perioadă din viaţa ei şi Nella se bucura pentru 
ea. Bruno Vincente o vizita în fiecare zi, oficial pentru 
a vedea progresele ei în pictură. Nu pregătea el 
expoziţia ei? Dar, în realitate, aveau o teribilă nevoie 
unul de altul, doreau să se vadă zilnic, să se 
privească, să flecărească. Cu siguranţă, se adorau! 

Intr-o după-amiază când se întorceau dintr-o 
expediţie de cumpărături, Nella şi Debbie o găsiră pe 
Elsie într-o stare de exaltare vecină cu beatitudinea. 

- Tocmai am vândut cel mai frumos tablou din 
colecţia mea, copii! L-am intitulat „Cassata“. 

- Ce-i asta? întrebă Debbie. 

- O îngheţată italiană. Cu o mulţime de lucruri 
bune în ea. 

Şi izbucni în hohote de râs reconfortant, atât de 
contagios încât Nella şi Debbie o imitară, iar ecoul 
bucuriei lor se răspândi în toată casa. 

Mai târziu în seara aceea, după ce Debbie fu 
culcată, Elsie îi destăinui Nellei. 

- Mi-a spus că mă iubeşte! 

- Bineînţeles, Elsie, cum să nu te iubească? 

- A spus că vrea să mă ducă în Italia şi să mă 

prezinte familiei lui! 

Exista atâta candoare uimită în vocea ei încât 
Nella fu foarte emoţionată. 

- Te vor adora, Elsie, sunt sigură! 

- Dar i-am răspuns că nu pot pleca imediat; vreau 
mai întâi să vă văd stabilite cu Glen, pe Debbie şi pe 
tine! 

Nella oftă, pradă aceleiaşi incertitudini. 

- Ascultă Elsie, ai făcut atâtea pentru Debbie şi 
pentru mine! Gândeşte-te la tine acum! Ce se 
întâmplă între Glen şi mine. ei bine, este problema 
noastră. 

- Taratata! Este şi a mea. încât pentru nimic în 
lume n-aş rata căsătoria ta! Oricum, o să aibă loc 
puţin după expoziţia mea. 

Elsie rămase pe poziţia ei uitând în mod deliberat 
că expoziţia ei se deschidea abia peste două 
săptămâni. 

Două săptămâni care în cele din urmă trecură 
destul de repede pentru Nella. Este adevărat că 
avusese ce să-i distragă atenţia în cursul acestor 
cincisprezece zile deosebit de însufleţite. Elsie şi 
Bruno pregăteau cu energie vernisajul, „Premiera 
mondială“, cum o numea italianul. Era atât de 
mândru, Bruno Vincente, să prezinte un nou talent 
mediului artistic din Sydney! Şi organiză evenimentul 
cu deosebită clasă, însoţind cu cataloage superbe 
invitaţiile pe care le trimitea potenţialilor 


126 SUSAN DOYLE 


cumpărători. Şi, în timp ce agăța operele Elsei pe 
pereţii galeriei, unul din cei mai mari bucătari din 
oraş se ocupa de fursecuri şi şampanie. 

Debordând de entuziasm, Bruno prevedea un 
succes răsunător. 

Din păcate, în ziua respectivă, Nella nu era în cea 
mai bună formă, departe de asta! Greţurile o 
cuprinseră încă de dimineaţă şi nu-i lăsară nici o clipă 
de răgaz. Ce n-ar fi dat să meargă la culcare, în 
linişte, în camera ei! se gândea ea, la sfârşitul după- 
amiezii, când trebuia să se pregătească. Dar nu 
putea cu nici un preţ să-i facă aşa ceva Elsei, care 
aştepta această seară cu atâta înfrigurare! Nella 
spera numai că fuseseră prevăzute câteva scaune la 
galerie. Dacă va avea ameteli, va putea oricând să se 
aşeze un moment. 

Foarte elegantă în frumoasa rochie nouă, 
cumpărată special pentru această ocazie, Debbie nu- 
şi mai găsea locul,Părul îi crescuse şi forma o cască 
de bucle brune în jurul micuţei fete strălucind de 
bucurie. Era şi pentru ea o seară mare, de când Elsie 
o asociase triumfului ei. Nu fusese oare Debbie sursa 
ei de inspiraţie? 

Când ajunseră la galerie, mulţimea de invitaţi se 
înghesuia deja în săli. Bruno îşi făcuse bine treaba, 
pânzele ieşeau cu adevărat în evidenţă, agăţate pe 
pereţii albi, sub ramele de spoturi luminoase, savant 
orientate. Ce minunată casetă de bijuterii pentru 

talentul Elsei! remarcă Nella, convinsă că toată 
asistenţa va marca triumfal succesul prietenei sale. 

Deodată, Debbie lăsă mâna mamei şi se repezi în 
mulţime, strigând: 

- Glen! 

Nella încremeni locului, scrutând publicul şi inima 
începu să-i bată mai repede când îl descoperi pe 
Glen. 

El o ridică pe Debbie de jos, râzând, falnic, mai 
elegant şi mai seducător ca niciodată. Era oare 
emotia sau starea ei? Probabil amândouă. Nella fu 
cuprinsă de ameţeală şi căută cu disperare un scaun. 
Bineînţeles, nu era nici unul liber în preajmă. In timp 
ce se întreba cu spaimă cât timp va mai rezista în 
picioare, Nella îl văzu pe Glen apropiindu-se, cu 
Debbie în braţe; îi zâmbea şoptindu-i cuvinte dulci la 
ureche şi fetiţa se cuibărise la pieptul lui, radioasă. 

- Nella. 

Glen înclină capul, în defensivă. Fără îndoială, 
aprecia rochia de mătase verde pe care tânăra 
femeie o alesese pentru vernisaj. O toaletă cu multă 
distincţie şi eleganţă, cu o croială care-i punea silueta 
în valoare ascunzând ingenios cei câţiva centimetri în 
plus din jurul taliei. Pe deasupra, de la prima vedere, 
se observa că o asemenea ţinută nu putea proveni 
decât de la o mare casă de modă. 

-Te prinde foarte bine să fii bogată, Nella, declară 

Glen cu un abia schiţat zâmbet ironic. 

- Sunt mulţumită că ai venit, murmură ea. 

- In acest moment, mă interesează mult piaţa de 
artă. 

Spusese asta pe un ton detaşat, care o alarmă pe 
tânăra 
femeie. O dată mai mult, ca să se apere, el arbora o 
mască. Nu mai voia să-i arate adevăratele lui 
sentimente. Nu atâta timp cât nu va fi sigur ce 
simţea pentru el. 

-l-am promis lui Debbie că-i ofer din tablourile 
Elsei care-i plac mai mult, continuă el vesel. Vrei să 
faci turul sălii cu noi sau preferi să rămâi singură? 

El se forţă să pară liniştit, destins, dar Nella ghici 
că era crispat. 

Era încă ameţită şi Nella se temea că-n orice clipă 
o vor lăsa picioarele. Totuşi, era imposibil să 
recunoască faptul că nu se simţea foarte bine! Glen 
ar interpreta greşit un refuz din partea ei. Şi apoi, 
dorea atât de mult să fie cu el. 

-Vă însoțesc, zise ea. 

Cu puţin noroc, va reuşi poate să-l convingă că-l 
iubea sincer. 

- Să ştii că Debbie este în deplină siguranţă cu 
mine. 

- Ştiu, Glen. Nu vrei să vin? 

El ridică din umeri. 

- Hotărăşti singură. 

El se îndepărtă, purtând-o pe Debbie şi Nella porni 
după el căutând cuvintele care să-i permită să 
stabilească în fine contactul cu el. 

Glen îi adresă o privire piezişă. 

- Aşadar, ai reflectat? Dacă îmi respingi cererea 
în căsătorie, ce motiv o să invoci? 

Ce ton zeflemitor! Nella se simţi şi mai nesigură. 
Dar cum să-i poarte pică dacă se arăta atât de 
pesimist? Şi cum să-i dovedească totuşi că se înşela 
în privinţa ei? 

- Am fost o proastă, ştiu, că n-am privit adevărul 
în faţă, acum şase ani, că am refuzat să admit ce 
simţeam pentru tine, Glen... Dar te rog, încetează să 
mă mai faci să plătesc! Te iubesc, şi nu vreau să 
aştept încă aproape trei săptămâni, vreau să fiu cu 
tine imediat, am nevoie de tine! 

II implora cu jumătate de voce şi Glen se opri în 
loc, privind-o perplex, fără urmă de ostilitate. 

- Când m-am căsătorit cu Jim, banii au înlocuit 
oare ceea ce nu puteai avea, Glen? 

Ea văzu cum ochii lui se întunecă şi gura i se 
strânge. 

- Banii nu înlocuiesc nimic! 

- Sunt exact de aceeaşi părere! Banii nu servesc 
la nimic dacă eşti obligat să trăieşti fără a fi iubit! 

Vehemenţa ei bruscă o făcu să-şi epuizeze 
puţinele forţe ce-i rămăseseră şi Nella recunoscu 

primele semne ale unei sincope. Urechile îi 
zbârnâiau, i se făcu frig şi picioarele n-o mai 
susțineau. Brusc, cercuri negre îi dansară în faţa 
ochilor şi zgomotul conversaţiilor ajungea la ea ca 
prin vată. Se agăţă de braţul lui Glen ca să nu se 
prăbuşească. 

- Nella? 

Ea sesiză spaima din vocea lui. O înconjură cu un 
braţ şi o susţinu cu fermitate. 

- Repede, Debbie, coboară! Mama ta se simte rău. 

Nella simţi vag că fiica ei o atinse uşor. 

- Mămico? Vrei s-o chem pe Elsie? 

Dar Nella nu răspunse, era incapabilă să scoată 
un sunet. Glen o ţinea în braţe, în sfârşit, o încălzea, 
o reconforta. 

- Nella, spune-mi ce-i cu tine! 

- Glen. 

| se părea că oscilează pe marginea unui abis 
întunecat care ameninţa s-o înghită. 

- Copilaşul! exclamă Elsie cu o voce speriată, 
sosind în fugă. 

- Oh, Dumnezeule! 

In inconştienţa în care se scufunda, Nella ghici 
tulburarea lui Glen. 

- Ai grijă de Debbie, vrei, Elsie? 

- Şi Nella? 

- Am să chem un doctor îndată. ce. Oh, pentru 
Dumnezeu! Fug. Pe curând! 

Nella era departe, foarte departe, el o ducea cu 

grijă, cu dragoste. Cu atât mai rău dacă lumea din 
jurul ei nu era decât un haos care se învârtea, Glen o 
ţinea în braţele lui, la adăpost. 


Capitolul 9 

- Nella... Nella... 

Glen îi şopti numele cu pasiune. Işi apăsa buzele 
pe fruntea ei rece, încercând cu disperare s-o 
încălzească, s-o încurajeze cu sărutările lui. Cu un 
gest plin de blândeţe, îndepărtă şuviţele de păr 
negru care-i căzuseră pe tâmple. 

Nella îşi reveni încetul cu încetul în braţele lui 
Glen, pe jumătate întinsă pe bancheta din spate a 
maşinii lui. Limuzina rula cu viteză şi tânăra femeie 
se agăţă fără vigoare de însoţitorul ei. 

- Glen. şopti ea cu o voce răguşită. 

El îi mângâie obrazul, îşi adânci privirea în ochii 
ei, şi o linişti. 

- Totul va fi bine, Nella, totul va fi bine. voi avea 
grijă de tine. Nu trebuie să te mai temi de nimic. 
Odihneşte-te, stai liniştită, draga mea. 

Nella îşi simţi inima bătându-i cu lovituri surde în 
piept. Glen o credea oare, în sfârşit? Coşmarul se va 
termina oare? 

- Te iubesc Glen şopti ea, cu gâtul uscat. 

Exista încă atâta nelinişte în ochii lui albaştri 
ţintuiţi asupra ei! Nu, nu reuşea s-o creadă cu totul. 

- O să avem un copil, Glen, adăugă Nella, cu o 
imensă speranţă în suflet. 

Tumultul interior se reflecta pe trăsăturile ei când 
el ripostă pe un ton sec: 

- De ce nu mi-ai spus? Am înţeles de la Elsie, în 

această după-amiază, trecând să văd dacă ne mai 
rămâne o şansă. Ştiai că eşti însărcinată şi nici nu mi- 
ai spus! 

Din nou neînţelegeri! Nella îşi văzu risipite din nou 
speranţele de împăcare. Oftă adânc, abătută şi prea 
descumpănită pentru a încerca să se disculpe. 

- Fac totul pe dos. orice fac! 

- Nu! 

El îşi spori strânsoarea, cu obrazul în părul ei. 

- Nu, Nella, nu tu. Eu sunt cel care face totul 
anapoda. Te-am presat, te-am hărțuit fără răgaz! 
Fără voia mea, te asigur, abia acum îmi dau seama. 
Doamne sfinte, nu ştiu cum să-ţi cer iertare. 

Glen se îndepărtă uşor, doar atât cât s-o poată 
privi pe Nella drept în ochi. 

- N-aş fi mai plecat dacă m-ai fi pus la curent. 
Niciodată nu te-aş fi lăsat. fără posibilitatea de a lua 
legătura cu mine. Ştii asta, nu-i aşa, draga mea? 

O implora, chinuit de remuşcări. 

- Da, Glen, ştiu. Dar m-am gândit că dacă îţi 
spuneam, ai fi luat-o ca. drept un fel de şantaj 
sentimental, înţelegi. Un fel de a te prinde în cursă. 
Te-ai fi simţit obligat să te căsătoreşti cu mine fără ca 
pentru asta să fii sigur de. mine. Părerea care o aveai 
despre mine nu era deja foarte bună. Nu vroiam să 
provoc alte neînţelegeri. 

Glen scutură din cap chinuit de reproşuri. 

- Sufereai singură în colţul tău, în timp ce eu, eu. 

Elsie mi-a vorbit despre indispoziţiile tale. Oh, vroiam 
să ai încredere în mine, Nella, să mă laşi să iau în 
mâinile mele destinul tău şi al lui Debbie. Câte 
confuzii, totuşi! Nu puteam proceda mai bine ca să-ţi 
dovedesc că nu te merit! De câte ori trebuie să-ţi fi 
dorit să. pierzi acest copil. 

Nella închise ochii şi întoarse capul, revoltată că 
el îşi putea imagina asemenea orori. 

- Te rog, Nella, spune-mi ce intenţii ai! Dacă 
gândul să ai un copil de la mine îţi este insuportabil, 
voi înţelege, să ştii. M-am purtat atât de urât! Mai 
întâi, te-a costat slujba ta. Pe urmă, m-ai implorat să 
nu te. forţez. Şi eu, în mod egoist, n-am ţinut cont! M- 
am impus, te-am obligat să. 

- Nu, strigă Nella deschizând ochii. 

Ea îl împiedică să continue, punându-i un deget 
pe buze. 

- Nu m-ai obligat, Glen - poate puţin, la început. 
Eram de acord, crede-mă, chiar te doream foarte 
mult. eram foarte dornică să facem dragoste. 

- Nu, este imposibil! Nu mă iubeai, cum puteai să 
mă iubeşti în aceste condiţii? Mi-ai cedat, pentru că 
aveai nevoie de bani pentru Debbie! 

Nella îi mângâie obrazul, hotărâtă să-i 
dovedească sinceritatea ei. 

- Copilul nostru a fost conceput din dragoste, 
Glen. Din dragostea mea, fără a ta. N-am consimţit la 
început, pentru că mă invinuiai că m-am vândut altor 

bărbaţi. Şi apoi, în braţele tale, am uitat cât rău mi-ai 
făcut. Pe Debbie la fel, am uitat-o în acel moment. Nu 
existai decât tu, Glen, te asigur. 

- Nella, te rog. Ştiu, ţi-am spus cuvinte de 
neiertat! Mi-am pierdut firea! Eram nebun de 
dragoste, nebun de dragostea mea pentru tine! 
Aşteptasem atât de mult timp.. şi te doream atât de 
mult! 

O strânse mai tare în braţe, şoptind în părul ei: 

- Lasă-mă să veghez asupra ta. N-am să-ţi cer mai 
mult. Niciodată. Lasă-mă să vă protejez, pe tine, pe 
Debbie şi copilul nostru! Toată dragostea pe care o 
am în mine, ţi-o dăruiesc, Nella! Iți aparţine ca şi cum 
ar fi carne din carnea ta. 

Lunga limuzină neagră opri în faţa hotelului 
Regent. Degeaba protestă Nella că indispoziţia ei 
trecuse şi că era sigură că nu va leşina, Glen, insistă 
s-o ducă în braţe până în apartamentul lui. O depuse 
delicat în pat, îi scoase pantofii şi o înveli cu o 
cuvertură. Pe urmă ridică telefonul şi ceru să vină de 
urgenţă cel mai bun ginecolog din oraş. Costul va fi 
suportat de el, preciză el cu aceeaşi autoritate. 

Nella consideră că prezenţa unui specialist la 
căpătâiul ei nu era indispensabilă şi i-o spuse lui 
Glen. El rămase neînduplecat în această privinţă. 

-Trebuie să ştim neapărat dacă totul merge bine, 
şi dacă. 

Incepu să se plimbe încoace şi încolo prin cameră 
şi se opri 

brusc. Apoi veni şi se aşeză pe marginea patului, 
foarte aproape de tânăra femeie. li luă mâna şi i-o 
mângâie, vizibil răvăşit. 

- Ascultă Nella, dacă nu vrei acest copil, dacă 
doreşti. 

Nella tresări. 

- Asta doreşti tu, Glen? 

- Eu n-am dorinţă mai scumpă pe lume decât să 
am. 

El se întrerupse, era o hotărâre atât de grea. 

- Dar trebuie să mă gândesc mai întâi la tine! 
Până acum n-am făcut decât să-ţi impun pretenţiile 
mele, dorinţele mele. 

- Nu, nu este adevărat! protestă Nella cu 
vehemenţă. Mulțumită ţie, Debbie este salvată şi. 

- Da, Nella, dar cu ce preţ? o nouă sarcină pentru 
tine. 

-Te iubesc Glen! Chiar dacă n-ai să te căsătoreşti 
cu mine, am să păstrez copilul tău! Aşa îmi va 
rămâne, orice s-ar întâmpla, ceva de la tine. 

- Nella. 

O licărire de speranţă se aprinse în ochii lui. 

- Te iubesc, Glen, repetă Nella cu ardoare. Te rog, 
Glen, trebuie să mă crezi! 

- Oh. Doamne Dumnezeule! 

Era o rugăminte sau un strigăt de revoltă? Nella 
n-avea timp să se întrebe deoarece, Glen deja o 
luase din nou în braţe şi exclamă cu o voce gâtuită: 

- Spune-mi că nu visez, Nella! Spune-mi că totul 
este adevărat! Atât de mult mi-am dorit-o, toată 
viaţa.! 

- Te iubesc, şopti ea strecurându-şi braţele în 
jurul mijlocului lui. 

Nella n-avea decât o dorinţă indiscutabilă: să-l 
păstreze astfel lângă ea toată viaţa. 

- Dragostea mea. 

El păru că-şi reţine răsuflarea, de teamă poate, să 
nu curme această clipă minunată. Nella se ghemui la 
pieptul lui, ascultând cum îi bătea inima foarte tare. 

-Vei putea să mă ierţi pentru toţi aceşti ani 
pierduţi, Glen? 

Un hohot de râs vesel îi răspunse, în timp ce Glen 
o aşeza 
din nou pe perne, cu infinită delicateţe. 

Cu faţa radiind de fericire, se aplecă spre ea 
şoptind cu ochii strălucitori de dragoste: 

- Viaţa mea începe astăzi, restul nu există. 

Şi o sărută cu ardoare, cu o emoție care era mult 
mai mult decât simpla dorinţă fizică. Nella înţelese ce 
mult însemna ea pentru el, după felul cum îi mângâia 
fruntea, obrajii. Era adoraţie în gesturile şi privirile lui 
şi o fericire intensă în zâmbetul lui. 

Revelația acestei pasiuni mistuitoare o umplu pe 
Nella de o mare umilinţă. lată ce explica în fine 
violenţa pe care o bănuise întotdeauna la Glen. Fără 
această lipsă de măsură ar fi putut să-şi stăpânească 
dragostea pentru ea? Şi acum când nu-l mai refuza, 

el îşi regăsea echilibrul şi bucuria de viaţă. Ea spera 
numai să fie demnă de a se căsători cu el. 

Doctorul ajunse în sfârşit. O examină îndelung pe 
Nella, punându-i numeroase întrebări asupra 
indispoziţiilor matinale. El vru să ştie, între altele, 
dacă fusese stresată recent. Cum ea negă categoric, 
el păru surprins, dar Glen interveni pe loc. 

- A traversat o perioadă în care a fost supusă unor 
grele încercări. Asta poate avea consecinţe asupra 
stării ei? 

- Este foarte probabil, fără îndoială echilibrul ei 
hormonal a avut de suferit. In acest caz, nu trebuie 
decât să se odihnească. Fără oboseală fizică, fără 
iritări. Bineînţeles, dacă intervin alte probleme, soţia 
dumneavoastră va trebui să urmeze un tratament 
terapeutic. Dar este preferabil să-l evităm, este de la 
sine înţeles. 

Medicul o privi pe tânăra femeie cu un aer grav. 

- Evident, dacă vă este rău sau dacă ceva vi se 
pare anormal, chemaţi-mă imediat. 

- Am înţeles doctore, promise Nella fără cea mai 
mică ezitare. 

Nu vroia să-şi asume nici un risc, ţinea foarte mult 
ca sarcina ei să decurgă în cele mai bune condiţii 
posibile. Dorea atât de mult acest copil. 

-Va fi bine menajată, doctore, declară Glen. 

După plecarea ginecologului, Nella îşi exprimă 
deplina uşurare, micile ei indispoziţii nu ascundeau 
nimic grav. Glen se arătă mai puţin optimist. 

- Promite-mi că te vei odihni aşa cum ţi-a 
recomandat doctorul! O să rămâi aici, nu-ţi face nici o 
grijă. 

El o luă în braţe şi o strânse adăugând: 

-Am să-i telefonez Elsei să ţi-o aducă pe Debbie. 
Am să mă ocup eu de toate. Sunt telefoane peste tot 
în acest apartament, aşa că dacă ai nevoie poţi cere 
ajutor. 

- Nu vei rămâne cu mine? 

- Din păcate, nu. Aş fi vrut, dar. oh, doar o mică 
afacere de rezolvat şi care nu poate aştepta, îmi pare 
rău. Dar, înainte de orice altceva şi chiar mâine 
dimineaţă mă angajez să obţin o dispensă ca să 
putem să ne căsătorim cât mai repede! 

Nella izbucni în râs şi-i încercui gâtul cu braţele. 
Această nerăbdare o bucura. Ea îi zâmbi cu un aer 
încântat. 

-In cazul acesta, am să fac tot ce ai să vrei. 

- Nu mă tenta prea mult, draga mea. Ai putea 
regreta aceste cuvinte imprudente. Din fericire i-am 
promis doctorului că am să veghez asupra ta! 

El se aplecă, îi luă buzele în stăpânire si sărutul 
pe care-l schimbară deveni foarte repede pasionat, 
căruia Glen îi puse cuminte capăt primul. 

Nella îl lăsă să se îndepărteze cu regret şi-l auzi 
oftând când luă meniul pe etaj de pe măsuţa de la 
căpătâiul patului. 

- Bine, trebuie să mănânci, ordin de la doctor! Şi 
lucruri bune, ca să fii în deplină sănătate si la fel si 

bebeluşul. 

El îi enumeră mâncărurile propuse, evaluând 
valoarea nutritivă a tuturor ingredientelor. Nella se 
simţi complet destinsă acum şi începu să râdă. 

-Trebuie să veghez ca să te hrăneşti cum trebuie! 
remarcă el ironic, dar rămânândăd serios. 

- Am să-mi supraveghez regimul îndeaproape, am 
jurat! 

Pentru că nu putea face nimic ca toată lumea, 
Glen comandă un adevărat festin şi se arătă atât de 
convingător încât Nella ajunse să mănânce cu poftă. 

- Vezi că sunt un bun sfătuitor, făcu Glen, 
mulţumit de el, când ea termină. Vezi că ai nevoie de 
mine! 

Ea se simţea mult mai bine. Şi nu putu decât să 
aprobe. 

- Este adevărat. Am nevoie de tine şi te iubesc. 

- Nella. 

Glen îşi împleti degetele cu ale ei. Păru că se 
gândeşte, cu sprâncenele încruntate, ca şi cum îşi 
căuta cuvintele. 

- M-am purtat atât de prosteşte. Nu te merit. 
Totuşi, în adâncul sufletului meu, am ştiut 
întotdeauna că eram făcuţi unul pentru altul. Imi 
repetam că trebuie doar să ajut puţin destinul ca să 
fim unul al celuilalt. 

li aruncă o privire jenată. 

- Viaţa nu m-a răsfăţat la început. Nu ştiam decât 

să mă bat pentru a obţine ce-mi doream. Ştiam bine 
că nu mi se făceau niciodată cadouri. Că nimic nu mi 
se va servi pe tavă! Dar, alături de tine, care eşti atât 
de generoasă, mi-e ruşine, foarte ruşine. lţi promit că 
pe viitor am să fiu demn de noblețea ta sufletească! 

- Şi tu ai o imensă generozitate, Glen. 

- Nu la fel ca tine. Totuşi, este un lucru pe care l- 
am dat întotdeauna fără să-l iau înapoi, cuvântul meu 
de onoare. Aşadar, ai încredere în mine, Nella, voi 
veghea asupra ta şi a lui Debbie, asupra tuturor 
celorlalţi copii pe care-i vom avea, îţi jur! Şi îţi jur că 
am să fac tot ce este posibil, întotdeauna ca să fii 
fericită. Mă crezi oare? Te rog, spune-mi că mă crezi! 

Nella zâmbi, dorea atât de mult să risipească 
ultimii nori. 

- Da, te cred, dragul meu. 

Scoase un oftat de satisfacţie şi-l trase pe Glen pe 
pernă, aproape de ea. 

A fost o noapte de fericire intensă, chiar dacă n- 
au făcut dragoste. N-aveau nevoie de această 
intimitate fizică; simplul fapt de a fi împreună, strâns 
înlănţuiţi, era suficient să fie fericiţi şi să-şi 
demonstreze că erau împreună pe viaţă. Nella savura 
din plin această armonie, ştia că dorinţa ei cea mai 
scumpă fusese în sfârşit împlinită şi că acest bărbat 
pe care-l adora îşi va petrece restul zilelor iubind-o. 

A doua zi dimineaţă şi pentru prima dată după 
săptămâni de zile, Nella nu simţi nici o indispoziţie. 
Glen ţinu cu toate acestea să-şi ia micul dejun în pat. 

El puse mai multe perne la spatele ei şi o instală 
confortabil; ea purta un halat alb de baie, pluşat, 
împodobit cu monograma hotelului şi nu-l scăpa din 
ochi pe bărbatul care o răsfăţa cu atâta tandreţe şi 
dragoste. 

O dată înlăturate perdelele, se descoperi o 
panoramă splendidă asupra portului Sydney, ale 
cărui minunăţii arhitecturale se detaşau sub cerul 
senin al acestei frumoase dimineţii de iarnă australă. 
Harbour Bridge, maiestuosul pod cu care oraşul se 
mândrea pe drept cuvânt îşi ridica spre soare 
scânteietoarea structură splendid lucrată. Opera din 
Sydney semăna de departe cu o ciudată corabie cu 
pânzele umflate, gata să se avânte spre larg. 
Feriboturi străbăteau golful în lungul lui Circular 
Quay, dominat de impresionați zgârie-nori din oţel şi 
sticlă. Vederea se întindea până departe, până la 
zidurile fortului Denison, care delimitau odinioară 
teritoriul celei mai vechi metropole ale Australiei. 

Nella îi promise lui Glen că va fi rezonabilă şi va 
rămâne în pat după plecarea lui. Credea oare că-şi va 
schimba părerea îndată ce va fi singură? Nu este mai 
puţin adevărat că, după mai puţin de cinci minute de 
la plecarea lui din apartament, Nella primi vizita unei 
cameriste cu braţele pline de reviste şi o selecţie din 
cele mai bune romane apărute în cursul lunii. 

Fără ca ea să fi cerut ceva, Nella văzu apărând o 
altă cameristă, în mijlocul dimineţii, cu o tavă cu ceai. 
Puțin mai târziu i se aduse o vază cu două duzini de 

trandafiri roşii absolut sublimi. In sfârşit, Elsie şi 
Debbie veniră s-o vadă cu entuziasmul lor frizând 
delirul. 

- Şi noi o să locuim aici, mămico! anunţă veselă 
Debbie. 

Abia dacă avu timp să-şi sărute mama, fiind prea 
nerăbdătoare să alerge la fereastră pentru a admira 
panorama. 

- Glen ne-a rezervat apartamentul vecin, îi explică 
Elsie care strălucea în mijlocul acestui lux. Ah, şi 
apoi, mi-am vândut toate tablourile! Sunt bogată, 
Nella, foarte, foarte bogată. 

In timpul orei care a umat, Nella îşi ascultă 
prietena povestindu-i triumful ei. Expoziţia avusese 
un succes care depăşise toate speranţele ei. Şi 
magicianul care făcuse posibil un asemenea miracol 
nu era altul decât dragul ei Bruno Vincente. Elsie nu 
epuiza elogiile la adresa lui şi se felicita de 
asemenea, pentru articolele antuziaste apărute în 
presa de dimineaţă. 

- Dar ce mi-a umplut mai ales inima de bucurie, a 
fost faptul că v-aţi împăcat, Glen şi cu tine! 

Elsie fu întreruptă în acea clipă de un comisionar 
al hotelului aducând diverse pachete pe care un 
magazin foarte elegant din Sydney le livrase pe 
numele Nellei. 

Cu nerăbdarea ei obişnuită, Debbie o ajută pe 
mama ei să despacheteze. Nişte veritabile minunăţii. 

Din cutiile frumos legate cu panglici scoaseră 
delicate garnituri de noapte şi neglijeuri de mătase 
împodobite cu dantele fine. Nella nu văzuse niciodată 
lenjerie atât de fină. Şi ce varietate de culori, toate 
superbe, de la alb sidefiu la negru, trecând prin 
culoarea piersicii, verde luminos, bleu pastelat şi roşu 
aprins! 

- Hotărât lucru, bărbatul acesta este îndrăgostit 
ca un nebun de tine! exclamă Elsie, pierdută de 
admiraţie. 

- Pune-o pe cea verde, mămico! 

Nella se execută şi avu aproape impresia că este 
un star de cinema când se învârti ţanţoş în diafana 
cămaşă de noapte şi dezabieul asortat, sub ochii 
încântați ai fiicei ei. 

- După părerea mea, orice motiv e bun ca să 
părăseşti patul, remarcă Elsie cu umor. De altfel, ai 
face bine să te întorci în el! Dacă apare Glen, o să ne 
certe pe toate trei. 

La ora prânzului, li se aduse un prânz şi mai 
extraordinar decât cina din ajun şi Nella îşi regăsi 
apetitul sănătos pe care-l pierduse de câteva luni. 

- Este o nebunie cum mă răsfaţă Glen! remarcă 
ea râzând. 

Debbie găsea că este foarte plăcut şi o declară 
sus şi tare, 
cu adevărată candoare. 

- Oh, mie îmi place să fiu răsfăţată! 

- Şi mie la fel! îi întări spusele Elsie, găsind meniul 
întru totul pe gustul ei. 

Când terminară masa, Elsie hotări că este vremea 
ca Nella să se odihnească. Ea o trimise pe Debbie să- 
şi facă siesta în camera ei. Nella nu dormi; întinsă în 
patul ei mare, se lăsă în voia unei lungi visări până la 
întoarcerea lui Glen. Il întâmpină cu atâta bucurie şi 
înflăcărare încât avură mari dificultăţi să nu cedeze 
altor tentaţii. Dar sănătatea copilului lor trecea 
înainte de toate... 

Glen îi întinse Nellei nişte hârtii, cu un aer 
triumfător. 

- Semnează aici. 

Era un formular în vederea căsătoriei lor. 

- Şi acum, draga mea, povesteşte-mi cum ţi-ai 
petrecut ziua. 

Când Nella termină de povestit, Glen făcu 
observaţia că ansamblul verde luminos îi venea de 
minune şi se felicita pentru că alesese bine. 

- Am gusturi bune, se pare. De acum înainte, voi 
alege numai ce-ţi vine cel mai bine. La Roma, la 
Paris, la Londra, la New York. Pretutindeni. 

Debbie li se alătură pentru cină şi Nella observă 
cu câtă tandreţe se ocupa Glen de fetiţă. Nu era de 
mirare că Elsie îl adoptase imediat pe acest bărbat, în 
după-amiaza când adusese bradul de Crăciun. Căci 
se purta într-adevăr extraordinar cu Debbie, atât de 
atent, atât de iubitor! Ştia s-o facă să râdă şi-i arăta 
în modul cel mai firesc din lume cât de dragă era 

inimii lui. Debbie, bineînţeles, nu putea decât să-l 
adore. 

Elsie, care luase cina cu Bruno Vincente la 
Kablers, cel mai elegant restaurant de la etajul întâi, 
veni după aceea s-o ia pe Debbie s-o ducă la culcare. 
Bruno se informă foarte amabil de starea de sănătate 
a Nellei, apoi începu o conversaţie aparte cu Glen, în 
timp ce Debbie se cuibări în braţele mamei pentru o 
ultimă mângâiere. 

Nella nu se putea opri să observe schimbarea de 
expresie a lui Bruno care asculta cu atenţie ce-i 
spunea Glen. Cei doi bărbaţi discutau cu voce 
scăzută şi nu auzea ce vorbeau, dar fizionomia dură a 
lui Glen o întoarse cu trei luni în urmă. Se înfioră, fără 
voia ei, la amintirea acelei seri când, în marele hol al 
aceluiaşi hotel, dăduse peste Glen când ea avea 
întâlnire cu Bruno Vincente. O relaţie de afaceri, 
spusese el atunci şi Nella se întrebă ce gen de afaceri 
puteau trata împreună. Şi de atâta timp! 

- Mâine, declară Bruno cu autoritate, ridicând uşor 
tonul. 

Glen înclină din cap, apoi îşi regăsi zâmbetul 
afabil spre 
Elsie care se apropiase de Bruno. Luând-o pe Debbie 
de mână, Glen o conduse la uşă apoi reveni spre 
Nella. 

Tânăra femeie era atât de fericită să se 
regăsească în braţele lui şoptindu-i cuvinte de 
dragoste, încât nu se mai gândi la relaţiile lui cu 

Bruno Vincente. 

Glen aranjase ca mariajul lor să aibă loc zece zile 
mai târziu. lahtul lui - iahtul lor - era deja în drum 
spre Mediterana. 

- Dacă te tentează - şi bineînţeles dacă te simţi 
suficient de bine - putem, pentru luna noastră de 
miere, să facem o lungă croazieră în insulele 
bazinului Mediteranean. Sunt atât de frumoase! 

El nu-i anunţă vestea decât a doua zi dimineaţă, 
după micul dejun. 

- Trei zile. Patru, cel mult. Nu mai mult, îţi promit! 
După aceea, nimic nu ne va mai despărţi. Dar trebuie 
să plec, Nella. 

Instinctul îi şoptea că trebuia să facă totul să-l 
păstreze lângă ea, astfel că exclamă: 

- Dar de ce trebuie să pleci, Glen? De ce acum? 

El îi zâmbi cu aerul omului care nu va reveni 
asupra hotărârii luate. 

- Doar un mic voiaj de afaceri, Nella. N-ai de ce 
să-ţi faci grijL 

Nella se încruntă. 

- Ce fel de afaceri faci? Nu mi-ai spus niciodată. 
De altfel, nu ştiu mare lucru despre viaţa ta - viaţa pe 
care o duci acum, vreau să spun. 

Glen continua să zâmbească 

- Viaţa mea, acum, eşti tu, cât despre afacerile 
mele. Investiţiile mele aduc beneficii bune. Ca 
acţiunile NECSEC, de exemplu. Totul merge bine, 
norocul îmi surâde, nu văd ce rău mi s-ar putea 

întâmpla! 

Dar Nella citi în ochii lui că nu-i dezvăluia totul şi o 
cuprinse brusc teama. 

- Glen, să nu te amesteci în ceva periculos, de 
genul traficului de arme, ca pe vremuri. 

Glen izbucni în râs. 

- Oh, asta aparţine trecutului. Nu, iubirea mea, de 
data asta este vorba de o misiune pe deplin 
respectabilă. Şi care îmi va aduce mulţi bani. Vreau 
să fie o surpriză, am să-ţi povestec totul când mă 
întorc. 

- Când o să te întorci de unde? 

Brusc, un gând înspăimântător îi trecu prin minte. 

- Glen, dacă ai să faci un zbor cu planorul n-am să 
ţi-o iert niciodată! 

El o luă în braţe. 

- Te asigur, draga mea, că n-am să fac un zbor cu 
planorul! Dar mai curând ceva ce mi-ai sugerat chiar 
tu. Şi acum, nu mai pot da înapoi, mi-am dat cuvântul 
şi mai multe persoane contează pe mine ca să duc la 
bun sfârşit acest plan. Aşadar, te rog, nu te chinui! 
Gândeşte-te la copil, fii rezonabilă. Şi ai încredere în 
mine, nimic pe lume nu mă va împiedica să mă întorc 
la tine. Nimic! 

- Promite-mi să fii prudent. 

Nella n-ar fi ştiut să spună de ce, dar această 
călătorie a lui Glen o neliniştea. 

- Ai încredere în mine, îi repetă el strângând-o în 

braţe. 

Apoi o sărută îndelung, gustând pentru ultima 
oară 
savoarea buzelor ei, în vederea lungilor ore de 
absenţă care-l aşteptau. 

Când se îndepărtă de ea cu regret, promise, cu 
privirea ţintuită în a ei: 

- Este pentru ultima dată când plec, Nella, este 
ultima mea misiune. După aceea, am să-ţi consacru 
tot timpul meu, am să-mi petrec tot restul vieţii să te 
fac fericită! 

Apoi plecă, fără să-i lase timp să pună alte 
întrebări. 

Nella avu impresia că i se smulgea o parte din ea 
însăşi. Fuseseră atât de apropiaţi într-o armonie atât 
de perfectă! Prea puţin timp, din păcate! Dacă-l va 
pierde vreodată pe Glen, viaţa ei se va sfârşi, Nella 
era foarte conştientă. El avea dreptate, erau făcuţi 
unul pentru altul, pentru totdeauna. 

Dar nu-l va pierde, de ce acest gând stupid? Nu 
pleca decât pentru trei sau patru zile, o simplă 
călătorie de afaceri. Afaceri cu totul respectabile, 
precizase el. Şi-i ceruse să aibă încredere în el, şi ea 
avea. Nu, nu se va frământa degeaba, cu atât mai 
mult cu cât ar fi fost rău pentru copil. 

Nella se aşeză mai bine pe perne, cu un oftat de 
resemnare. Glen vorbise de o surpriză, de ceva ce-i 
sugerase ea. Oare ce-i sugerase? Nu-şi amintea 
nimic, dar fără îndoială Glen avea în minte încă una 
din acele idei extraordinare. Ah, da, era desigur 

foarte plăcut să se lase rasfăţată, alintată! Va trebui 
totuşi să-i spună într-o zi că, pentru ea, cel mai 
important era să fie cu el. 


Capitolul 10 


Glen nu se întoarse în a treia zi. Spre marea 
decepţie a Nellei, care nu ştia unde se afla si ce 
făcea, el nu considerase necesar s-o pună la curent. 
Nici măcar o dată nu-i telefonase, de când plecase! 
Nici măcar să afle ce face. 

Nella, în schimb, urmase întocmai toate 
recomandările lui Glen; rămăsese la pat, având grijă 
să nu se obosească. Dar în a treia seară, pândind 
mereu soneria telefonului, consideră totuşi că el 
exagera. Presupunând că trebuia să fie foarte 
absorbit de treburile lui, nu putea să se elibereze 
câteva minute, cât să-i dea un telefon? Despărțirea 
lor nu-l apăsa? 

Tânjea atât de mult după el! 

Nella îşi reproşă imediat acest acces de proastă 
dispoziţie. Până acum, Glen nu avusese de dat 
socoteală nimănui, trebuia să-i lase timp pentru a se 
obişnui cu noua lui situaţie. Nella înţelegea toate 
astea, dar nu-i scuza totuşi această lipsă de con- 
sideraţie. De altfel, îşi promise să nu-i spună imediat 
lui Glen. 

Dar când se trezi dimineaţa următoare, gândurile 
ei sumbre dispăruseră. Se făcuse timp frumos, 
soarele intra în valuri prin ferestre şi Glen urma să se 
întoarcă dintr-un moment în altul. Nella se desfătă 
sub duş, apoi îşi puse cămaşa de noapte de culoarea 
piersicii şi pentru a-şi înviora puţin tenul prea palid, 

se machie uşor. Apoi îşi pieptănă îndelung părul 
strălucitor care-i cădea pe umeri în valuri grele. 

Deoarece Glen dorea să se odihnească, ei bine, o 
să-i arate cât de cuminte îi urma sfaturile! Nella se 
instală confortabil în patul ei, sprijinită între perne, cu 
revistele întinse pe cuvertură, la îndemână. Elsie şi 
Debbie veniră să-i spună bună dimineaţa şi petrecură 
câteva minute cu ea. 

- Deoarece este timp frumos, o duc pe Debbie să 
viziteze grădina zoologică din Parcul Taronga, o 
anunţă Elsie cu un aer complice. 

- Oh, este o idee excelentă, aprobă imediat Nella. 

Puțin după plecarea lor, tânăra femeie tresări 
când se bătu la uşă. Glen, se gândi ea cu inima 
bătând mai repede. Dar nu, nu putea fi el, el nu bate 
la uşă, avea cheia lui. Fără îndoială un lucrător al 
hotelului, îşi spuse Nella care se duse să deschidă. Ce 
mare surpriză avu să-l descopere pe Bruno Vincente 
în prag! Niciodată nu venise fără Elsie. 

De ce arbora oare această mină veselă? Cu ochii 
strălucitori, cu obrajii îmbujoraţi, vorbea mai mult ca 
de obicei, cu mâinile. 

- Totul merge bine, Nella! strigă el cu un aer 
triumfător. Numai o mică neplăcere, o uşoară 
împotrivire, dar domnul Shannon va fi prezent 
negreşit la ceremonia căsătoriei. Şi chiar înainte, 
dacă va fi posibil. 

Nella îl asculta cu stupefacţie. Glen îi dăduse veşti 
despre el lui Bruno Vincente şi nu ei? Şi brusc, îi 

revăzu pe cei doi bărbaţi vorbind deoparte în ajunul 
plecării lui Glen. 

- Ai vreo legătură cu această călătorie de afaceri a 
lui Glen, Bruno? 

- Pentru asta am venit în Australia. 

Nu reuşea să-şi ascundă bucuria când continuă: 

- După luni de zile de pregătire, de organizare, 
iată, s-a făcut! Ah, ce bine e să reuşeşti! 

- Să reuşeşti, ce? întrebă Nella nu fără nerăbdare. 
Şi de ce Glen nu s-a întors? Spune-mi ce-l întârzie. 

Bruno îşi potoli exaltarea, o luă pe Nella de braţ şi 
o conduse încet spre pat. 

- Fii calmă, Nella, fii calmă. Domnul Shannnon a 
că n-ai de ce să te îngrijorezi! 

El se exprima pe un ton prea liniştitor ca să fie 
cinstit, şi Nella începu să se teamă. Tot felul de idei 
stranii îi trecură insidios prin minte. 

- O „mică neplăcere“, ai spus când ai sosit. Ce fel 
de neplăcere are, Bruno? 

-Dacă te întinzi, am să-ţi explic. Dar mai ales, fără 
agitaţie. 

Nella se supuse, cu gâtul uscat. Se strecură în pat 
şi încercă 
să nu arate că era moartă de grijă. 

Bruno îi zâmbi clătinând aprobator din cap. 

- Inainte de orice, trebuie să ştii că nu-l mai paşte 
nici un pericol, acum. Se restabileşte fără probleme. 
Şi mai cu seamă, nu-ţi face griji. 

Să nu-şi facă griji? Nella aproape urlă: 

- Se restabileşte din ce, Bruno? 

ltalianul ezită, căutându-şi cuvintele. 

- O mică rană. A primit un glonţ în umăr, şi, hm. a 
avut de asemenea. o comoţie. Să călătorească în 
acest moment a fost sfătuit să n-o facă, se înţelege, 
dar este bine, să nu-ţi faci nici o grijă pentru el. Un 
doctor care-l cunoaşte de mult se ocupă de el, acolo, 
în Florida, fii fără teamă, este pe mâini bune. 

Dar era peste puterile lui, Bruno trebuia să dea 
frâu liber bucuriei lui. 

- A reuşit, îţi dai seama? Mi se spusese că era 
singurul din lume care putea s-o facă! Şi a făcut-o, a 
reuşit imposibilul! 

- Făcând să se tragă asupra lui, observă tăios 
Nella. 

Faptul că Glen putuse s-o mintă o făcu furioasă. 
Nu se 
trăgea asupra oamenilor însărcinaţi cu o misiune 
respectabilă! Şi acest doctor care-l cunoştea de mult! 
Susţinuse totuşi că timpurile acelea erau revolute, că 
trecutul era îngropat! Şi chiar îi ceruse să aibă 
încredere în el! 

Pentru că trebuia să-şi verse furia pe cineva, 
neputând să-l facă în mod direct răspunzător pe 
Glen, Nella îl atacă pe Bruno. Căci era evident, 
comerciantul italian de tablouri era amestecat în 
periculoasa misiune a lui Glen. Şi când te gândeşti 

că-l considera un gentelman! 

- De ce şi-a asumat atâtea riscuri? Miza merita 
oare osteneala? Spune-mi tot, Bruno, vreau să ştiu, 
imediat! 

Atunci, Bruno îi povesti cu un lirism care o derută 
pe tânăra femeie: 

- Miza, Nella? Cea mai mare colecţie de Fauvişti şi 
Postimpresionişti care a fost scoasă vreodată 
clandestin din Rusia! Cei mai extraordinari maeştri se 
găseau depozitaţi la Moscova şi la Leningrad, orice 
reproducere era interzisă, şi nici măcar nu puteau fi 
văzuţi! Dar guvernul voia aur. Şi astfel, tablourile au 
fost trimise spre America de Sud - Dumnezeu ştie 
prin ce mijloace ocolite! 

El îşi înăbuşi un râs uşor, înainte de a continua la 
fel de entuziast. 

- Şi când te gândeşti că ei credeau că au dat 
lovitura secolului! Au încercat să ne păcălească, dar 
n-au ţinut seama de Glen Shannon! El le-a 
demonstrat că este cel mai tare! Şi de aceea, a 
încasat un glonţ. Dar. acum. toată lumea va putea 
admira din nou aceste tablouri sublime! Rouault, 
Matisse, Pissarro, Dufy, Picasso, Cezanne. 

Deloc impresionată, dar furioasă că Glen îi 
ascunsese adevărul, Nella întrebă tăios: 

- Şi unde a trebuit să se ducă pentru această 
treabă murdară? 

- Ah, ce bărbat formidabil! Să scoată toată 

colecţia prin Chile, pe urmă s-o îmbarce pe iahtul lui, 
apoi să traverseze Canalul Panama. 

Nella simţi îngheţându-i sângele în vene. 

- Prin Chile? Dar acolo sunt tot timpul în revoluţie! 

- Da, o situaţie politică instabilă, ceva tulburări, 
admise italianul. Dar, vezi, această stare de lucruri 
permite să foloseşti corupţia acolo unde trebuie. In 
plus, autorităţile supraveghează mult mai puţin pe 
cei care vin şi pleacă, îndată ce o ţară cade în haos. 
Astfel încât domnul Shannon a putut organiza o 
întreagă reţea de sprijin din foştii săi prieteni de 
odinioară. 

In timp ce Bruno se lansa plin de mândrie în 
amănuntele planului pus în aplicare de Glen, Nella 
simţi că furia ei nu va întârzia să izbucnească. 

O misiune respectabilă, îi spusese! Dar nici un 
cuvânt asupra restului: corupţia, subversiunea, 
regăsirea vechilor lui prieteni, traficanţi de arme“ Oh, 
nu, nu va face un zbor cu planorul. Doar o mică 
plimbare într-o ţară în plină revoluţie, cu o hoardă de 
contrabandişti! Şi să se măsoare cu agenţii sovietice! 

- Dacă planul vostru a fost atât de bine pus la 
punct, cum se face că Glen a fost rănit? întrebă cu 
amărăciune Nella. 

Bruno Vincente se posomori brusc. 

-A izbucnit neaşteptat o altercaţie pe chei în 
momentul îmbarcării tablourilor la bordul iahtului. In 
ultima clipă, ruşii au prins de veste şi au încercat să-l 

împiedice pe domnul Shannon să plece. Dacă am 
înţeles bine, ajuta pe unul dintre prietenii săi să se 
urce într-o barcă, atunci când a fost atins. 

- Rana este gravă? strigă Nella, simțind că o lasă 
nervii. 

Bruno se grăbi s-o liniştească. 

- Glonţul n-a făcut decât să traverseze umărul, 
evitând plămânul şi artera pulmonară. Are doar o 
rană superficială. 

- Şi comoţia cerebrală? 

- Oh. hm. o zgărietură superficială a pielii capului. 
Sau mai curând o julitură. Câteva puncte de sutură şi 
asta-i tot. Nu, te asigur, Nella, este bine. 

Fusese atins de două ori! Nella tuna şi fulgera 
împotriva celor doi inconştienţi. Să te joci cu viaţa 
unui om pentru câteva nenorocite tablouri pe care 
lumea le-ar fi uitat, trebuia să fii nebun! 

Nella îi aruncă o privire furioasă lui Bruno 
Vincente. 

- Dumneata eşti creierul afacerii, pariez. Crezi într- 
adevăr că merita osteneala să rişti viaţa lui Glen 
pentru atât de puţin? 

In toată bucuria lui, Bruno nu remarcă acreala 
tonului tinerei femei. 

- Această colecţie se dovedeşte de o importanţă 
istorică esenţială. Am autentificat-o eu însumi, acum 
câteva luni, când m-am dus în misiune secretă în 
Bolivia. In prezent, valorează cel puţin o sută de 

milioane de dolari! 

Ei şi? Cât valora suma cea mai fabuloasă în 
comparaţie cu viaţa lui Glen? Ultima lui misiune, 
afirmase el! Ah, da, ar fi putut fi ultima, în adevăratul 
sens al cuvântului! 

- Oh, am să-l omor! exclamă ea. 

- Poftim? Ce spui? întrebă politicos Bruno, care 
plutea încă în nori. 

Nella înlătură cuvertura, se dădu jos din pat şi se 
îndreptă spre italian, scoasă din fire. 

- Voi bărbaţii, nu vă gândiţi decât la putere şi la 
consacrare! N-aveţi nici un bun-simţ! Jim n-avea 
decât o idee în cap: zborul cu planorul. Glen se duce 
la capătul pământului să-şi rişte viaţa pentru nimic. 
Şi nici tu nu faci mai multe parale, Bruno Vincente, 
care culegi laurii din umbră! 

El se dădu înapoi, alarmat brusc de acest acces 
de furie. 

- Mai ales nu te agita, Nella, nu trebuie. îţi repet, 
totul va fi bine. 

- Am să mă agit cât îmi place! De altfel, mă simt 
bine, sunt în plină formă! Gata de atac, pregătită să 
mă bat. Cu tine, pentru început, tu mi l-ai furat! 

Cum Nella îl ameninţa cu pumnul ridicat, Bruno 
Vincente bătu în retragere, din ce în ce mai speriat 
de atâta virulență. 

- Eu sunt negustor de tablouri, Nella! Afacerea a 
negociat-o domnul Shannon şi comisionul pe care l-a 

cerut este o adevărată extorcare de fonduri. Eu nu l- 
am obligat nicidecum! 

- Dar îţi place, nu? îţi place la nebunie să câştigi, 
să izbândeşti! 

- El este bine, Nella, de ce eşti atât de. 

- Şi dacă ar fi fost ucis, hai? Te-ai gândit la asta, 
Bruno? Dacă murea, continuai să-ţi cânţi victoria? 

- Dar. 

Nella nu se mai putea controla. 

- Afară! M-am săturat să mă cert cu voi, bărbaţii! 
Toţi sunteţi nişte iresponsabili, care mai de care! 

Bruno se grăbi să ajungă la uşă. El se întoarse 
pentru ultima oară, totuşi, cu un aer preocupat. 

- Eu. hm. este preferabil ca asta să nu afle, Nella, 
înţelegi. 

- Nu te nelinişti, ripostă Nella cu arţag. Secretul 
tău nerod va fi bine păstrat, n-o să bat toba cât de 
absurzi sunteţi, Glen şi cu tine! 

ltalianul dispăru fără să mai adauge nimic, cu o 
mină pocăită şi Nella fu tentată o clipă să-i arunce în 
cap vaza cu trandafiri pe care i-o trimisese Glen. 
Trandafiri roşii, simbolul dragostei. Dragostea 
însemna să rămâi lângă fiinţa iubită, nu să alergi la 
capătul lumii pentru banii primului negustor de 
tablouri ieşit în cale! 

Nella măsură mult timp camera în lung şi-n lat, 
fără să se calmeze. Ah, nu se înşelase acum şase ani, 
văzuse bine, nu puteai avea încredere în Glen 

Shannon. Nu numai că-i ascunsese adevărul, dar se 
jucase cu viaţa lui! Cum va putea vreodată să i-o 
încredinţeze pe a ei şi a copiilor săi? 

Jim i-o spusese bine. Glen nu trăia decât pentru 
aventură. De câte ori nu-l antrenase să facă prostii 
când erau copii! Şi toate extravaganţele lui de adult! 
Acţiunile NECSEC cumpărate necugetat şi pe care i le 
oferise pe urmă regeşte! Şi acel strălucitor pom de 
Crăciun comandat pentru Debbie în plină lună iunie! 
Fără să mai vorbim de cadourile somptuoase cu care 
o copleşea pe ea. 

Elsie spunea că este nebun de dragoste pentru a 
explica toate aceste excentricităţi. Nella gândea 
altfel; dacă o iubea cu adevărat, Glen ar fi renunţat 
imediat la aventură. Şi apoi, cum putea să iubească 
un asemenea inconştient? Cu atât mai puţin să facă 
din el un soţ, tatăl copiilor ei? Ce influenţă proastă ar 
avea asupra acestor sărmane fiinţe nevinovate? Şi ce 
vor face dacă vor avea un fiu care să-i semene? 

In orice caz, Glen avea tot interesul să se întoarcă 
înaintea datei prevăzute pentru căsătorie, altfel nu se 
va căsători cu el! Avea nevoie de o lecţie! Ea n-avea 
ce face cu un fel de Arsene Lupin al timpurilor 
moderne, voia un soţ care să se comporte ca toată 
lumea, într-un cuvânt un bărbat normal! 

Foarte hotărâtă să-l facă să asculte de rațiune, 
îndată ce va trece pragul, Nella se înarmă cu răbdare 
în cursul zilelor care urmară. Elsie şi Debbie nu 

bănuiră nimic; ea se arătă de un calm olimpian în 
prezenţa lor, prefăcându-se chiar că aşteaptă 
întoarcerea lui Glen în cea mai deplină linişte. 

Ginecologul veni s-o examineze la sfârşitul 
săptămânii şi diagnosticul se dovedi complet 
liniştitor. Sarcina mergea normal, orice risc de avort 
era de acum înainte înlăturat. 

- Sunteţi strălucitoare, doamnă dragă, adăugă el, 
o săptămână de odihnă la pat v-a făcut cel mai mare 
bine! 

Evident, el nu putea ghici. Şi Nella se feri să-i 
dezvăluie că era pe picior de război, că ceea ce făcea 
să-i strălucească ochii n-avea nici o legătură cu 
viitoarea ei maternitate! 

O telegramă sosi în ajunul căsătoriei: „Mă întorc 
seara asta 
- Te iubesc - Glen“. Nici un cuvânt de scuză, nici o 
explicaţie, nici o oră precisă! Nella nu putu decât să- 
şi strângă pumnii şi să-şi pună la punct planul. 

Mai întâi, îşi puse cămaşa din mătase roşie, apoi 
îşi pieptănă părul lung. De fapt, se simţea teribil de 
nervoasă seara asta, constată ea ridicând receptorul 
pentru a suna la recepţie. Comandă şampanie şi un 
platou cu fructe de mare, apoi îşi puse dezabieul roşu 
care era atât de elegant, se instală pe una din 
canapelele de piele din apropierea ferestrei şi 
aşteptă. 

Orele treceau. Glen nu venea, dar Nella avea cu 

ce-şi ocupa mintea şi aşteptarea nu i se păru prea 
lungă. Repetă în gând tot ce vroia să-i spună, destul 
de mulţumită de discursul de primire. 

Dar când recunoscu zgomotul cheii lui în broască, 
Nella ştiu că inima o trăda. lată că începuse să bată 
dezordonat! Atunci, trebui să facă apel la tot curajul 
pentru a rămâne aşezată, să nu se avânte spre acest 
bărbat care merita orice, în afară de semne de 
afecţiune! Nella luă o înghiţitură bună de şampanie, 
având gâtul teribil de uscat, şi cum Glen se îndreptă 
spre colţul sufrageriei, îşi ridică paharul spre el, 
prefăcându-se că-i închină un toast. 

- la te uită, ia te uită cine se întoarce la noi! 

Palid, cu trăsăturile trase, puţin slăbit, Glen îi 
aruncă un zâmbet mai irezistibil ca oricând. 

- Nella. 

- Ti-ai amintit de mine? făcu ea pe un ton 
sarcastic. 

- Te iubesc, murmură el. 

Vocea lui se frânse într-un oftat şi Nella crezu că 
frumoasele ei hotărâri o părăsesc. 

Dar îşi reveni destul de repede, puse brusc cupa 
pe masa joasă de granit şi ridică spre Glen o privire 
strălucind de mânie. 

- Nu ştii ce înseamnă a iubi, Glen Shannon! Şi 
dacă tu crezi că mă îmbunezi făcând pe eroul rănit te 
înşeli amarnic! 

Glen continua să zâmbească. 

- Roşul îţi vine de minune. 

Nella sări în picioare, aproape tropăind de furie. 

- Nu eşti decât un egoist josnic, avid de glorie! 

- Eşti înnebunitor de frumoasă când te înfurii. 

Cum venea spre ea, Nella îi strigă dându-se 
înapoi: 

- Nu te apropia! Am multe lucruri să-ţi spun şi ai 
tot interesul să mă asculţi! 

Glen îşi scoase haina şi o aruncă pe canapea. 
Arbora acum un surâs maliţios. 

- Oh, ştiu ce mi-ar face bine! Nu mă gândesc 
decât la asta de atâta timp! 

Era oare furie sau lumină în ochii albaştri ai lui 
Glen? Nellei i se făcu brusc foarte cald. Dar nu-şi 
puse întrebări, se încăpăţâna să-i scape în timp ce el 
o urmărea în jurul mesei. 

- De data asta n-am să te las s-o faci, Glen 
Shannon! Şi n-am să rămân aici aşteptând la bunul 
tău plac, în timp ce tu alergi prin lume asumânducţi 
riscuri absurde! Trebuie ca situaţia asta să înceteze 
imediat, te previn că n-am să mai suport! 

- Spune-mi că mă iubeşti, făcu el cu o voce 
mângâietoare, descheindu-şi nasturii cămăşii într-un 
fel deosebit de tulburător. 

- Nici nu te gândi! Te-ai distrat bine, nu? Ai fi 
putut renunţa la această ultimă misiune, dacă ai fi 
vrut! N-aveai nevoie să-ţi rişti viaţa! 

- Draga mea, câtă vreme mă detestai, norocul a 
fost întotdeauna de partea mea. De data asta, mi-a 
întors spatele. Dovadă de netăgăduit că mă iubeşti! 
Doream să mă asigur şi experienţa s-a dovedit 
concludentă. 

- N-ai să fii niciodată adult, Glen Shannon? Ai 
rămas puştiul năbădăios care erai, complet 
iresponsabil! Şi pe deasupra, m-ai minţit! 

- Ah, nu! 

- Mi-ai spus că este vorba de o misiune 
respectabilă! 

- Ce vrei mai respectabil decât să deschizi ochii 
lumii spre cultură? 

- Caută pe altul! In orice caz, n-am să-ţi mai 
acord niciodată încredere! 

Glen ridică braţele spre cer şi-şi strigă în gura 
mare nevinovăția. 

- Şi de ce, Doamne Dumnezeule! Ti-am spus, 
nimic nu mă va împiedica să mă întorc şi iată, m-am 
întors lângă tine, inimioara mea! 

- Ah, inima ta, să vorbim de ea! Nu iubeşte decât 
pericolul, inima ta! Nu te gândeşti decât la asta! 

- Oh, şi la alte lucruri, de asemenea. De altfel, îţi 
jur că n-o să-mi mai treacă nimic prin cap, atâta timp 
cât vom face dragoste împreună, Nella! 

- Nu ne putem petrece tot restul vieţii într-un pat! 

- Pe cuvântul meu, ar merita osteneala să 
încercăm! 

Nella bătu din picior înnebunită de furie. 

- Nu mă asculţi Glen! 

- Ba da, draga mea, ador vocea ta, ce muzică 
dulce pentru urechile mele! 

- De ce, Glen, de ce ai făcut asta? 

O licărire ironică se aprinse în ochii lui Glen 

- In momentul acela, ideea mi-a părut bună. 

El îşi scoase cămaşa şi Nella se înfioră 
descoperind pansamentul, exact sub umărul stâng. 
La câţiva centimetri de. O teamă retrospectivă puse 
stăpânire pe ea, sporindu-i furia. 

- Puteai să fii ucis! Şi pentru ce? 

- Ei bine. mi-am zis că douăzeci de milioane de 
dolari sunt o sumă frumuşică. 

- Douăzeci. 

O prinse, dar ea îi scăpă din nou. 

- Acesta nu-i un motiv! îi aruncă ea cu respiraţia 
tăiată. N-avem nevoie de toţi aceşti bani! 

- Bineînţeles că nu! Dar mi-ai spus că nu există 
fonduri publice pentru a-i ajuta pe copiii handicapati, 
ca Debbie, îţi aminteşti? De aceea, când Vincente a 
intrat în legătură cu mine chiar a doua zi după. după 
ce m-am purtat ca un bădăran, n-am mai ezitat. 
Puteam cel puţin să mă fac util. 

A doua zi. Când el credea că ea se vânduse 
pentru cincizeci de mii de dolari! 

- Fără îndoială, mi-am zis, mai există şi alţi părinţi 
ca tine, care n-aveau mijloacele de a plăti un 

tratament scump care să le vindece copilul. Glen îi 
zâmbi cu tandreţe tinerei femei. 

- Fundaţia Nella Shannon. Sună frumos, nu? Am 
putea încredința gestiunea lor medicilor de la Spitalul 
Camperdown. 

Cum Nella nu reacţiona, el încheie cu o ridicare 
din umeri. 

- In fine, găseam ideea excelentă. 

Nella se străduia să-şi pună ordine în gânduri. 

- Tu. ai făcut asta pentru toţi copiii? 

Glen înclină din cap. 

- In felul acesta, nici un copil nu va mai risca 
vreodată să devină orb din lipsă de bani. 

Stupefiată, Nella rămase încremenită locului şi nu 
mai încercă să fugă când Glen veni s-o îmbrăţişeze. 
Ea ridică spre el capul, pierzându-se în ochii lui care 
oglindeau atâta dragoste. 

- Voiam să fiu demn de tine, Nella. 

- Demn? Nu înţeleg. 

- Ai rămas alături de Jim când eu l-am părăsit. 
Pentru Debbie, ai acceptat enorme sacrificii. Şi eu, în 
tot acest timp, nu mă gândeam decât la mine! Ah, ce 
ruşine mi-a fost deodată de egoismul meu! M-am 
gândit că, dând dovadă de generozitate, dăruind, aşa 
cum tu ai dăruit atât de mult. Ştiu că doar banii. 

Nella îşi simţi furia potolindu-se. 

- Dar ai făcut asta punânduc-ţi viaţa în pericol, 
Glen. 

- Asta nu era prevăzut în program, îţi jur. 

Această nobleţe sufletească, acest curaj, erau 
demne de el. Şi teama o cuprinse din nou pe Nella. 

- Glen, te implor, n-o să te mai laşi antrenat în 
acest gen de aventură, nu-i aşa? 

- Această misiune a fost ultima, îţi dau cuvântul 
meu. 

Acum îl credea. Slavă Domnului, se întorsese în 
viaţă! se 
gândi ea punându-şi buzele pe umărul lui rănit. 

-Te iubesc Glen, şopti ea înconjurându-l cu 
braţele. Dacă ai fi murit, n-aş fi supravieţuit. 

Glen îşi stăpâni un fior şi-şi spori strânsoarea. 

- Niciodată n-am să mai plec departe de tine, 
draga mea, tu eşti viaţa mea, căminul meu. 

- Căminul tău. 

Cât de dulce era acest cuvânt! Nella nu obosea 
să-l repete. 

Glen oftă de fericire, cu bărbia în părul parfumat 
al însoţitoarei lui. 

- Intr-o zi, am pretins că nu voiam decât corpul tău 
de zeiţă. Dar nu este adevărat, draga mea, n-a fost 
niciodată adevărat! Personalitatea ta m-a atras, forţa 
caracterului tău. Eram făcuţi unul pentru altul, 
dragostea mea, ne completăm atât de bine! 

O sărută pe tâmplă înainte de a continua, cu o 
uşoară ironie în glas: 

- Cred că în străfundul sufletului meu ştiam că vei 

alege să rămâi cu Jim. Era prea târziu. şi nu vroiam 
să-l fac să sufere pe cel mai bun prieten al meu. 
Dumnezeu ştie cât te-am detestat că m-ai făcut să 
îndur un asemenea calvar! Şi, în acelaşi timp, te 
admiram pentru loialitatea ta. Ştiam de ce te iubea 
Jim, şi era teribil! Te iubea exact pentru aceleaşi 
motive ca şi mine. Din instinct, noi am recunoscut în 
tine femeia care ne va permite în sfârşit să 
întemeiem o adevărată familie. 

- Glen. 

Un profund sentiment de vinovăţie o cuprinse pe 
Nella la aceste cuvinte. 

- Glen, n-am putut răspunde aşteptărilor tale. 

- Nu era bărbatul pentru tine, Nella. Nu e nevoie 
să mi-o spui, ştiu că ai făcut tot ce puteai. Aveam o 
deosebită afecţiune pentru Jim, dar trebuie să admit 
că era dezarmat în faţa vieţii. Trebuia totdeauna ca 
cineva să-l ţină în braţe, dacă pot spune aşa! Se 
bizuia în întregime pe tine, nu-i aşa? 

Atâta înţelegere o emoţionă pe Nella. 

- Da, este adevărat. 

- Eu nu dau întotdeauna dovadă de înţelepciune, 
dar am ştiut oricând să-mi asum responsabilităţile. 
Nu numai faţă de mine însumi, ci şi faţă de ceilalţi. 

- Da, ştiu. 

Nella îi mângâie obrazul cu un gest plin de 
dragoste. 

- Ştiu, Glen. 

„Glen va ajunge departe în viaţă“ prezisese Jim, şi 

astăzi Nella înţelegea justeţea profeţiei lui. Fără 
îndoială o simţise şi ea însăşi. Era în firea lui Glen să 
realizeze lucruri mari. Acest bărbat avea o inimă de 
aur, îşi făcea griji pentru ceilalţi şi tocmai o dovedise 
din nou. Nu sărise în ajutorul unuia din tovarăşii lui, 
acolo, în America de Sud, punându-şi în pericol 
propria viaţă? Şi cele douăzeci de milioane de dolari 
pe care-i adusese pentru cauza copiilor handicapaţi? 
Mânat de extraordinara lui generozitate, nu ezitase 
nici o secundă să accepte acest contract mirific. Şi 
Nella iubea toate astea la el, bunătatea lui, noblețea 
inimii, curajul lui. 

Deoarece avusese nevoie de curaj pentru a 
smulge refugiaţi din iadul unei naţiuni în război. Nella 
ghicea că mulţi dintre ei nu-i dăduseră niciodată 
vreun ban lui Glen în schimbul serviciilor făcute. In 
privinţa armelor, le vânduse fără îndoială celor ce se 
băteau pentru a supravieţui sau din spirit de 
dreptate. Degeaba susţinea Glen că nu fusese 
întotdeauna foarte mândru de activităţile lui trecute, 
tânăra femeie putea să parieze că mulţi oameni îi 
datorau recunoştinţă eternă. 

- Bine, cred că trebuie să te duc în pat, decretă 


ea zâmbind. Acolo, cel puţin, vei fi liniştit! 
Faţa lui Glen se lumină de bucurie. 


- Ah, dar refuz! Nici vorbă să pot sta liniştit într-un 
pat! Oh. 

Zâmbetul lui dispăru, cedând locul unei reale 
îngrijorări. 

- De fapt, ce ţi-a spus doctorul când te-a 

examinat? 

Nella izbucni în râs, nebună de fericire. 

- Că acest copil al tău este foarte cuminte! Imi 
revine să fac astfel ca şi tatăl lui să se poarte şi el la 
fel de bine! 

- Oh, poţi conta pe mine, spuse el făcându-i 
maliţios cu ochiul. Dealtminteri, ard de nerăbdare să 
ţi-o dovedesc! 

- Şi umărul tău? se interesă Nella dintr-o dată 
grijulie, când Glen o conducea spre pat. 

- Nici o problemă, dacă-mi promiţi să nu mi-l 
răsuceşti. 

- Am să încerc să-mi amintesc. 

- la seama, dacă uiţi, am să te iert totuşi. 

Se priviră cu ardoare, tremurând de o grabă 
febrilă, care dezminţea uşurinţa vorbelor lor. Se 
strânseră în braţe în tăcere, siguri că aparţineau unul 
altuia, fără nici o eroare posibilă a destinului. Nimic 
nu va umbri vreodată iubirea lor, îşi repetau inimile 
lor, bătând la unison. 

Glen revenise lângă ea şi Nella îşi jură să întreţină 
întotdeauna flacăra fericirii lor. Orice putea face 
acest bărbat extravagant sau fără sens, îl iubea, îl 
dorea, îl voia al ei pentru tot restul vieţii. Nimeni 
altul, în nici un fel, nu va putea vreodată să-i ia locul 
în inima ei. 


Capitolul 11 


A doua zi dimineaţă, Glen ţinu neapărat să le 
ducă pe Nella şi pe Debbie la cumpărături în unul 
dintre cele mai elegante magazine din Sydney, unde 
nu se îmbrăcau decât mirii şi domnişoarele lor de 
onoare. 

Cu ce bucurie excesivă încercă Debbie rochii care 
de care mai încântătoare. Cât despre Nella, nu-şi 
imaginase niciodată că se puteau realiza asemenea 
toalete nupţiale. 

Jenată de această etalare de lux, tânăra femeie 
şopti câteva proteste la urechea lui Glen: 

- Credeam că optasem pentru o simplă căsătorie 
civilă. 

- Bineînţeles că nu! Ceremonia religioasă are loc în 
această după-amiază, la ora cincisprezece, la Capela 
Wayside! Am trimis acolo florile, costumul meu este 
gata. Totul este aranjat. Şi tu, draga mea, vei fi 
mireasa pe care am aşteptat-o toată viaţa! 

Cum să ridice alte obiecţii când vedea atâta 
fericire în ochii lui? Nella nu insistă. La urma urmei, 
ce importanţă avea că mai fusese căsătorită. sau că 
era însărcinată în luna a treia? Glen avea dreptate, 
această căsătorie trebuia să fie celebrată cu un fast 
de neuitat. 

Şi Nella nu va uita într-adevăr niciodată capela 
mică plină de flori, nici zâmbetul radios al fiicei ei în 

rolul unei adorabile domnişoare de onoare. Ea însăşi 

radiind la braţul lui Glen, mai seducător, mai elegant 
ca oricând. Formau o pereche superbă, înconjurați de 
martorii lor şi singurii invitaţi, Elsie şi Bruno. 

Jurămintele pe care le schimbară Nella şi Glen 
dovedeau o asemenea pasiune încât Elsei îi dădură 
lacrimile. Emoţia ei fu atât de mare încât trebui să se 
agate de braţul lui Bruno ca să nu se prăbuşească pe 
scaunul ei în hohote de plâns. Bruno o bătu drăgăstos 
pe mână ca să se liniştească. 

Cât de uşurat era Bruno pentru că Nella îl iertase! 
Şi era atât de recunoscător Elsei că nu-i purta pică! 
De altfel, nu-i promisese că-l va însoţi în Italia, acum 
că Nella şi Glen se căsătoreau? 

Imediat după încheierea ceremoniei, Debbie se 
întoarse spre Glen şi-i spuse cu o candoare 
triumfătoare: 

- Aşadar, acum eşti tăticul meu, de-adevăratelea? 

Glen o ridică de jos cu braţul sănătos. 

- De-adevăratelea, inimioara mea scumpă şi 
pentru totdeauna! 

Fetiţa îşi încolăci braţele în jurul gâtului lui şi-l 
sărută sonor pe obraz. 

- Oh, te iubesc atât de mult, Glen! 

Nella şi Glen schimbară o privire şi-şi zâmbiră. In 
clipa aceea, suferinţele şi frământările lor trecute se 
ştergeau în mod miraculos. De acum înainte, nu se 
vor mai despărţi şi copiii lor vor creşte înconjurați cu 

dragoste. Necazurile încetaseră în sfârşit s-o chinuie 
pe Nella, se pare, şi era pentru prima dată în viaţa ei. 

Chiar în seara căsătoriei, îşi luară zborul toţi trei 
spre Atena. Apoi se îmbarcară pe iaht pentru o 
minunată croazieră de două luni în insulele greceşti. 
Două luni în care n-aveau altceva de făcut decât să 
trăiască fără griji, să fie fericiţi. 

Nella se simţea minunat, dar pe măsură ce silueta 
i se transforma şi sarcina devenea mai evidentă 
devenea mai grijulie. Trebuia să înlăture imediat 
această nelinişte în creştere! hotărî ea într-o bună zi 
pentru a-i pune lui Glen întrebarea care o frământa. 

- Glen. începu ea fixându-l cu teamă pe soţul ei. 
Sper că n-ai îndoieli că acest copil este al tău, nu-i 
aşa? 

El îi adresă o privire neîncrezătoare. 

- Haide, Nella doar nu crezi totuşi că. Oh, 
Doamne! Nu, n-am nici o îndoială! Sunt absolut sigur 
că eu sunt tatăl! 

Nella scoase un suspin adânc de uşurare. Şi Glen 
zâmbi cu o amabilitate ironică. 

- Dacă cel puţin citeai ziarele! 

- Ah? Spune-mi mă rog, ce am ratat, de data asta? 

- Noutatea privind testul de maternitate şi 
paternitate. Se numeşte testul ADN, amprentele 
genetice, într-un fel. Pot să-l fac, dacă tu vrei, dar 
crede-mă, nu m-am îndoit niciodată. Şi nu mă voi 
îndoi niciodată! 

Apoi o luă în braţe şi o sărută cu o ardoare mai 

elocventă decât orice discurs. Şi Nella înţelese atunci 
că se neliniştise degeaba. 

- Ce noroc, totuşi, să fim împreună, nu găseşti? 
murmură Nella refugiindu-se la pieptul lui, fericită din 
nou pe deplin. Când mă gândesc. Dacă nu greşeai 
butonul din ascensor. 

- Da. în fine. 

Glen îşi drese vocea, deodată stingherit. 

- Inţelege-mă Nella. Pe moment, era o chestiune 
de amor propriu. Trebuie spus că nu mă încurajai în 
mod deosebit. 

- incerci să-mi spui că. ai minţit, Glen Shannon? îi 
spuse Nella cu o licărire poznaşă în ochi. 

- Numai de data aceasta! Aflasem că lucrai la 
Jepherson şi bineînţeles că tentaţia era mare. 
Doream să te văd şi totodată vroiam să ştiu dacă erai 
fericită cu Jim. Am rezistat mult timp, până într-o zi 
când. n-am mai putut! Mi-am promis să arunc doar o 
privire, atâta tot. Şi apoi, când te-am văzut. Imposibil 
să mai plec, să mă desprind de tine! Şi asta nu s-a 
schimbat, încheie el sărutând-o. 

- Şi cum ai aflat că lucram la Jepherson? întrebă 
Nella puţin mai târziu. 

- Prin contabilul meu. 

Glen se întrerupse o clipă înainte de a explica: 

- De fapt, el are biroul în acelaşi imobil şi nu l-ai 
lăsat indiferent, se pare! Ti-ar fi făcut curte, dar tu 
purtai o verighetă. 

Nella scutură din cap, nevenindu-i să creadă. 

- Aşadar, nu din întâmplare. 

- Nu, draga mea, răspunse Glen cu o sinceritate 
mişcătoare. 

- Mă simt foarte mulţumită, te asigur! Gândul că 
am fi putut să nu ne mai întâlnim m-a chinuit 
întotdeauna. 

- Mai devreme sau mai târziu, aş fi făcut cercetări 
ca să aflu ce s-a întâmplat cu tine şi cu Jim. Şi când 
aş fi aflat că erai liberă. 

- Ai fi venit în fuga mare să mă obligi să privesc 
adevărul în faţă! 

- Incerci oare să-mi spui, Nella Shannon, că nu ți- 
a displăcut, să fii puţin. bruscată? 

Nella Shannon. Cât era de dulce s-o audă din gura 
lui Glen! Nella nu va obosi niciodată s-o audă! 

- Ei bine, uneori scopul scuză mijloacele. 

Elsie şi Bruno îi invitară la vila lui Bruno, la Capri. 
Ce aşezare încântătoare! se gândi Nella uluită, 
descoperind un adevărat palat construit pe un pisc 
stâncos în vârful insulei. Din balcoanele pline de flori, 
vederea se întindea spre grădinile şi culturile în 
terase şi spre casele pescarilor, spoite cu var, plasate 
jos de tot, pe malul mării transparente. 

-Ah, golful Neapole! exclamă Elsie. Există oare pe 
lume un loc mai romantic? Aici, inspiraţia mea este la 
apogeul ei. 

Şi Bruno arătă cu mândrie invitaţilor săi noile 

tablouri ale artistei, toate de o frumuseţe să-ţi taie 
respiraţia. 

Vila era şi ea splendidă, o oază de răcoare cu 
pardoselile de marmură şi terasele înmiresmate de 
lauri roşii şi de plante agăţătoare ornamentale. In 
saloanele mobilate cu rafinament, nişe adăposteau 
vase preţioase, sculpturi şi fotolii adânci te invitau la 
lenevie. Nellei îi plăcu nespus apartamentul pe care 
Bruno îl pregătise pentru ea şi Glen, iar Debbie se 
bucura să împartă altul cu draga ei Elsie. 

Capri se dovedi o imensă sursă de bucurii şi de 
descoperiri pentru Nella. Era insula natală a bunicii şi 
tânăra femeie îşi aminti cu câtă emoție bătrâna 
doamnă o evoca, la celălalt capăt al lumii, pe 
continentul australian unde emigrase. Nella, care 
vorbea cursiv italiana, n-avu nici o greutate să 
converseze cu negustorii din insulă şi, cu uşurinţa 
vârstei ei fragede, Debbie învăţa foarte repede 
primele noţiuni ale limbii strămoşilor ei. 

La capătul a două săptămâni de şedere idilică în 
acest mic colţ de rai, când Nella începu, fără voia ei 
să simtă dorul de ţară, Glen puse un plic gros pe 
genunchii soţiei. Cu sclipiri în ochi, o invită să-l 
deschidă. 

- Să-mi spui ce părere ai. Mie îmi place destul de 
mult. 

Nella scoase din plic un teanc de fotografii. 

Niciodată nu 
văzuse o casă de ţară mai frumoasă, cu grajduri şi 
hambare, şi păşuni verzi unde păşteau cai şi mânji. 

- Am însărcinat un agent imobiliar să-mi găsească 
o crescătorie de cai, declară Glen. Am nutrit 
întotdeauna speranţa să ajung să cresc cai. Viaţa la 
tară este excelentă pentru copii, strecură el în 
treacăt. 

- Oh, îmi place la nebunie locul acesta! exclamă 
Nella. Ce idee minunată, Glen! 

- Atunci, îţi voi face plăcerea s-o cumpărăm şi să 
ne stabilim acolo? 

Nella se aruncă de gâtul lui. 

- Cu tine, aş fi fericită oriunde. 

- Dar acasă este cel mai bine. 

El era atent la toate dorinţele ei şi din instinct, 
ştia întotdeauna să i le satisfacă, se gândi Nella 
abandonându-se sărutărilor lui. 

De altfel, nu cumpărase şi el o vilă la Capri, nu 
departe de cea a lui Bruno? 

- Astfel, iubirea mea, îi spuse el Nellei, vei putea 
veni s-o vezi pe Elsie când vei dori. 

Rămaseră la Capri ca să participe la căsătoria 
Elsei cu Bruno, apoi plecară spre Australia. Noua lor 
locuinţă îi încântă; era mult mai frumoasă decât în 
fotografii. Era exact ce-şi doreau: o casă, nu departe 
de Sydney, cu o şcoală în apropiere pentru Debbie şi 

enorme spaţii pentru creşterea cailor, vechiul vis al 
lui Glen. 

Nella se ocupă de amenajarea interioarelor casei. 
Alese mobilele una câte una, îmbinând stilurile, dar 
favoriză stilul colonial englez atât de potrivit unei 
locuinţe de ţară, în vecinătatea brusei australiene. 

Nu terminase în întregime când bebeluşul se 
anunţă. 

O încredinţară pe Debbie celor mai apropiaţi 
vecini cu care se împrieteniseră, apoi Glen o însoţi pe 
Nella la maternitate. 

Nici o clipă nu părăsi căpătâiul patului ei, nici 
chiar în timpul naşterii, ţinând-o de mână tot timpul 
travaliului. Ca să-i aline suferinţa, îi murmura cuvinte 
de dragoste şi o liniştea încurajând-o. Când în sfârşit 
copilul veni pe lume, Glen scoase un adânc oftat de 
uşurare 

- Doamne Dumnezeule, ce încercare! Cea mai 
dură pe care am încercat-o vreodată! Nici vorbă să 
mai aduci pe lume un alt copil, Nella! 

- Vom vedea, murmură tânăra mamă cu un 
zâmbet slab. 

Şi acest bărbat îşi riscase viaţa de sute de ori! 

- Este băiat, anunţă doctorul. 

Glen strânse mâna soţiei sale. 

- Un băiat, repetă el cu o voce vibrând de 
dragoste şi de mândrie. 

Cum Nella suspina cu un aer resemnat, Glen îi 
aruncă o privire îngrijorată. 

- Ai fi preferat o fată? 

Nella se ascunse după un zâmbet. 

- Poate îi vor ajunge caii? Fără să aibă nevoie să 
se lanseze într-un zbor cu planorul. 

Glen izbucni în râs şi-şi sărută soţia pe frunte. 

- Este fiul tău, dulceaţa mea, deci toaste 
posibilităţile sunt deschise! 

Dar când infirmiera îi puse copilul în braţe, Nella 
remarcă mai întâi gropiţa din micuța bărbie şi clătină 
din cap. 

- Pe legea mea, mă întreb Glen. E o nebunie că-ţi 
seamănă deja! 

- Oh, aşteaptă s-o vezi pe Debbie la treabă! Ea va 
fi curând aceea care-i va da spiritul familiei! 

Familia. îşi zise Nella. Ceea ce-i lipsise atât de 
mult lui Glen! O familie pe care putea să-i dea şi pe 
care i-o va da, chiar dacă va trebui să îndure un 
supliciu la fiecare naştere! 

El va sfârşi prin a se obişnui, trebuia. La urma 
urmei, nu va dura foarte mult timp şi după aceea, ce 
bucurie! Nella îşi privi rând pe rând copilul nou- 
născut şi soţul, cu nesfârşită dragoste. 

- Te iubesc Glen, te iubesc atât de mult! 

- Nella. 

El n-avea nevoie să spună mai mult, toată iubirea 
lui era acolo, exprimată în prenumele ei, pe care-l 

murmura cu ardoare. Şi sărutul pe care-l schimbară 
după accea veni să pecetluiască încă o dată 
legământul de dragoste şi de fidelitate a două fiinţe 


unite pentru totdeauna.. 
Sfârşit 


